<a href="http://www.travellermagazin.ro/arhiva/wp-content/uploads/2012/06/Coperta-98.jpg"><img class="alignleft size-medium wp-image-1321" title="Coperta 98" src="http://www.travellermagazin.ro/arhiva/wp-content/uploads/2012/06/Coperta-98-209x300.jpg" alt="" width="209" height="300" /></a>Nişte funcţionăraşi europeni, care nu prea aveau de lucru, s-au gândit că ar fi bine să promoveze o idee... genială. Din lipsă de altceva, după ce au pritocit la statistici şi analize ar fi constatat că sistemul All Inclusive reprezintă un mare pericol pentru bătrânul continent. Cică, drept urmare, nu ar fi sănătos pentru natură dar nici pentru turist care se îmbuibă şi bea  până plesneşte atunci când pleacă în asemenea resorturi de vacanţă. Nemaipomeniţii funcţionăraşi au sugerat Comisiei Europene să interzică hotelurilor practicarea sistemului de cazare... all inclusive. Chipurile, prin această măsură s-ar reduce şi... deşeurile organice.

Băieţii ăştia vorbesc ca să se afle în treabă. Majoritatea sistemelor all- inclusive nu se regăsesc în Europa ci în ţări din Africa, Asia, prin Americi, respectiv, în ultimii ani pe companiile de croaziere. Turismul de familie s-a deplasat masiv spre complexele hoteliere cu sisteme... all-inclusive. Hai să spunem lucrurilor pe nume: all-inclusive este un complex de servicii iar alimentaţia şi băuturile sunt „floarea pusă la urechea turismului”. Atractivitatea pachetului este dată de entertainment (spectacole pe tot parcursul zilei de exemplu), de programele de  relaxare, de sport (piscine, terenuri, spa, tratamente, bowling, tenis, tir etc) de facilităţile pentru familii şi copii, de surprizele oferite la cameră. Cică pentru ca să-l practici trebuie să investeşti masiv în toate acestea. <a href="http://www.travellermagazin.ro/arhiva/wp-content/uploads/2012/05/Marian-Constantinescu-editorial.jpg"><img class="alignright size-medium wp-image-1249" title="Marian Constantinescu editorial" src="http://www.travellermagazin.ro/arhiva/wp-content/uploads/2012/05/Marian-Constantinescu-editorial-225x300.jpg" alt="" width="225" height="300" /></a>Incapabili, în mare parte, să facă faţă unui asemenea sistem, europenii se ascund şi azi după uşa turismului de... lux, unde se oferă ... fiţe scumpe, pe care le regăsiţi deseori la un nivel strălucitor şi accesibil în complexele de tip all-inclusive.

Cică am prins şi noi din zbor chestia asta. Deşi nu ne-a întrebat nimeni, ne dăm cu părerea că ar fi bine să se interzică. N-am avea niciun deranj. Doar în cîteva hoteluri de pe litoral patronii români s-au „chinuit” să-l introducă. Un lider de organizaţie a sărit deunăzi, sus şi tare că all-inclusiv-ul nu e sănătos, produce dezechilibre alimentare, duce la obezitate (ei aş!), limitează posibilitatea de mişcare a celor care vin la distracţie şi odihnă. Ce mai, e toxic! Bazaconiile au fost amplificate şi purtate mai departe un mercenar de la o agenţie de presă. Să renunţăm la all-inclusive? Păi, nicio pierdere, că nici nu l-am introdus! Cică, all- inclusiv-ul are şi un secret. Se bucură de succes dacă se practică în complexe cu grad de ocupare înalt. Care cunosc o circulaţie permanentă, nu două luni pe an, sau în weekend. Drept urmare, gafa liderului a fost de proporţii. Mai ales că Mohammad Murad, este medic la bază şi unul dintre marii investitori în turismul românesc.

MARIAN CONSTANTINESCU
Doriţi să citiţi toată revista? <a href="http://www.travellermagazin.ro/foto/Traveller%20Abonament%202012.jpg" target="_blank">Abonaţi-vă aici!</a>