<p align="justify"><strong>DOUĂ MINUNI
„DISNEY DREAMS” ŞI “WORLD OF COLOUR”
<a href="http://www.travellermagazin.ro/arhiva/wp-content/uploads/2013/02/DisneyLAX-2012-379.jpg"><img class="alignnone size-full wp-image-1872" title="DisneyLAX 2012 379" src="http://www.travellermagazin.ro/arhiva/wp-content/uploads/2013/02/DisneyLAX-2012-379.jpg" alt="" width="1024" height="768" /></a>
</strong></p>
<p align="justify">În Europa, continentul civilizaţiilor antice, 2012 a marcat împlinirea a 20 de ani de la deschiderea parcului Disneyland Paris, ocazie cu care celebra paradă de care alegorice a fost înlocuită cu un spectacol de sunet, lumini şi fântâni realizat în faţa palatului Cenuşăresei. Gazda ,,Disney Dreams" este nimeni altul decât îndrăgitul Petre Pan, care ajutat de către Tinkerbell reuşeşte să spună povestea lui Disney ce a strâns la un loc toate personajele create. Castelul prinde viaţă pentru aproximativ 20 de minute, timp în care ai impresia că turnurile se mişcă, castelul se dilată, uneori, luând şi forma unui dragon. Personajele se luptă până când în final binele învinge răul.
<a href="http://www.travellermagazin.ro/arhiva/wp-content/uploads/2013/02/DisneySC_1034-2.jpg"><img class="alignnone size-full wp-image-1873" title="DisneySC_1034 (2)" src="http://www.travellermagazin.ro/arhiva/wp-content/uploads/2013/02/DisneySC_1034-2.jpg" alt="" width="1024" height="678" /></a>

Mereu în schimbare şi tot timpul în pas cu moda, Disneyland oferă vizitatorilor săi două noi premiere minunate pe două continente, atât de diferite dar care împart aceeaşi iubire pentru basme şi poveşti magice - Europa şi America. În cel mai vechi Disneyland, ce se apropie de 60 de ani, cel din Anaheim (SUA), a fost lansat spectacolul pereche cu cel parizian, denumit “World of Colour”. Am avut şansa de a le vedea pe amândouă şi am bucuria de a vă relata o parte din emoţiile trăite.
<a href="http://www.travellermagazin.ro/arhiva/wp-content/uploads/2013/02/DisneyLAX-2012-407.jpg"><img class="alignnone size-full wp-image-1874" title="DisneyLAX 2012 407" src="http://www.travellermagazin.ro/arhiva/wp-content/uploads/2013/02/DisneyLAX-2012-407.jpg" alt="" width="2048" height="1536" /></a></p>
<p align="justify"><strong>Basme de trezit părinţii</strong></p>
<p align="justify">A fost odată ca niciodată un tărâm magic, unde un prinţ şi o prinţesă se luptau cu bestii, vrăjitori răi sau piraţi necruţători. De-a lungul deceniilor acest tărâm a devenit din ce în ce mai iubit de copii, adolescenţi, părinţi şi bunici.
<a href="http://www.travellermagazin.ro/arhiva/wp-content/uploads/2013/02/DisneyLAX-2012-412.jpg"><img class="alignnone size-full wp-image-1875" title="DisneyLAX 2012 412" src="http://www.travellermagazin.ro/arhiva/wp-content/uploads/2013/02/DisneyLAX-2012-412.jpg" alt="" width="2048" height="1536" /></a>

Începând din 1955, spaţiul magic al ,,binelui ce învinge răul" reprezentat prin parcuri de distracţie, a cucerit întreaga Terră, creând un mit în jurul poveştilor sale.
<a href="http://www.travellermagazin.ro/arhiva/wp-content/uploads/2013/02/DisneyLAX-2012-445.jpg"><img class="alignnone size-full wp-image-1876" title="DisneyLAX 2012 445" src="http://www.travellermagazin.ro/arhiva/wp-content/uploads/2013/02/DisneyLAX-2012-445.jpg" alt="" width="2048" height="1536" /></a>

Adunaţi la un foc de tabără, organizat de către gazdele noastre de la Hilton Huntington Anaheim, cu o ţepuşă în mână, 2 biscuiţi, o tabletă de ciocolată şi un marshmallow, cu contururile unor desene animate îndrăgite de copii, stăteam pe plajă, sub clar de lună şi ne aduceam aminte de aventurile unei zile întregi în ţara lui Mickey Mouse. Deşi în mod tradiţional la un astfel de foc de tabără se povesteau istorioare de groază, în cazul de faţă ne-am împărtăşit impresiile trăite în aventuri plăcute. Întotdeauna mi-au plăcut povestirile fermecate, cu regi, regine şi printese al căror final va fi mereu fericit. În toată nebunia poveştilor, marshmallows se rumeneau în focul de tabără, ciocolata se topea pe biscuiţi, iar noi ne bucuram de o seară liniştită. Povestea mea începea la intrarea în parcul Disneyland din Anaheim, unde am fost întâmpinaţi de însuşi Mickey Mouse care ne-a invitat să ne aventurăm în tărâmul de basm. Intrarea se face pe lângă gara coborâtă parcă dintr-un film Western, după care se trece pe lângă primărie şi se ajunge pe Bulevard. La capătul lui poate fi admirat magicul castel al Frumoasei din pădurea adormită. În spatele Bulevardului se regăsesc numeroase alte atracţii inspirate din filmele Disney. Copii mari şi mici ,cu urechiuşe de Minnie Mouse pe cap, prinţi războinici şi printese în rochii de bal, baloane în formă de Pluto sau covrigi care seamănă cu Mickey Mouse, toate te introduc în atmosfera de basm.</p>
<p align="justify"><strong>Locul unde s-au întâlnit Leul, Cenuşăreasa şi Sirena</strong></p>
<p align="justify">Disneyland Adventure, noua investiţie Disney din Anaheim, promovează numeroase atracţii noi inspirate mai ales din aventurile lui Mickey Mouse şi ai prietenilor lui. Centrul parcului e ocupat de marea roată a lui Mickey, în faţa căreia poţi admira un lac de dimensiuni mari. Seara, lacul e zona de atracţie a tuturor vizitatorilor deoarece aici se petrece spectacolul realizat din jocuri de lumini, sunet şi apă unde zeci de personajele din filme prind viaţă. “World of Colour” este cel mai nou spectacol al Disney California şi unul dintre cele mai fascinante din lume. Atât sub aspect tehnologic cât şi prin desfăşurările artistice. Fundalul nu este acoperit de artificii ci e asigurat de un decor... holografic. În faţa lui sunt proiectate imense jeturi arteziene şi imagini cinetice prin care sunt create contururile celor mai îndrăgite personaje din lumea Disney. Peter Pan, Frumoasa şi Bestia, Cenuşăreasa, Regele Leu, Pochahontas, Alba ca Zăpada, Mickey Mouse, Mica Sirenă şi câte altele.</p>
<p align="justify"><strong>Zâne, cai albi şi covoare zburătoare la Anaheim</strong></p>
<p align="justify">O experienţa de neuitat o constituie şi şederea în hotelurile Disney unde avem posibilitatea de a cunoaşte artişti (graficieni, pictori, caricaturişti) ce au lucrat la realizarea desenelor animate. Ascultând câte poveşti pot spune despre fiecare personaj Disney, pur şi simplu rămâi magnetizat şi vrei să asculţi tot mai multe. O poveste ce mi-o amintesc este legată de atracţia mea favorită - plimbarea cu barca prin mijlocul păpuşilor îmbrăcate în costume tradiţionale din întreaga lume. Toate cântă în cor ,,It's a small world”. Show a fost lansat la Expoziţia Mondială de la New York din 1964. El a reprezentat pavilionul UNESCO şi datorită popularităţii, a fost dezvoltat de Disney. În prezent este una dintre cele mai căutate atracţii ale parcului.
Pot spune că spectacolele premieră de la Paris şi Anaheim emoţionează până şi cele mai insensibile inimi. Ele te fac să-ţi doreşti măcar o clipă să redevi copil. Să visezi din nou la poveşti cu zâne bune, prinţi pe cai albi, prinţese închise în turn, gini sau covoare zburătoare. Şi ca la orice final de poveste frumoasă când pleci de acolo să speri că vei trăi fericit până la adânci bătrâneţi. Care sunt oglinzi, fireşte, ale unei tinereţi spirituale veşnice. Ăsta-i mesajul fără vârstă al spectacolelor marca Disneyland. Merită să plecaţi într-o vacanţă pentru a descoperi această lume fabuloasă. Ea aparţine copiilor cu vârste cuprinse între 3 şi... 100 de ani. Chiar şi mai mult.</p>
<p align="justify"><strong>MĂDALINA NICOLESCU</strong></p>