<p align="justify">Surprinzător. Cu câţiva ani în urmă Germania era percepută preponderent ca ţara ce furnizează cei mai mulţi consumatori de vacanţă din întreaga lume. Aici îşi au sediul aproape toţi marii touroperatori mondiali care vând anual călătorilor germani zeci de milioane de pachete turistice spre tot mapamondul. Mai puţini percep însă această ţară drept o destinaţie de travel ce merită frecventată în orice anotimp. Primul aspect este la fel de valabil şi azi. Cel de-al doilea însă a cunoscut schimbări radicale.
<a href="http://www.travellermagazin.ro/arhiva/wp-content/uploads/2013/04/Petra-Hedorfer21.jpg"><img class="size-full wp-image-1918 alignleft" title="Petra Hedorfer2" src="http://www.travellermagazin.ro/arhiva/wp-content/uploads/2013/04/Petra-Hedorfer21.jpg" alt="" width="258" height="357" /></a></p>
De la începutul acestui secol, foarte vizibil şi agresiv în ultimii 5 ani, specialiştii germani din turism au investit enorm pentru a remodela percepţia consumatorilor faţă de această piaţă. O adevărată “cruciadă a promovării”, susţinută de un arsenal de exprimare bine acumulat financiar, a fost pornită în întreaga lume. Ţinta principală, fireşte, a fost incomingul, iar scopul – creşterea numărului de vizitatori. Dar ce ce s-ar îndrepta turiştii spre Germania? Răspunsurile sunt oferite de un sondaj, din care a reieşit că punctele forte ale destinaţiei ar fi: Oraşe şi Cultură, Sănătate şi Recreere, Business Travel, Evenimente şi o categorie Specials, care concentrează multe atracţii inedite. Desigur mai sunt încă vreo 20 de categorii, cotate mai slab, semn că ele se individualizează mai puternic pe alte destinaţii.
<p align="justify"><strong>Surpriză: turismul a bătut automobilele şi construcţiile</strong></p>
<p align="justify">Venită la Bucureşti pentru prima dată <strong>Petra Hedorfer</strong>, <strong>Preşedintele Consiliului Director al Organizaţiei Germane pentru Turism (DZT)</strong>, a făcut o prezentare ilustrată a atuurilor turistice deţinute de ţara pe care o reprezintă. O premieră, pentru că până acum turismul german nu a făcut un asemenea pas pe piaţa românească. Motivul sosirii doamnei Hedorfer l-a constituit deschiderea Reprezentanţei de marketing şi promovare a Germaniei de la Belgrad, care acoperă cu activităţile sale şi România. Dar despre asta ceva mai încolo.</p>
[gallery link="file" columns="4" orderby="post_date"]

Sectorul turistic german generează 2,9 milioane de locuri de muncă. Numai în 2010 el a contribuit la PIB cu aproape 100 de miliarde de euro (4,4%) devansând industria de automobile (2,3%) dar şi pe cea a construcţiilor care a atins pragul de 4,3%. Aşa arătau datele studiului <em>Asociaţiei Naţionale a Sectorului Turistic (BTW/BMWI).</em> Care mai consemna că turiştii au consumat produse şi servicii în valoare de 278, 3 miliarde de euro, dintre care 115,4 miliarde au fost cheltuite pentru cazare. Aproximativ 30% din volumul cheltuielilor pentru înnoptări (34,1 miliarde de euro) a fost asigurat de turiştii străini. În topul cheltuielilor de consum 10,8 miliarde au fost cheltuite pentru transport, 9,5 miliarde pentru cazare, 5 miliarde pentru gastronomie etc.
<p align="justify"><strong>La concurenţă cu Franţa şi Spania</strong></p>
<p align="justify">Lesne de înţeles că lupta se duce în principal pe atragerea turistului european. “În ultimul an, Germania şi-a consolidat poziţia printre cele mai iubite destinaţii de vacanţă din Europa înregistrând creşteri semnificative din principalele pieţe furnizoare” – ne explica preşedinta Petra Hedorfer. În 2011 cu o creştere de 7%, comparativ cu anul precedent ţara berii a atras 42,7 milioane de călători din Europa. Astfel Germania a urcat pe locul al doilea ca destinaţie turistică a europenilor, după Spania (+8%), distanţându-se de Franţa care se află în poziţia a treia (+1%), arată statisticile IPK Internaţional. Şi ca destinaţie culturală Germania ocupă de asemenea o poziţie de top aflându-se pe locul doi imediat după Franţa, în clasamentul celor mai căutate destinaţii turistice culturale ale europenilor. Ştiaţi asta?</p>
Simpatia pentru destinaţia de vacanţă Germania nu are concurenţă pe plan mondial susţine liderul DZT. “Nu mă refer numai la evoluţia pozitivă a transporturilor de călători ci şi la imaginea excelentă în exterior. Acest fapt este confirmat, printre alte de Anholt-GfK Roper Nation Brand Index (NBI), care evaluează anual imaginea a 50 de ţări după criterii ca: export, puterea executivă, cultură, oameni, turism şi imigraţie/investiţii. Prin valorile ei Germania a ocupat în 2010 şi 2011, locul al doilea ca imagine şi poziţionare între naţiuni. La categoria “destinaţii turistice”, ea a urcat pe locul 8 în 2011 ca opţiune de vacanţă, respectiv pe 5 ca destinaţie culturală de vacanţă.
<p align="justify"><strong>Teme cheie: Wagner şi Fraţii Grimm</strong></p>
<p align="justify">Cum s-a ajuns aici? Temele cheie pe care s-a concentrat promovarea au contribuit semnificativ la succesul destinaţiei de vacanţă Germania. Prin activităţile sale de marketing, DZT a contribuit activ la creşterea aceastei imagini dinamice. Pe baza tendinţelor principale – cultură, sănătate şi recreere, a dezvoltat liniile de produse turism urban şi city break, turismul de evenimente precum şi cel de afaceri. Acestea reprezintă punctul de pornire al unor campanii tematice alternative precum pentru teme actuale. Destinaţia de vacanţă are de oferit şi în anul 2013 o serie de atracţii culturale pe care DZT le promovează intens ca teme principale.</p>
Pentru ce merită să vă îndreptaţi în acest an spre Germania? Interlocutorii ne spun că în 2013 vor miza pe… Richard Wagner, fraţii Grimm şi Henry van de Veldes. Compozitorul Wagner va fi aniversat pentru 200 de ani de la naşterea sa cu programe culturale şi artistice extrem de complexe în oraşe unde şi-a lăsat amprenta celebră - Leipzig, Dresda, Nurnberg, Munchen şi Bayreuth. Emblematicii povestitori (comemorare a 150 de ani) vor fi susţinuţi prin “ample acţiuni de mediatizare, relaţii publice şi de presă. Marele arhitect universal, ce va cunoaşte o aniversare de 150 de ani de la naştere, va fi susţinut prin campanii internaţionale de presă. Este un prilej excepţional de a poziţiona Germania pe plan internaţional ca ţară a artei şi a culturii. Prin activităţile noastre de PR, cu ocazia acestor jubilee ne adresăm unui grup ţintă interesat de cultură, pe care dorim să-l inspirăm, astfel încât să selecteze Germania printre primele destinaţii de călătorie şi vacanţă” – a mai declarat Petra Hedorfer. Pe aceeaşi linie 2014 va fi centrat pe promovarea Consiliului de la Konstanz (600 de ani de la întrunire), şi Revoluţia de la Leipzig (25 de ani); 2015 va fi marcat prin comemorarea pictorului Luchas Cranach (500 de ani); 2017 va fi dedicat lui Luther (500 de ani de reformă); iar 2019, va fi dominat de centenarul stilului Bauhaus. Turismul adevărat se face cu seriozitate şi viziune.
<p align="justify"><strong>Şi apropo de cultură…</strong></p>
<p align="justify">Încă un mit spulberat. Deşi germanii sunt cunoscuţi ca mari băutori de bere, datorită marelui festival internaţional Octoberfest din Munchen, ei bine, ei sunt cel puţin la fel de mari băutori de vin. Au şi un festival al vinului ce se ţine în una din cele 13 regiuni viticole. Sunt îndrăgostiţi şi de sărbătorile de sfârşit de an, marcând de fiecare dată acest lucru cu cele peste 2.500 de Târguri de Crăciun.</p>
Zestrea istorică şi culturală este depozitată şi cultivată în peste 10.000 de oraşe – nu este nicio greşeală -, cu caracter unic ce conturează imaginea turistică a Germaniei. Metropole incitante – Berlin-ul în special – atrag prin diversitate arhitecturală, muzee, teatre şi săli de concerte , prin oferta de shopping ori prin patrimoniul UNESCO, ce reuneşte 37 de situri, dintre care se evidenţiază monumente istorice, cultura industrială şi peisajele remarcabile ce vorbesc despre această ţară din inima Europei. Alte detalii actualizate aflaţi la adresa www.germany.travel.
<p align="justify"><strong>Vin la putere tinerii</strong></p>
<p align="justify">Promovarea şi marketingul extern vor avea concentrat mesajul, în 2013, pe ţinta care apropie viitorul de prezent.Youth Travel – Germania este o destinaţie de vacanţă pentru tineret (Hot spots). Reprezintă însă şi un mesaj ce va fi rulat pe termen mediu.</p>
Aceasta este şi o parte din misiunea noii reprezentanţe DZT deschisă la Belgrad ce acoperă activităţile din Europa de Sud Est. Ea activează în parteneriat cu organizaţia Danube Competence Center (DCC) şi se exprimă cu mesaje de marketing şi promovare în ţări ca Bosnia şi Herţegovina, Bulgaria, România, Croaţia, Muntenegru, şi Serbia. După cum declara la Bucureşti Nebojsa Matijasevic, directorul Reprezentanţei DZT pentru Europa de Sud Est “Potenţialul turistic este enorm în Europa de Sud Est. Printr-o strategie dedicată de cercetare de piaţă şi promovare intensivă continuăm fructificarea acestuia. Germania a înregistrat în 2011 un număr de 1,7 milioane de sosiri din ţări amintite. Acest volum ar putea depăşi 2 milioane de sosiri până în 2020, printr-o creştere medie de trei procente. Printr-o poziţionare strategică aceste pieţe pot fi atinse eficient din Belgrad.”

În opţiunile de călătorie ale turiştilor români Germania se situează pe locul al treilea, după Ungaria şi Bulgaria. Ca o idee românii au realizat în 2011 circa 473.000 de călătorii în Germania marcând o creştere a numărului de sosiri comparativ cu anul precedent de 11%. 35% dintre turişti au călătorit cu scopul de a-şi petrece concediul în Germania, iar durata medie a şederii a fot 17,4 nopţi. Bugetul mediu cheltuit pe zi de români este de 48 de euro, un nivel bun comparativ cu turiştii sosiţi aici din ţările sud-estice.

<strong>MARIAN CONSTANTINESCU
FOTO: DZT &amp; CONVEXUS 2000</strong>