Marele avantaj este că numeroși vizitatori ce sosesc din alte țări în România vin cu o rată de așteptare foarte joasă. După ce ne cunosc și iau contact cu o serie de atracții percepția lor devine pozitivă. Rămân surprinși plăcut de ceea ce trăesc în țara noastră.
<a href="http://www.travellermagazin.ro/arhiva/wp-content/uploads/2015/08/Travel-incoming-1.jpg"><img class="alignnone size-full wp-image-3830" src="http://www.travellermagazin.ro/arhiva/wp-content/uploads/2015/08/Travel-incoming-1.jpg" alt="Travel-incoming 1" width="1024" height="683" /></a>

Asta este esența succesului nostru pe plan internațional. Nimeni nu-și face iluzii că numărul turiștilor străini a crescut datorită, în principal, campaniilor internaționale de promovare a României. O mare parte dintre ei vin atrași de ofertele agențiilor de turism specializate în incoming. Gheorghe Fodoreanu, unul dintre liderii buni cunoscători ai segmentului consideră că o țară este puternică din punct de vedere turistic, dacă reușește să facă bani din export de servicii. Dincolo de lacunele promovării dezvoltarea incomingului este frânată în continuarea de lipsa unei infrastructuri rutiere moderne. "Dacă noi aveam autostradă între Budapesta, Bucureşti, Constanța, după '90, acum eram plini de bani. Dar nu numai imaginea neclară a ţării şi drumurile proaste ţin turiştii departe de România.<strong> Statisticile arată că străinii stau în medie în România 2-3 nopţi, iar aproape 80% sunt din Europa, mai precis din Germania şi Italia" -  a arătat Fodoreanu,</strong> președintele agenției de turism Invitation Romania.
<a href="http://www.travellermagazin.ro/arhiva/wp-content/uploads/2015/08/Travel-incoming5.jpg"><img class="alignnone size-full wp-image-3831" src="http://www.travellermagazin.ro/arhiva/wp-content/uploads/2015/08/Travel-incoming5.jpg" alt="Travel-incoming5" width="1024" height="683" /></a>

Ideile fac parte din opiniile exprimate pe parcursul celei de-a II-a ediții a Romanian Incoming Travel Forum, care s-a desfășurat la Teatrul Elisabeta din București. Organizatorii - companiile Innovation Travel, <a href="http://www.infotravelromania.ro/" target="_blank">InfoTravelRomania </a>, au beneficiat de sprijinul Clubului Presei de Turism- FIJET România. Sponsorii principali au fost: <a href="http://www.paralela45.ro/" target="_blank">Paralela 45 </a>si T<a href="http://www.travelmaker.ro/" target="_blank">ravel Maker</a>. În timpul dezbaterilor s-au făcut mai multe prezentări din care au reieșit tendințe pozitive, inclusiv creșterea cu 10% a turiștilor străini sosiți în 2014 în România, comparativ cu anul precedent.

<strong>Alin Burcea, liderul agenţiei Paralela 45 a afirmat că nu avem niciun motiv să ”facem horă și să bem vin fiert!</strong> Tendința este pozitivă, dar lucrurile stau destul de prost. Deşi numărul străinilor care ne vizitează ţara a crescut de la an la an, cifrele sunt în continuare mici. Din 1,9 milioane de străini care ne-au trecut graniţa anul trecut, doar 600.000 au venit în vacanţă, restul cu afaceri”.

<strong>Mirela Matichescu, vicepreşedintele Autorităţii Naţionale pentru Turism (ANT) considera la rândul său că: "România are nevoie de eforturi mari şi de câţiva ani pentru a deveni competitivă pe piaţa internaţională a turismului."</strong> Interesante au fost și alocuțiunile ori intervențiile lui Răzvan Nacea, Managing Director and Brand Development Director Seytour International, care a oferit o perspectivă optimistă asupra turismului medical. ”Cheltuiala medie a unui turist străin pentru servicii medicale în România este de 3.000 – 3.500 de euro, ceea ce reprezintă cu circa 40% mai puțin decât tarifele achitate în țările lor de origine”. Christian Macedonschi de la Asociația pentru Promovarea și Dezvoltarea Turismului din județul Brașov, a subliniat și el creșterea numărului de turiști dar și a încasărilor în această zonă. Toate se datorează înmulțirii numărului de manifestări culturale, expoziționale etc. Alte opinii au luat în calcul abordarea unor piețe furnizoare de turiști - China dar și Republica Moldova, ambele neglijate din motive diferite, țările arabe ( Mehrab Asgari – director Bist Tours și Milad Air (România – Iran), Bulgaria etc.
<strong>Ediția a II-a a <a href="http://www.infotravelromania.ro/romaniantravelforum.html" target="_blank">Romanian Incoming Travel Forum</a>, proiect (26 martie 2015)  a atras peste 150 de participanți.</strong> La Tombola de la sfârșitul manifestării au fost oferite 38 de premii. Traveller Magazin a fost unul dintre Partenerii Media ai evenimentului. A treia ediție a Forumului a fost anunțată pentru această toamnă.

Foto: Vasile Costruș