<strong>ALHAMBRA – FUGIŢI SPRE GRĂDINA SEDUCŢIILOR</strong>

De oriunde aţi privi ajungând în oraşul spaniol Granada este imposibil ca privirile să nu vă fie atrase de zidurile şi turnurile <strong>Castelului Alhambra</strong>. Cu peste 2 milioane de vizitatori pe an, <strong>este cea mai populară atracţie turistică a Spaniei, spun unii.</strong> Alţii cred că această poziţie se cuvine dansului Flamenco, numărul 1 în patrimoniul spiritual naţional.
<a href="http://www.travellermagazin.ro/arhiva/wp-content/uploads/2014/01/costa-301.jpg"><img class="alignnone size-full wp-image-2624" title="costa 301" src="http://www.travellermagazin.ro/arhiva/wp-content/uploads/2014/01/costa-301.jpg" alt="" width="2048" height="1536" /></a>

Fireşte, disputa nu se va încheia curând, iar turismul are numai de câştigat căci te trimite spre amândouă. Noi am căutat să aflăm cât mai multe despre Alhambra.

<a href="http://www.travellermagazin.ro/arhiva/wp-content/uploads/2014/01/costa-342.jpg"><img class="alignnone size-full wp-image-2625" title="costa 342" src="http://www.travellermagazin.ro/arhiva/wp-content/uploads/2014/01/costa-342.jpg" alt="" width="2048" height="1536" /></a>

Fireşte, face parte din patrimoniul mondial UNESCO şi în acelaşi timp e recomandat de diverse site-uri în Topul primelor 10 castele din lume care trebuie neapărat vizitate. <strong>La început nu a fost palat</strong>. <strong>Construit din piatră roşie el a jucat un timp rolul de fortăreaţă militară. De abia în secolul al XIII-lea a fost transformat în reşedinţă regală.</strong> Noua arhitectură a transformat palatul în cel mai frumos dintre toate castelele arabe ridicate în Spania. Numele său provine din Qalat al Hamra, care înseamna în arabă castelul roşu. Cel mai bine puteţi înţelege acest lucru aşteptând la o cafea, apusul soarelui când castelul din piatră roşiatică pare că e roşu aprins. În orice anotimp merită să-ţi încânţi ochii cu grădinile luxuriante amenjate după toate regulile artei. De trandafiri, de portocali, de chiparoşi, care încadrează spectaculoasele clădiri, curţile interioare, multe dintre ele răcorite de superbe fântâni.
<a href="http://www.travellermagazin.ro/arhiva/wp-content/uploads/2014/01/costa-383.jpg"><img class="alignnone size-full wp-image-2626" title="costa 383" src="http://www.travellermagazin.ro/arhiva/wp-content/uploads/2014/01/costa-383.jpg" alt="" width="1536" height="2048" /></a>
Vizitarea complexului muzeal Alhambra reprezintă o adevărată expediţie culturală care acoperă zeci de kilometri pătraţi. Oricum aţi face până la urmă tot veţi nimeri dintr-un palat în altul adică din Alhambra, Alcazaba, Generalife în Nasrid. La Alcabaza veţi avea în faţă o citatelă maură din secolul al IX-lea, la Generalife, fost palat de vară al sultanilor ce datează din 1250 o să admiraţi Grădina arhitectului, Curtea marelui heleşteu ori Casa cascadelor unde în fiecare vară, la jumătatea lui iulie, se desfăşoară Festivalul Internaţional de Muzică şi Dans. Dacă mai aveţi energie, şi trebuie să găsiţi rapid noi resurse (sucuri, apă, ciocolată), trageţi tare până la Nasrid, unde nu aveţi cum să rataţi cele mai căutate locuri de pelerinaj: Curtea Mirtului şi Curtea Leilor. Acolo daţi din coate, luptaţi-vă pentru un loc în faţă, pentru a vă realiza fotografiile dorite.
<a href="http://www.travellermagazin.ro/arhiva/wp-content/uploads/2014/01/costa-445.jpg"><img class="alignnone size-full wp-image-2627" title="costa 445" src="http://www.travellermagazin.ro/arhiva/wp-content/uploads/2014/01/costa-445.jpg" alt="" width="1536" height="2048" /></a>Peste tot veţi auzi ghidul relatându-vă poveşti cu parfum amestecat de drame şi iubiri, aşa cum le-aţi citit cândva în 1001 de nopţi. Vă recomandăm să nu încercaţi să vizitaţi complexul fără un ghid profesionist căci vă pierdeţi nu doar la figurat ci şi la propriu. <strong>Ghizii complexului sunt foarte buni şi mai ales, eficienţi.</strong> Inscripţia aflată pe meterezele Alhambrei te avertizează asupra unicităţii acestui loc. Ea sună aşa: „Nu este chin mai mare în astă viaţă decât cel pe care-l simte orbul în Granada”. Şi este adevărat. După ore de pelerinaj prin complex, rămîi doar cu o mare uimire. Senzaţii stranii îţi bîntuie amintirile şi vezi doar cu mintea căci ochii sunt deja obosiţi. Totul este o revelaţie: Sala Ambasadorilor, Sala celor Două Surori, Grădinile Seducţiei. Dantelăria din granit, marmură, ceramică azulejo, flori, apă, chiparoşi, poveşti de dragoste şi ferestrele. Multe ferestre privind spre muritorii oraşului, toate la un loc fac să ţi se rupă filmul şi un mai vrei nimic, decât să stai şi să priveşti. Dacă te concentrezi puţin ai senzaţia că în acelaşi timp eşti privit, căci toate ferestrele parcă sunt ochii deschişi care te măsoară pe tine, călătorul modern, dintre trecut. Oare cât preţuieşti? Şi cercul se închide, căci ai în faţă colina Sacromonte cu celebrele zambras, peşterile unde seară de seară ţiganii dau, pentru turişti, evident, spectacole de flamenco. Aceste realităţi l-au inspirat pe Federico Garcia Lorca să scrie Balade, la 1829, Poveştile Alhambrei, foarte apreciate de turiştii contemporani de limbă engleză.

Credeţi că aţi terminat. Nici vorbă. Pentru că veţi afla că celebrul palat Alhambra, are ornat pe ziduri, plafoane şi arcade peste 10.000 de inscripţii, care de abia au început să fie catalogate de o echipă interdisciplinară de cercetători spanioli. Ei apelează la cele mai moderne tehnici pentru a aborda tridimensional citirea dantelelor de cuvinte cioplite în piatră. Nici ei nu ştiu la ce se pot aştepta în final.

Din cele 3.116 inscriptii descifrate, cel mai des revine fraza “Nu este alt învingător în afara lui Allah”. Cea mai frecventă formulare întâlnită este “Fericire perpetuă”, care indică respectul divin cuvenit locuitorilor palatului. Spre surpriza oamenilor de ştiinţă, pereţii palatului Alhambra conţin mult mai puţine versete din Coran şi din poezii decât se presupunea. “Exista o idee falsă şi foarte răspândită că zidurile palatului Alhambra ar fi fost acoperite cu fraze din Coran şi versuri, însă nu este cazul” – afirma în timpul cercetărilor Juan Castilla, coordonatorul lucrărilor, specialist în cultura şi civilizaţia arabă.

Dar vă lăsăm să descoperiţi şi alte aspecte memorabile. <strong>Biletul de intrare costă 20 de euro. El include şi frecventarea grădinilor. Palatul Alhambra poate fi vizitat şi noaptea.</strong>

<strong>DOINA CONSTANTINESCU</strong>