<p align="justify"><strong>SUA – Cu braţele deschise</strong></p>
<p align="justify"><a href="http://www.travellermagazin.ro/arhiva/wp-content/uploads/2012/01/Brand-USA-2.jpg"><img class="alignleft size-medium wp-image-919" title="Brand USA 2" src="http://www.travellermagazin.ro/arhiva/wp-content/uploads/2012/01/Brand-USA-2-300x247.jpg" alt="" width="300" height="247" /></a>America este o mare destinaţie turistică dar în ultimii ani a pierdut clienţi! Orice călător visează la o vacanţă undeva în State, dar nu are o imagine clară a complexităţii destinaţiilor oferite! Discutând de-a lungul ultimilor ani aceste aspecte, specialiştii americani au hotărât că Statele Unite au nevoie de o campanie de marketing turistic. Au constatat că, pentru prima dată în istorie, SUA are nevoie de un brand. Aşa a apărut Brand USA, un grup strategic de lucru, cunoscut iniţial sub denumirea de Corporation for Travel Promotion, care a produs şi va avea grijă de brandul global adresat consumatorilor.

Logo-ul Brand USA este format din buline verzi şi “vrea să reamintească lumii de Statele Unite ale unor posibilităţi extraordinare, care aşteaptă cu braţele deschise pe toată lumea” – după cum a explicat Jim Evans, ofiţer executiv al Brand USA. Specialiştii au ajuns la concluzia că, deşi în ultimii 10 ani piaţa mondială de turism a crescut, piaţa americană a rămas la acelaşi nivel la capaitolul sosiri turistice. Strategia de brand a fost anunţată la Las Vegas, iar în Europa, în cadrul World Travel Market de la Londra. Campania va începe în primăvara lui 2012. Bugetul anual alocat activităţilor de marketing se ridică la 200 de milioane dolari.</p>


<hr />
<p align="justify"><strong>LOUVRE HOTELS </strong><strong>– în pas de defilare spre pieţele ţintă</strong><strong> </strong></p>
<p align="justify"><a href="http://www.travellermagazin.ro/arhiva/wp-content/uploads/2012/01/Louvre1.jpg"><img class="alignright size-medium wp-image-920" title="Louvre1" src="http://www.travellermagazin.ro/arhiva/wp-content/uploads/2012/01/Louvre1-232x300.jpg" alt="" width="232" height="300" /></a>După unirea Louvre Hotels cu Golden Tulip în aprilie 2011, specialiştii noului grup hotelier Louvre plănuiesc o campanie de noutăţi, demnă de o strategie militară: cucerirea pieţelor din Europa Centrală şi de Est.

În anul 2011 grupul a deschis 42 de noi hoteluri cu o capacitate totală de peste 4.000 de camere şi doreşte să crească gradual numărul inaugurărilor până la 100 de noi unităţi pe an în 2016! Pieţele ţintă sunt reprezentate de zone mai puţin frecventate din estul european: Polonia are 10 noi hoteluri; Ucraina atrage investiţiile companiei către două oraşe iar Serbia poate avea primul hotel de brand în 2013. Louvre este unul dintre cele mai mari jucători la nivel mondial: peste 1.000 de unităţi în 40 de ţări, de la 1 la 5 stele. Se clasează pe locul 10 în lume şi pe locul 2 în Europa. Grupul operează şase branduri diferite: Première Classe, Campanile, Kyriad, Tulip Inn, Golden Tulip şi Royal Tulip. În Europa de Est deţine 20 de unităţi, din care 10 numai în Polonia. Hotelurile din grupul Louvre sunt deja o prezenţă cunoscută în ţări precum Franţa, Olanda, Belgia sau Italia. România deţine cinci hoteluri Golden Tulip şi Tulip Inn.</p>


<hr />
<p align="justify"><strong>MALDIVE – Caracterul minunat al oamenilor

</strong><a href="http://www.travellermagazin.ro/arhiva/wp-content/uploads/2012/01/maldive-3.jpg"><img class="alignleft size-medium wp-image-921" title="maldive 3" src="http://www.travellermagazin.ro/arhiva/wp-content/uploads/2012/01/maldive-3-300x200.jpg" alt="" width="300" height="200" /></a>Luna aceasta a fost anunţat noul brand al Republicii Maldive. Sub sloganul “Always natural” imaginea creată de către specialiştii în comunicare este cea a unei destinaţii care îşi bazează creşterea, viitorul şi dezvoltarea pe natură şi produse cât mai naturale. Noul brand înglobează toate domeniile, nu numai turismul, iar emblema sa este o amprentă în nuanţe de verde, formată din siluete de animale."

Atât sloganul cât şi logo-ul au fost create în aşa fel încât să sublinieze extraordinara frumuseţe a naturii din Maldive, frumuseţe pe care toate tipurile de turişti o consideră principalul motiv pentru a ne vizita ţara" – a spus Thoyyib Mohamed, ministru al turismului, artelor şi culturii. David Keen, preşedintele companiei QUO Keen, creatoarea brandului, a subliniat că “am creat un brand care vorbeşte atât despre caracterul minunat al oamenilor din Maldive dar şi despre eforturile continue pentru o dezvoltare susţinută în toate industriile.”</p>


<hr />
<p align="justify"><strong>Ce spune TripAdvisor ?</strong><strong> </strong>

<a href="http://www.travellermagazin.ro/arhiva/wp-content/uploads/2012/01/Tripadvisor-1.jpg"><img class="alignright size-medium wp-image-922" title="Tripadvisor 1" src="http://www.travellermagazin.ro/arhiva/wp-content/uploads/2012/01/Tripadvisor-1-199x300.jpg" alt="" width="199" height="300" /></a>Europa continuă să fie o destinaţie atractivă pentru turişti americani. De ce vin aceştia pe vechiul continent şi care sunt ratele lor de aşteptare au încercat să afle specialiştii de la TripAdvisor.
Conform unui studiu anual de călătorii în Europa -  la care au participat 1.200 de persoane -, 60% dintre turişti plănuiesc să sosească aici în viitoarele 12 luni. Aceasta marchează o creştere a interesului cu circa 10% în comparaţie cu anul 2009. 54% din cei intervievaţi au declarat că intenţionează să călătorească în perioada septembrie-octombrie şi doar 38% că vor vizita Europa în perioada mai-iunie.

Cele mai căutate destinaţii sunt Londra, Paris, Roma, Barcelona şi Madrid, iar oraşele care înregistrează creşteri sunt Istanbul, Zurich, Sevilla, Atena şi Copenhaga. Un punct forte al europenilor îl constituie gastronomia, 58% dintre respondenţi apreciind că bucătăria vechiului continent este mai bună. Despre transportul public european, 90% din turiştii americani au spus că este superior celui american.

În privinţa serviciilor, 30% consideră că sunt mai proaste în Europa. Referindu-se la atracţiile turistice, 57% dintre călători au subliniat că în Europa sunt mult mai multe lucruri de vizitat. În ceea ce priveşte standardele de cazare 36% dintre intervievaţi consideră  că hotelurile prezintă în Europa un nivel inferior, comparativ cu cele din Statele Unite.
<strong>Grupaj de SÎNZIANA CONSTANTINESCU</strong></p>


<hr />
<p align="justify"><strong>Cele mai tari hoteluri
</strong>
<a href="http://www.travellermagazin.ro/arhiva/wp-content/uploads/2012/01/Cele-mai-tari-hoteluri-1.jpg"><img class="alignleft size-medium wp-image-923" title="Cele mai tari hoteluri 1" src="http://www.travellermagazin.ro/arhiva/wp-content/uploads/2012/01/Cele-mai-tari-hoteluri-1-300x168.jpg" alt="" width="300" height="168" /></a>Americanii s-au asigurat cel puţin un sezon că au cel mai mare hotel din lume: Venetian din Las Vegas. Renovarea acestuia s-a încheiat recent. Cu cele 7.000 de camere el deţine supremaţia mondială, surclasând hotelul Asia Asia, cu 6.500 de camere din Dubailand. Venetian  operează cu două dintre cele mai renumite francize de restaurante din lume şi oferă peste 50 de restaurante, baruri, cafenele, săli de evenimente şi un teatru. În acelaşi timp singaporezii au detronat Emirates Palace Hotel din Abu Dhabi, din topului celor mai scumpe hoteluri. Ei au inaugurat anul trecut   Marina Bay Sands Hotel.  Acesta a presupus o investiţie de aproape 6  miliarde de dolari. Preţul celei mai ieftine camere (din cele 2.500) porneşte de la 520 de dolari şi trece de 15.000 de dolari pentru un apartament, pe noapte. Printre principalele atracţii ale  hotelului se numără piscina de la etajul 55, lungă de 200 metri, considerată a fi cea mai mare piscină descoperită din lume aflată la această înălţime. Circa 10.000 de angajaţi asigură serviciile oferite de hotel.

La rândul lor asiaticii se bat pentru cel mai înalt hotel din lume. Hong Kong a anunţat că va deschide un asemenea complex. Dar specialiştii din Shanghai au anunţat că performanţa va fi depăşită cu un hotel ce urmează să fie inaugurat în 2014. Shanghai Tower J-Hotel va fi cea mai înaltă clădire din China, a doua cea mai înaltă din lume şi, în acelaşi timp, cel mai înalt hotel din lume. Clădirea va avea 121 de etaje, cu 258 de camere, iar înălţimea se va situa la aproximativ 632 de metri. Brandul e proprietate a grupului hotelier Jin Jiang iar proiectul va fi dezvoltat de către Interstate Hotels &amp; Resorts Company Limited.</p>


<hr />
<p align="justify"><strong>VARŞOVIA - un </strong><strong>posibil </strong><strong>vis  fotbalistic de vară
[gallery orderby="rand"]
</strong>

<p align="justify">În iunie anul viitor, Polonia şi Ucraina vor găzdui turneul final al Campionatului European de Fotbal, care va atrage şi spectatori din România. Pentru cei care vor ajunge la EURO 2012, dar nu numai pentru ei, vă sugerăm o posibilă destinaţie de vacanţă – Varşovia.</p>
<p align="justify"><strong> </strong></p>
<p align="justify"><strong>@ NIMIC DESPRE... TORTUL DE NUNTĂ RUSESC. </strong>Pregătirile pentru eveniment au început de mult timp, fiind vizibile pentru cei care au vizitat în cursul acestui an capitala Poloniei. Un banner imens care anunţă evenimentul sportiv se află pe o clădire-simbol a Varşoviei din perioada comunistă, Palatul Culturii şi Ştiinţei. Copie, ca şi Casa Presei din Bucureşti, a Universităţii de stat din Moscova, clădirea a fost ridicată între 1952 - 1955, fiind un dar din partea Uniunii Sovietice.  Cu 231 de metri, 3288 de camere şi 42 de etaje, rămâne cea mai înaltă construcţie din Polonia şi a 8-a în topul celor mai înalte din Uniunea Europeană. De la terasa etajului 30 a clădirii care îndeplineşte rolul de centru de expoziţii, spaţii de birouri şi centru cultural, având muzee, cinematografe, teatre şi săli de concerte, ba chiar şi o universitate, se poate admira o panoramă unică a Varşoviei. Polonezii au urât-o pentru că o considerau un simbol al dominaţiei sovietice. Clădirea a fost botezată „Pekin” cu referire la capitala Chinei, de la acronimul PkiN (Palac Kultury I Nauki), dar i s-a mai spus „seringa lui Stalin” sau “tortul de nuntă rusesc”.</p>
<p align="justify"><strong>@ SUS INIMILE CU... CHOPIN. </strong>Dacă aţi ajuns în această zonă rezervaţi-vă trei, patru ore pentru a vizita centrul istoric al capitalei Poloniei. Într-un sfert de oră puteţi ajunge pe „Krakowskie Przedmiescie”,  strada care ne duce spre centrul istoric al Varşoviei, căreia i se spune şi „Drumul Regal”. Dacă ai la îndemână o hartă a capitalei, este imposibil să te rătăceşti. În faţa clădirii Academiei de Ştiinţe a Poloniei, se poate observa statuia astronomului şi matematicianului Nicolaus Copernicus 1473-1543), cel care susţinea că soarele este în centrul Universului şi că Pământul se roteşte în jurul lui. Pe pavajul din jurul statuii sunt trasate orbitele planetelor din sistemul nostru solar. Nu le-am putut admira în ansamblu pentru că tocmai atunci o orchestră alcătuită din tineri, studenţi la conservator, se pregăteau de un concert. Nu am avut niciun regret ascultându-i!
De fapt, muzica clasică şi spiritul lui Frederic Chopin se simt peste tot. La mică distanţă de statuia lui Copernic se află Biserica Sfintei Cruci, unde este depusă inima celebrului compozitor polonez. Pe frontispiciul din faţa bisericii întâlnim inscripţia „SVRSVM CORDA” (Sus inimile), un pasaj din liturghia catolică, la care credincioşii răspund „Habemus ad Dominum” (Le avem la Domnul). Acesta este un fapt care evidenţiază locul special în care a fost depusă inima marelui muzician înmormântat la Paris. Dacă mergeţi pe strada ce duce spre centrul istoric, să nu credeţi că doar vi se pare că auziţi muzica lui Chopin. Băncile aflate pe această stradă au nu numai rolul de a vă informa unde vă aflaţi şi ce obiective sunt în jur. Ele încorporează boxe care difuzează discret acorduri din creaţiile lui Chopin.</p>
<p align="justify"><strong>@ SĂ DAI MÂNA CU O STATUIE. </strong>Pe aceeaşi parte cu Biserica Sfintei Cruci, e amplasat Palatul Czapski care adăposteşte astăzi Academia de Arte Frumoase, o clădire unde Chopin şi-a petrecut ultimii ani înainte de a pleca din Polonia şi de a se stabili în Franţa. Pe partea opusă se află poarta de intrare în Universitatea din Varşovia, cu clădiri frumoase, cu spaţii largi şi cu o statuie aflată pe o bancă, cu mâna dreaptă întinsă şi uşor tocită. Este în această stare de la multe generaţii de studenţi ce au dat mână cu... statuia. Superstiţia spune că e bine să faci acest lucru pentru că vei avea şanse mai mari la examene. Cine a fost student înţelege rostul unei mâini întinse înainte de întâlnirea cu profesorii încruntaţi.</p>
<p align="justify"><strong>@ SE PUTEA FĂRĂ MARLENE DIETRICH ! </strong>Mergem pe „Drumul Regal” şi ne oprim pentru a admira arhitectura Art Nouveau a hotelului Le Meridien Bristol, inaugurat în noiembrie 1901 şi considerat cel mai bun hotel din Varşovia, poate chiar din Polonia. Are o istorie tumultoasă, care se împleteşte cu cea a Varşoviei. Aici au stat compozitorii Edward Grieg şi Richard Strauss, au înnoptat Pablo Picasso, Artur Rubinstein, Marlene Dietrich. În timpul Insurecţiei poloneze din vara anului 1944, din ordinul lui Hitler, hotelul trebuia pus la pământ aşa cum s-a întâmplat cu aproape toate clădirile din centrul istoric, însă, în mod norocos, a rămas în picioare. Reparat după război, în 1952 a fost preluat de Orbis, Agenţia turistică de stat şi a devenit un loc destinat în exclusivitate turiştilor străini. În timp s-a degradat, iar în 1981 chiar a fost închis, pentru ca peste doar 10 ani  să ajungă o ruină. Renovat, în aprilie 1993 hotelul a fost redeschis oficial, aici fiind cazaţi şefii de stat şi de guverne aflaţi în vizită în Polonia, dar şi alte personalităţi. În apartamentul prezidenţial de astăzi a locuit Ignac Paderewski, pianistul genial care a devenit şi primul premier al Poloniei de după primul război mondial. Aici au stat locuit şi Jacques Chirac, Helmut Kohl, Richard Nixon, Regina Elisabeta a II-a sau George Bush, nu întâmplător deoarece clădirea vecină, Palatul Radziwill, este sediul Preşedinţiei Poloniei. Chiar dacă nu am fost un oaspete de înalt nivel, am fost bine tratat la „Bristol” unde, imediat ce m-am prezentat la recepţie pentru formalităţile de cazare, am primit un plic consistent cu ghiduri şi hărţi ale Varşoviei şi împrejurimilor. Să te tot documentezi şi orientezi printre atracţiile turistice.</p>
<p align="justify"><strong>@ LOCUL UNDE PESCARII AU LĂSAT SIRENA. </strong>Mai sunt multe clădirile importante pe „Drumul Regal”. Vă lăsăm plăcerea să le descoperiţi singuri până a ajunge în Piaţa Zamkowy, unde se află columna regelui Zygmunt al III-lea Waza, rege al Poloniei şi Mare Duce al Lituaniei între 1587 şi 1632, dar şi rege al Suediei. Aici se află Castelul regal, reşedinţa regilor Poloniei începând din 1596, ca urmare a deciziei regelui Zygmunt al II-lea de a muta aici capitala după incendiul reşedinţei din Cracovia. Oraşul vechi şi acest castel distrus în al doilea război mondial şi reconstruit în 1971 sunt incluse, începând din 1980, în patrimoniul cultural mondial UNESCO. Castelul regal este amenajat ca muzeu de artă, dar tinde să devină un spaţiu pentru concerte de muzică de cameră. Tot în Piaţa Zamkowy, kilometrul zero al Varşoviei, este un punct de belvedere de unde puteţi admira silueta stadionului care, în iunie 2012, va găzdui una dintre semifinalele lui Euro 2012. În perioada verii, un minicar vă poate purta prin centrul vechi într-un tur de jumătate de oră. Străbătând străzile înguste din centrul istoric, ajungeţi în piaţa unde se află „Sirena” - simbolul oraşului Varşovia. Există multe locuri cu încărcătură istorică şi multe legende, însă cea despre Sirena din Varşovia mi se pare importantă.Potrivit legendei, o sirenă care înota în mare s-a oprit pe malul Vistulei, lângă oraşul vechi, ca să se odihnească. I-a plăcut locul şi s-a hotărât să rămână aici. Pescari au observat ceva care le încurca plasele de pescuit şi elibera peştii prinşi. Deşi intenţia lor iniţială a fost de a o prinde, pescarii s-au îndrăgostit de ea şi de muzica pe care o cânta. Mai târziu, un negustor bogat a reuşit să prindă sirena şi să o închidă într-o colibă de lemn. Auzind plânsul sirenei, un tânăr pescar a eliberat-o. Atunci sirena le-a promis pescarilor că-i va ajuta şi-i va ocroti ori de câte ori vor avea nevoie. De atunci, sirena, înarmată cu sabie şi scut e gata să apere Varşovia atât de greu încercată şi pe locuitorii săi.
De reţinut: toate clădirile din centrul vechi sunt refăcute. Aici sunt o mulţime de magazine cu suveniruri, dar vă puteţi orienta şi spre specialităţi precum turta dulce trasă în ciocolată sau prune trase în ciocolată. Polonezii au tradiţie în fabricarea de dulciuri, iar o dovadă este clădirea fabricii de ciocolată, care a funcţionat începând de la mijlocul secolului al 19-lea. Dacă aţi obosit după acest tur de oraş, vă puteţi aşeza la o terasă pentru o cafea sau o bere. Zlotul are aceeaşi paritate cu leul, doar că preţurile sunt puţin mai mari. O halbă de bere vă poate costa, de exemplu, 9 zloţi, însă în locul în care am intrat, şi pentru a mânca ceva, începând cu a doua bere plăteai doar 7 zloţi. O idee bună, un truc turistic care  umple localul în fiecare zi!</p>
<p align="justify"><strong>ŞTEFAN BACIU</strong><strong> </strong></p>


<hr />
<p align="justify"><strong>UNESCO – de la arheologie la fotbal</strong>

Suntem obişnuiţi să găsim simbolul patrimoniului UNESCO afişat pe clădiri, la intrarea în situri arheologice sau alături de descrierea unor obective turistice, în ghiduri şi chiar pe tricourile echipelor de fotbal. A devenit o marcă, un garant al calităţii. Organizaţia selectează însă, anual, şi minuni naturale ale globului. Anul trecut a adus în atenţia publicului 8 destinaţii pentru aventură, din Tanzania, China, Rusia ori Pacific.

În peşterile preistorice ale lui Yagul şi Mitla (Oaxaca, la 550 km de Mexico City), sunt picturi rupestre, dar s-au găsit seminţe de cucurbitacee, vechi de peste 10.000 de ani. Regiunea Danxia din China are particularitatea de a afişa un peisaj selenar, colorat în zeci de nuanţe. Insulele Phoenix reprezintă cea mai mare regiune marină protejată din lume (10.000 km NV de Insulele Fiji din Pacificul de Sud). Insulele Reunion (Oceanul Indian) oferă peisajul conurilor vulcanice iar zona Papahanaumokuakea (NV de Hawaii) adaposteşte recifuri de corali cu specii rare de vieţuitoare marine.

Dacă vreţi mai mult de atât puteţi încerca Zona de conservare Ngorongoro din Tanzania. Inclusă în patrimoniul UNESCO în 1979 - este considerată locul în care au fost descoperiţi pentru prima dată stramoşii omului. Lista se încheie cu Rezervaţia Naturala de Stat Putoransky din Rusia (100 km Nord de Cercul Arctic) şi Podişurile Centrale din Sri Lanka, regiuni ce adăpostesc animale pe cale de dispariţie. În ultimii 28 de ani UNESCO a identificat în jur de 180 de minuni naturale ale lumii, în 77 de ţări.</p>