<strong><span style="font-size: medium;">EVENIMENTE NR.83 (FEBRUARIE 2011) </span></strong><span style="font-family: Arial,Helvetica,sans-serif; font-size: x-small;">
</span>
<strong>Protocol pentru vacanţe</strong>
Organizaţia Patronală a Turismului Balnear din  România (OPTBR)  şi Asociaţia Naţionala a Agenţiilor de Turism din  România (ANAT) au încheiat un protocol de colaborare, care a pus bazele  mecanismelor de promovare reciproca în cadrul membrilor, dar şi către  publicul larg. Reprezentanţii conducerii celor două organizaţii,  împreună cu liderii lor -  Nicu Rădulescu şi  Corina Martin -, s-au  întâlnit în luna ianuarie la Braşov pentru a analiza şi identifica  formele de colaborare pe 2011.

Aceştia au evaluat rezultatele  înregistrate cu ofertele speciale din cadrul campaniei anuale „Vacanţă  în ţara mea” şi au negociat aspecte comerciale şi tehnice legate de  relaţia agenţi de turism-deţinători de hoteluri din zona balneo. Ele  s-au concentrat punctual pe programele lansate de OPTBR şi susţinute de  ANAT „Decada balneară” şi “O săptămână de refacere în staţiunile  balneare”.

<strong>3 investiţii au făcut pârtie</strong>

Programul Naţional „Schi în România” dedicat  dezvoltării ofertei staţiunilor montane s-a consolidat cu încă trei  proiecte co-finanţate în diverse variante de către Ministerul  Dezvoltării Regionale şi Turismului în parteneriat cu entităţi  administrative locale sau regionale. Sinaia îşi întâmpină turiştii  amatori de sporturi albe, cu o nouă zonă organizată la standarde  internaţionale, în Valea Soarelui. Aici au fost inaugurate în această  lună două pârtii mari – Valea Soarelui 2 (cu o lungime de 1.200 de metri  şi o lăţime de 50 de metri) şi Lăptici (cu o lungime de 1.900 de metri,  lăţime de 40 de metri şi un grad de dificultate uşoară). „Am creat  pentru prima dată o conexiune directă între domeniile schiabile Valea  Dorului şi Valea Soarelui. De acum încolo toţi cei care vor folosi noul  telescaun din Valea Soarelui vor putea schia pe toate cele şapte pârtii  deservite. În plus am ales şi un brand nou „Ski on Sky”, care credem că  va fi reprezentativ pentru promovarea staţiunii” – a declarat Vlad  Oprea, primarul oraşului Sinaia.

La Buşteni  a intrat în circuitul turistic <strong>Fun Park</strong>. Proiectul a  vizat  construirea unui panou de escaladă, a unei pârtii de schi pentru  începători, instalarea unui tobogan, un baby schi pentru începători, o  instalaţie pistă sanie/tobogan, o instalaţie de zăpadă artificială  şi o  parcare auto.

Şi în judeţul Hunedoara, la Vulcan, au fost finalizate lucrările la  sistemul de transport tip telegondolă între cotele 770-1310 de metri  urmând ca el să fie dezvoltat  şi între cotele 1310-1620 de metri.  Proiectul, ce are două în două etape, mai prevede amenajare pârtiilor 1,  2 şi 3 cu teleschiuri şi instalaţie nocturnă, dotarea unora dintre ele  cu tunuri de produs zăpadă artificială, cu instalaţiile de apă aferente  etc.

<strong>Cât s-a scris despre sport, cât despre turism ! </strong>

În luna februarie Muzeul Literaturii Române  din Bucureşti a găzduit o expoziţie atipică. Sub titulatura “Scriitori  şi literatură de sport şi turism” pasionaţi din ambele domenii au vorbit  despre personalităţi ale vieţii literare şi artistice româneşti care au  practicat diverse sporturi (hipism, ciclism, vânătoare) ori au iubit  viaţa drumeţului.

Fotografii de epocă, premii şi trofee oferite la concursuri, o  haină de schi din anii 30, au completat imaginea vieţii unor oameni  precum Nicolae Titulescu, Mihail Sadoveanu, Carol al II-lea etc.  Vernisajul a fost onorat de către campioana mondială la atletism Doina  Melinte, în prezent Preşedintele Autorităţii Naţionale pentru Tineret şi  Sport. Performanţele scriitorilor sportivi au fost subliniate de  Nicolae Petrescu, directorului Muzeului Sportului iar la cele ale  editorilor de turism  a făcut referire  Ion C. Rogojanu, fondatorul  Asociaţiei “Ospeţia din România”.  Rogojanu, un colecţionar cotat în  lumea turismului  românesc, a contribuit şi la cristalizarea   expoziţiei, cu exemplare din reviste şi cărţi datând de la începutul  secolului 20.

&nbsp;