<strong>LUCIAN BUTE promovează România la... categoria semimijlocie</strong>

<a href="http://www.travellermagazin.ro/arhiva/wp-content/uploads/2011/06/bute.jpg"><img class="alignleft size-medium wp-image-341" title="Lucian Bute, Edison Miranda" src="http://www.travellermagazin.ro/arhiva/wp-content/uploads/2011/06/bute-239x300.jpg" alt="" width="239" height="300" /></a>Campionul mondial la categoria supermijlocie, versiunea IBF, Lucian Bute, antrenorul său Stephan Larouche, şi Rudel Obreja, preşedintele Federaţiei Române de Box, au anunţat, în cadrul unei conferinţe de presă, că sportivul român va boxa la primul său meci în România, cu insemnele brandului turistic naţional. Gala se va desfăşura pe 9 iulie la Bucureşti.
“Îmi exprim satisfacţia în ceea ce priveşte colaborarea ministerului cu Lucian Bute. Este o decizie inspirată. Federaţia este cea care îşi asumă greul organizării. Noi vom fi alături de aceasta pentru că suntem convinşi că va fi un spectacol grandios ce va duce la o nouă victorie”, a declarat ministrul turismului Elena Udrea. La rândul său Lucian Bute a precizat că “Este o mare onoare pentru mine. De când am devenit campion mondial am vrut să îmi apăr centura în România. A fost un vis care, iată, se va împlini. Eu am promovat mereu România şi o voi face cu atât mai mult acum, când am încheiat acest protocol cu MDRT.”
Parteneriatul semnat pentru promovarea României ca destinaţie turistică se va realiza, în cadrul meciurilor jucate de Lucian Bute, pe tot parcursul anului 2011.
..........................................................

<strong>AMAN &amp; ISER vă aşteaptă la Muzeul Cotroceni ?</strong>

Până la sfărşitul lunii mai aveţi ocazia să vizitaţi la Muzeul Naţional Cotroceni două expoziţii unicat. ”Theodor Aman, pictor şi gravor” propune o abordare specială cu ocazia împlinirii a 180 de ani de la naşterea, respectiv 120 de ani de la moartea, marelui pictor. Aman s-a născut la 20 martie 1831, la Câmpulung-Muscel. A luat lecţii de desen cu pictorul Constantin Lecca. În 1850 a plecat la Paris unde a studiat la Şcoala de Arte Frumoase, sub îndrumarea lui Michel Martin Drolling şi Francois Edouard Picot. Printre cele mai reprezentative din cele 130 de lucrãri din expoziþie se numãrã: ”Mihai Viteazul primind solii turci cu daruri din partea sultanului”, ”Unirea Principatelor”, ”Bãtãlia cu facle a lui Vlad Ţepeş”, ”Bãtãlia de la Plonin” etc. Expoziţia cuprinde şi un set de obiecte care au aparţinut artistului.
Şi al doilea eveniment plastic are caracter aniversar. ”Univers cromatic – Iosif Iser”, marchează 130 de ani de la naşterea pictorului. Expoziţia este organizată în colaborare cu 15 prestigioase instituţii muzeale. Născut la 21 mai 1881, în Bucureşti, Iosif Iser a studiat la Academia de Artă cu Anton Azbe din Munchen şi apoi la Paris.
Printre lucrările pe care le puteţi admira se numără „Cadână în verde”, „Odaliscă cu mărgele”, „Odaliscă în albastru”, „Familie de tătari”, „Peisaj din Spania”, „Portret de spaniolă”, „Arlechin”, ”Balerină”, „Nud şezând (Negresă)”, „Autoportret” etc.
Traveller Magazin este Partener media al acestor evenimentelor.
.................................................

<strong>PARTENERIAT PENTRU TURISMUL MEDICAL</strong>
<a href="http://www.travellermagazin.ro/arhiva/wp-content/uploads/2011/06/event-medical-006.jpg"><img class="alignleft size-medium wp-image-342" title="event-medical-006" src="http://www.travellermagazin.ro/arhiva/wp-content/uploads/2011/06/event-medical-006-300x225.jpg" alt="" width="300" height="225" /></a>Compania Blue Air surprinde cu un nou parteneriat. De data aceasta pe segmentul turismului medical. El a fost stabilit cu firma Dentist Holiday în scopul dezvoltării de proiecte în domeniul pachetelor turistice medicale pentru tratamente stomatologice. Cu peste 12 ani de experienţă, specialiştii de la Dentist Holiday îşi propun să transforme turismul medical în realitate – a precizat Dr. Bogdan Vlădilă, fondatorul Dentist Holiday. Blue Air va oferi pachetul de transport. Gheorghe Răcaru, director de strategie al grupului din care face parte Blue Air explică implicarea în proiect: “De aproape 7 ani încurajăm performanţa românească. Ne bucurăm că putem susţine acum o companie condusă de un specialist român, cu merite recunoscute de comunitatea internaţionala. Suntem încrezători că turismul medical are viitor în România şi va reprezenta un motor al incoming-ului.”
La rândul său Werner Habersack, Preşedintele European Union of Dentists a subliniat că organizaţie, singura reprezentată la Strasburg, oferă logistică pentru promovarea unor asemenea concepte turistice, apreciate în Germania, Austria, Ungaria, Elveţia, Belgia etc. Detalii despre şansele acestui domeniu, într-un număr viitor.
....................................................................

<strong>TROMBOANE: Grecii spun că au renunţat la unele taxele de aeroport</strong>

<a href="http://www.travellermagazin.ro/arhiva/wp-content/uploads/2011/06/event-greci.jpg"><img class="alignleft size-medium wp-image-343" title="event-greci" src="http://www.travellermagazin.ro/arhiva/wp-content/uploads/2011/06/event-greci-300x225.jpg" alt="" width="300" height="225" /></a>Deşi se confruntă cu o criză fără precedent, grecii au anunţat o decizie de pe urma căreia speră să atragă mai mulţi turişti şi, fireşte, mai multe încasări la buget. Ministerul elen al Transporturilor a hotărât eliminarea taxelor de aterizare, decolare şi staţionare de pe toate aeroporturile, cu excepţia celui din Atena (A.I.A. Eleftherios Venizelos), pentru perioada 1 aprilie–31 decembrie. Prin aceasta se speră accelerarea circulaţiei turistice şi creşterea numărul de zboruri spre Grecia. Potrivit Ambasadei Greciei la Bucureşti anul trecut Elada a atras circa 380.000 de români. Conform Asociaţiei Naţionale a Agenţiilor de Turism (ANAT), în aceeaşi perioadă au plecat în Grecia cu pachete furnizate de agenţiile de turism autohtone 230.000 de români, în scădere cu 9% faţă de 2009. La rândul său <a title="personalitati turism" href="http://www.infotravelromania.ro/personalitati_turism.html" target="_blank">Nikos Diakolios</a>, directorul biroului de la Bucureşti al Orga­nizaţiei Naţionale de Turism a Greciei, a declarat că se aşteaptă în acest an la creşterea numărului de turişti români în Grecia cu aproximativ 20%.

Travel-agenţii români, care operează pe această destinaţie, spun însă că informaţia este praf în ochi şi că nu este vorba de taxe de aeroport, care într-adevăr ar fi condus la ieftinirea pachetelor turistice, ci de taxe secundare, care se ridică la maxim 200 de euro per avion.

În această vară sunt anunţate zboruri charter spre aeroporturile din <a title="insula Rodos" href="http://www.infotravelgrecia.ro/insula_rodos.html" target="_blank">insulele Rhodos,</a> <a title="insula Creta" href="http://www.infotravelgrecia.ro/insula_creta.html" target="_blank">Creta</a>, Skiathos, <a title="insula Zakynthos" href="http://www.infotravelgrecia.ro/insula_zakynthos.html" target="_blank">Zakynthos</a>, <a title="insula Corfu" href="http://www.infotravelgrecia.ro/insula_corfu.html" target="_blank">Corfu</a> şi zona Salonic, destinaţii care atrag majoritatea turiştilor români. Grecia a fost frecventată 2009 de 14,9 milioane de călători internaţionali.