<p lang="ro-RO"><strong>”<span style="font-size: large;">Tehnologia a remodelat afacerile dar și natura profitului din turism !”</span></strong></p>
<p lang="ro-RO"><span style="font-size: large;">25 de ani de activitate. Zeci de manifestări și evenimente de mari dimensiuni. O firmă antrenată pentru inovație permanentă. Succesele companiei Olimpic International Turism au fost recompensate cu peste 250 de diplome, medalii, trofee ori distincții naționale și internaționale.
<a href="http://www.travellermagazin.ro/arhiva/wp-content/uploads/2016/04/George-Sorin-Nicolescu-1.jpg" rel="attachment wp-att-4420"><img class="alignnone size-full wp-image-4420" src="http://www.travellermagazin.ro/arhiva/wp-content/uploads/2016/04/George-Sorin-Nicolescu-1.jpg" alt="George Sorin Nicolescu 1" width="827" height="1024" /></a>
</span></p>
<p lang="ro-RO"><span style="font-size: large;"><strong>S-a schimbat lumea de travel în două decenii și jumătate?</strong> O proiecție ne este oferită de George Sorin Nicolescu, președintele companiei. ”Un sfert de secol cu un business fără pierderi. Cu toate activitățile concentrate în turism. De la leisure la ticketing, de la consultanță la organizare de evenimente. 25 de ani de pionierat în turismul privat, de experiențe noi și inovative. Este un business de familie, construit cu seriozitate, stabilitate. Suntem solicitați de asemenea de instituțiile statului, la contracte de achiziții publice, unde suntem alături de alți parteneri din travel”.

</span></p>
<p lang="ro-RO"><strong><span style="font-size: large;">- Ești unul dintre liderii ANAT și ai Camerei de comerț pe segmentul turistic! S-a dezvoltat piața turismului românesc sau s-a comprimat?</span></strong></p>
<p lang="ro-RO"><span style="font-size: large;">- Părerea mea este că s-a decomprimat. Au apărut extrem de multe locații în București și în țară. De la 20 de agenții de turism am ajuns azi la peste 2000. Relațiile agențiilor românești sunt foarte solide și credibile, multe dintre ele fiind apreciate în prestațiile cu partenerii străini. Ca urmare a creșterii pieței de business au intrat și la noi multinaționalele, printre care TUI, Dertour, American Expresss, Carlson Wagonlit etc. Industria s-a dezvoltat foarte mult, peste nivelul cererii. Senzația de saturație se manifestă în anumite perioade. Și asta creează azi o competiție acerbă care, în urmă cu decenii era dezordonată, sălbatică. Acum lucrăm pe baza bunelor practici. Mai e încă de nevoie de 10-15 ani să ne aliniem la ele. Și să înțelegem că, totuși, beneficiarul este pilonul modern, civilizat al tuturor activităților turistice. La această consolidare contribuie și Internetul care a depășit ponderea de 30%, creând o imagine mai clară asupra acestui business. </span></p>
<p lang="ro-RO"><strong><span style="font-size: large;">- Circa 70% din încasările industriei provin anual din turismul de evenimente? Totuși, ce-i lipsește României pentru a deveni un jucător redutabil pe piața MICE ?</span></strong></p>
<p lang="ro-RO"><span style="font-size: large;">- În turismul de evenimente se conturează proiecții pentru viitoare creșteri. Ce ne lipsește? După părerea mea ar fi trei elemente principale: o imagine bună a României, ancorată încă de presa internațională, în timpul trecut. E nevoie de susținere majoră din partea instituțiilor statului de a lua sub patronajul lor evenimente majore - politice, economice, culturale sportive etc. Fără acest patronaj evenimentele nu vor fi alocate țării noastre. În fine e nevoie de construirea unui Centru de Convenții și Conferințe în afara Palatului Parlamentului. Multifuncțional, cu dotările și facilitățile moderne, așa cum au toate Capitalele sau marile orașe ale lumii.</span></p>
<p lang="ro-RO"><strong><span style="font-size: large;">- Ce ne împiedică să facem mai mulți bani din incoming?</span></strong></p>
<p lang="ro-RO"><span style="font-size: large;">- Și aici tot cu imaginea țării începem. În această direcție ANT ar trebui să se implice în tratative cu marii tour-operatori internaționali. Aceștia ar putea să promoveze intens România turistică, în broșurile, cataloagele, site-urile lor. Dacă ei vor vinde din ce în ce mai bine România, este clar că interesul pentru această ”marfă turistică” va fi în creștere. Nu avem sprijin pentru organizarea de chartere low-cost dinspre Japonia, Hong Kong, Coreea. Există mare interes pentru a vizita România, dar nu cu avioane de linie ci charter. Apoi avem o politică a vizelor față de turiștii chinezi, defazată comparativ cu cea europeană. Birocrația sufocă această relație de suflet dar și comercială. Mai avem și o problemă locală - continuitatea și păstrarea nivelului serviciilor. Apar noi hoteluri, pensiuni, restaurante. Dar serviciile oferite la început scad la scurt timp după deschidere. Turistul indiferent de unde vine, sancționează aceste aspecte. </span></p>
<p lang="ro-RO"><strong><span style="font-size: large;">- Banii sau oamenii? Ce a fost mai important în construcția grupului de turism în acest sfert de secol?</span></strong></p>
<p lang="ro-RO"><span style="font-size: large;">- Sunt două componente pe care am sprijinit toată construcția afacerii de familie. Echipa, care trebuie să crească și să devină cât mai performantă. Cine nu știe nu este eliminat. Este învățat să facă ce e nevoie în orice moment. Românul este un tip deschis, universal. Dacă se străduiește, muncește inteligent, creează plus-valoare și profit. Noi am investit în fiecare an acest profit atât în refinanțarea unor evenimente dar și în pregătirea profesională. Așa se explică de ce configurație echipei noastre, cu o medie de vârstă de circa 35 de ani, a cunoscut schimbări relativ mici de-a lungul anilor. Pentru a organiza acțiuni mari trebuie să ai potențial și rezerve cu care să finanțezi manifestări care vor fi decontate peste 6 luni, poate mai mult. Deci ai fond mare, ai clienți mari. Tu trebuie să decizi. </span></p>
<p lang="ro-RO"><strong><span style="font-size: large;">- Respectul față de client! Cât de mult valorificăm acest segment în serviciile turistice?</span></strong></p>
<p lang="ro-RO"><span style="font-size: large;">- Oricui i-ar fi greu să facă o imagine globală. Eu mă refer la firma Olimpic și pot spune următoarele lucruri: Respectul este pe primul loc. Civilizația business-ului ține de prestigiu și de poziționarea ta pe piață. Atâta timp cât de exemplu nu-ți plătești furnizorii la timp nici clienții tăi nu vor fi mulțumiți. De aceea am ținut să avem întotdeauna transparență, corectitudine, seriozitate, punctualitate în plăți. Timpul și calitatea serviciilor stau la baza respectului în afaceri.</span></p>
<p lang="ro-RO"><strong><span style="font-size: large;">- Aveți un mesaj pentru concurență?</span></strong></p>
<p lang="ro-RO"><span style="font-size: large;">- Concurenței îi urez să-i meagă cât mai bine. Dar într-un mediu de bune practici. Fără salturi spectaculoase și acțiuni de marketing ostile altor firme. Multe s-au dovedit de-a lungul anilor neproductive. Constanța și profesionalismul își spun cunvântul și în acest caz.</span></p>
<p lang="ro-RO"><strong><span style="font-size: large;">- Care sunt Top 3 destinații preferate: în lume, dar în țară?</span></strong></p>
<p lang="ro-RO"><span style="font-size: large;">- Îmi place la fel de mult în Bulgaria, SUA, Peru, Alaska, Kenia sau Dubai. În Maramureș, Nordul Moldovei, Delta Dunării sau pe litoral. Peste tot descoperi povești turistice noi. În materie de tehnologii turistice lucrurile stau la fel. Am fost GSA Delta Airlines, am dezvoltat concepte devenite azi clasice. Acum dezvoltăm și o divizie online. Ne inspirăm din experiența câștigată în SUA, unde suntem reprezentanți ai României, la International Pow Wow (IPW), de 23 de ani, cu participare neîntreruptă. Aici tehnologia turistică se exprimă la nivelul cel mai înalt. Ea a remodelat businessul clasic dar și structura obținerii profiturilor! Nu întâmplător suntem unii dintre cei mai apreciați promotori ai turismului cultural, tehnic ori de evenimente în SUA, realmente un continent de atracții fabuloase.</span></p>
<p lang="ro-RO"><strong><span style="font-size: large;">MARIAN CONSTANTINESCU</span></strong></p>