<strong>HERMAN ROSNER: „COVASNA ESTE O STAŢIUNE UNICAT ŞI O BIBLIOTECĂ A NATURII !”</strong>
<p align="justify"><a href="http://www.travellermagazin.ro/arhiva/wp-content/uploads/2012/05/Int.-Herman-Rosner-178.jpg"><img class="alignleft size-medium wp-image-1237" title="Int. Herman Rosner 178" src="http://www.travellermagazin.ro/arhiva/wp-content/uploads/2012/05/Int.-Herman-Rosner-178-225x300.jpg" alt="" width="225" height="300" /></a>Interlocutorul meu este un om ambiţios. E om de afaceri. E preşedintele Camerei de Comerţ şi Industrie Covasna, iar din această împletire de calităţi şi funcţii a reieşit o dorinţă consecventă de a readuce în prim planul atenţiei o staţiune cu calităţi terapeutice unice. Herman Rosner este promotorul mărcii înregistrate la OSIM „Covasna – Staţiunea celor 1.000 de izvoare de sănătate”, şi proprietarul ei din 2002, sub numărul 49656.</p>
<p align="justify"><strong>- Domnule Rosner, ne-am mai întâlnit în paginile acestei reviste. Revenim pentru că, iată, au apărut destule noutăţi !</strong></p>
<p align="justify">- În fapt ne luptăm amândoi, şi vă mulţumesc pentru sprijin, ca să reconştientizăm pentru populaţia României, deci implicit pentru lumea politică, importanţa valorilor naturale pe care le deţine staţiunea Covasna. Nu vorbim de o resursă care se epuizează, ca petrolul, lemnul, mineralele, ci de factori naturali care contribuie la sănătatea oamenilor. Cititorii dumneavoastră trebuie să afle câteva date esenţiale pentru prezentul şi viitorul lor. De-a lungul ultimilor ani am militat la toate simpozioanele naţionale şi internaţionale, ca om de afaceri sau ca reprezentant al Camerei de Comerţ Covasna, pentru redescoperirea acestui potenţial unic. În 2009, la a III-a Bienală Europeană a Regiunilor Montane, am prezentat comunicarea „Challanges for healt tourism of the mineral waters from Carpathian mountains – eastern part of Transylvania”. Acolo ca şi la mesele rotunde naţionale am expus câteva date statistice alarmante.</p>
<p align="justify"><strong>- Chiar stăm atât de prost ?</strong></p>
<p align="justify">- La potenţial natural stăm bine. Degrabă ce rezervele de apă minerală carbogazoasă terapeutică din judeţul Covasna sunt de 2,4 milioane de litri pe zi, ceea ce reprezintă aproape 20% din rezerva naţională estimată în 2008. Anual se îmbuteliază în judeţ peste 110 milioane de litri de apă minerală, care reprezintă circa 10% din cantitatea distribuită la nivelul ţării. În Covasna avem 14 mofete, unele dintre ele cu  concentraţii de CO2 de până la 93% alături de elemente radioactive (RA şi RN) în concentraţii benefice curativ. Pot afirma că staţiunea despre care vorbim are, prin mofete, cele mai bogate şi puternice resurse de CO2 din Europa.</p>
<p align="justify"><strong>- Aţi militat şi promovat în ultimii ani ideea de „Mofetta – LNTV” (Long Term Natural Viagra), ca pe o alternativă la tratamentele medicamentoase. S-au schimbat lucrurile ?</strong></p>
<p align="justify">- Într-o anumită măsură da. Principala problemă cu care ne confruntăm este că medicii <a href="http://www.travellermagazin.ro/arhiva/wp-content/uploads/2012/05/Interviu-rosner-2.jpg"><img class="alignright size-medium wp-image-1238" title="Interviu rosner 2" src="http://www.travellermagazin.ro/arhiva/wp-content/uploads/2012/05/Interviu-rosner-2-300x225.jpg" alt="" width="300" height="225" /></a>recomandă în majoritatea bolilor coronariene şi de inimă, tratamente medicamentoase, în condiţiile în care există la numai câteva sute de kilometri, soluţii naturale de tratament şi prevenţie. Industria farmaceutică este mai puternică decât cea balneară în care s-au făcut şi se fac investiţii majore. A apărut o gravă ruptură. Iată o serie de elemente de referinţă: În 2010 un studiu al AHA (American Heart Association), consemna că România ocupa locul 4 la rata deceselor de cauză cardiovasculară la bărbaţi şi locul 3 la femei. 40 de români mor zilnic din cauza infarctului miocardic, conform studiilor prezentate în 2010 la cel de-al 49-lea Congres de Cardiologie. OMS estimează că bolile cardiovasculare vor rămâne principala cauză de deces la nivel mondial şi în următorii 20 de ani. Infarctul miocardic este responsabil de 12% din totalul deceselor, mai mult decât cancerul, accidentele, bolile infecţioase sau digestive. 1 din 3 pacienţi cu boală coronariană prezintă un risc de deces de 3 ori mai mare decât bolnavii de cancer. Încă un aspect de reţinut - Eurostat arăta că în ţara noastră, rata de mortalitate standardizată prin boli cardiovasculare este de circa 200 la 100.000 de locuitori, faţă de media europeană de 87,4. Şi asta în condiţiile în care în România avem o bază performantă de tratament preventiv, cu specialişti bine pregătiţi, în condiţiile în care numai la Covasna avem un Spital de Recuperare Cardiovasculară care a împlinit 50 de ani de activitate de succes în domeniu.</p>
<p align="justify"><strong>- Ce trebuie să ne mai dea de gândit?</strong></p>
<p align="justify">- Dependenţa de comoditate. Companiile farmaceutice îşi fac foarte bine treaba astfel că <a href="http://www.travellermagazin.ro/arhiva/wp-content/uploads/2012/05/Interviu-rosner.jpg"><img class="alignleft size-medium wp-image-1239" title="Interviu rosner" src="http://www.travellermagazin.ro/arhiva/wp-content/uploads/2012/05/Interviu-rosner-300x225.jpg" alt="" width="300" height="225" /></a>numai în 2010 vânzările de medicamente au crescut până la 2,28 de miliarde de euro. O sumă fabuloasă. Pacienţii ar trebui să ştie că bolile cardiovasculare, în stadii incipiente, pot fi tratate cu concepte naturale, iar Covasna este campioană la acest capitol. Turiştii străini, vin într-un număr din ce în ce mai mare în această staţiune, iar ultimul an ne-a arătat că şi românii au început să conştientizeze acest lucru. Anul trecut în judeţul Covasna am înregistrat o creştere de 33% a numărului de înnoptări în structuri de primire turistică, iar hotelurile balneare au avut un indice de ocupare de aproape 100% în perioada iulie-septembrie 2011. Mulţi alţii sunt pe cale să descopere motto-ul după care mă călăuzesc de mulţi ani „Timpul înseamnă bani, sănătatea înseamnă aur!”.</p>
<p align="justify"><strong>- Dincolo de aspectele comerciale nu credeţi că aceste concepte ar trebui promovate la nivel naţional ?</strong></p>
<p align="justify">- Fără îndoială că ar trebui o campanie naţională care să fie susţinut în principal de Ministerele Muncii, Sănătăţii şi al Turismului. Se simte o rezistenţă foarte puternică iar presiunile sunt de natură comercială. Până la urmă consumatorul instruit va decide dacă doreşte să se îndoape în continuare cu medicamente, unele dintre ele nu contest necesare, sau să se întreţină şi să se pună în formă într-o staţiune, în cazul nostru Covasna. Dacă am văzut că aşa stau lucrurile ne-am concentrat pe plan local pentru a susţine campanie ce se adresează şi pieţei internaţionale, unde am pierdut mulţi turişti în ultimele două decenii şi jumătate. Vedeţi, nu mai suntem o ţară închisă. Facem parte din Uniunea Europeană şi ca atare suntem vânători, la concurenţă cu alte ţări, dar vânători de turişti pentru sănătatea lor.  În acest context se înscrie şi proiectul aflat în derulare cu Televiziunea Română, prin TVR Internaţional, care a realizat şi transmis deja trei producţii dedicate exclusiv Covasnei – „Staţiunea celor 1.000 de izvoare de sănătate”. Desigur avem în vedere şi o diversificare a mesajelor pentru că publicul are acum preferinţe din ce în ce mai variate. Trebuie să ajungem cât mai rapid la el, să-l motivăm să ţină la sănătatea lui.</p>
<p align="justify"><strong>- Ce ar trebui să reprezinte fie Covasna, în plus, în percepţia consumatorilor ?</strong></p>
<p align="justify">- O bibliotecă deschisă a naturii. Un tratament reuşit este ca o carte bună, care îţi creează o încărcătură pozitivă, îţi realimentează bateriile, astfel ca a doua zi când pleci la muncă, să poţi zâmbi vieţii în ochi.</p>
<p align="justify"><strong>MARIAN CONSTANTINESCU </strong></p>