La Constanţa a fost lansat proiectul strategic “Califică-te! E şansa ta de a te intregra în muncă!”. El este cofinanţat din Fondul Social European prin Programul Operaţional Sectorial Dezvoltarea Resurselor Umane (POSDRU) 2007-2013. Partenerul principal este Fundaţia Ing. Niculae Nejloveanu, iar partenerii naţionali sunt Compania de Investiţii pentru Turism-CIT, respectiv SC Succes TGM. “Scopul principal al activităţilor noastre este concentrat pe dezvoltarea şi formarea tinerilor care doresc să se afirme în domeniul restauraţiei, atât la nivel preuniversitar cât şi universitar. Avem în vedere formarea, pe parcursul a 2 ani, a unor echipe de tutori (formatori), în scopul pregătirii practice a 50 de studenţi şi elevi şi 400 de elevi din Constanţa, Iaşi şi Bucureşti. De asemenea prin acest program vom asigura consilierea vocaţională şi profesională a 100 de elevi şi conştientizarea nevoii de pregătire practică la locul de muncă în rândul a 6.000 de elevi şi studenţi” – a declarat, în cadrul unei conferinţe de presă, managerul de proiect Niculae Nejloveanu, maestru în artă culinară.

Parteneul transnaţional Centrul European de Profesii Culinare (Ceproc) Paris, este o şcoală înfiinţată în 1969, sub autoritatea Confederaţiei internaţionale a Preparatorilor de Carne. Ceproc lucrează cu o reţea de 600 de parteneri, de unde recrutează elevi şi studenţi pentru a-i forma în domeniul gastronomiei.

&nbsp;

(Nr. 82, Ianuarie 2011)
MARA ANTON