<p align="justify"><strong>GHICI, UNDE ŢI SE DESCHIDE UŞA ? </strong>
Când v-aţi relaxat ultima oară? Nu acasă, ci într-un hotel spre care aţi plecat în vacanţă. Apar în România, în fiecare an, noi asemenea locuri. Deşi se promovează destul de discret, ca să nu spunem deloc, când le descoperim vă vorbim despre ele.

<strong>INVESTIŢII
„Casa Bata” – o invitaţie rafinată</strong>
<a href="http://www.travellermagazin.ro/arhiva/wp-content/uploads/2012/09/Casa-Batta-1.jpg"><img class="alignnone size-full wp-image-1495" title="Casa Batta 1" src="http://www.travellermagazin.ro/arhiva/wp-content/uploads/2012/09/Casa-Batta-1.jpg" alt="" width="750" height="499" /></a>
<strong>Pe Valea Mureşului,</strong> în cadrul domeniului Mocsony Stârcea, a apărut o nouă locaţie exclusivistă clasificată la 4 stele. Casa Bata, beneficiază de o ambianţă şi un decor deosebit şi este promovată pentru organizarea de evenimente indoor cât şi outdoor. După cum ne-a precizat <strong>Nicu Ţone</strong>, managerul locaţiei „investiţia care s-a ridicat la peste 1,5 milioane de euro, a fost finalizată anul trecut. Complexul este poziţionat într-un domeniu de peste 10 hectare. Noi îl promovăm pentru evenimente memorabile, fie că este vorba de reuniuni de familie sau de firmă, de prezentări, seminarii ori sesiuni de teambuilding-uri. Casa Bata este o locaţie ideală, rafinată şi discretă şi oferă spaţii confortabile turiştilor care vin aici. Avem în vedere şi finalizarea unei zone de Spa.”
<a href="http://www.travellermagazin.ro/arhiva/wp-content/uploads/2012/09/Casa-Batta2.jpg"><img class="alignnone size-full wp-image-1496" title="Casa Batta2" src="http://www.travellermagazin.ro/arhiva/wp-content/uploads/2012/09/Casa-Batta2.jpg" alt="" width="750" height="497" /></a>
Domeniul oferă 16 camere, dintre care 2 apartamente; un restaurant în stil vânătoresc cu o capacitate de circa 120 de persoane; o terasă (Toscana) cu 60 de locuri; un lounge bar pentru relaxare şi diverse activităţi tip club; sală de conferinţe cu peste 100 de locuri, în funcţie de amenajare etc.  Tot aici se organizează evenimente şi în aer liber existând atât zone de relaxare cât şi de joacă pentru copii. Foarte curând partea de agrement va fi completată cu activităţi sportive, tir cu arcul, tiroliană etc. Alte amănunte la adresa <a href="http://www.casabata.ro/">www.casabata.ro</a>.</p>
<p align="justify"><strong>INTRARE ÎN PIAŢĂ
Un hotel medieval la Alba Iulia</strong>
<a href="http://www.travellermagazin.ro/arhiva/wp-content/uploads/2012/09/Hotel-medieva-Alba-Iulia.jpg"><img class="alignnone size-full wp-image-1497" title="Hotel medieva Alba Iulia" src="http://www.travellermagazin.ro/arhiva/wp-content/uploads/2012/09/Hotel-medieva-Alba-Iulia.jpg" alt="" width="2048" height="1536" /></a>
După mai mulţi ani, în care a trecut printr-un amplu program de restaurare şi reamenajare în<strong> Cetatea Alba Iulia</strong> a fost inaugurat un hotel de 5 stele. Imobilul, vechi de circa 300 de ani se află în administrarea Primăriei iar hotelul medieval a fost construit de compania Grup Corint SA. Potrivit investitorului pentru lucrări a fost alocată o sumă ce depăşeşte 4 milioane de euro.  Hotelul medieval oferă turiştilor 22 de camere, dintre care un apartament. Mobilierul, băile şi decorurile emană stilul clasic. Din toamnă vor fi asigurate aici şi servicii de Spa la o piscină interioară şi veţi avea la dispoziţie săli de fitness, de relaxare, saună şi masaj. După cum a declarat managerul Grup Corint, Dan Sabău, hotelul va avea în final 36 de camere. O altă atracţie pentru zona de evenimente şi corporate o vor constitui sălile de conferinţe.
Clădirea, fost depozit militar pentru armata Cetăţii Alba Iulia, a fost  ridicată în secolul al XVIII-lea, în jurul anului 1714, dar păstrează detalii arhitectonice anterioare acestui secol. Cetatea din Alba Iulia a fost construită la începutul secolului al XVIII-lea, între anii 1714-1738. Ea este considerată cea mai reprezentativă fortificaţie bastionară de tip Vauban din România. Planurile iniţiale ale cetăţii aparţin arhitectului italian Giovanni Morando Visconti.
<strong>
POZIŢIONARE
Wels – o oază de ospitalitate</strong>
<a href="http://www.travellermagazin.ro/arhiva/wp-content/uploads/2012/09/Hotel-Wels.jpg"><img class="alignnone size-full wp-image-1498" title="Hotel Wels" src="http://www.travellermagazin.ro/arhiva/wp-content/uploads/2012/09/Hotel-Wels.jpg" alt="" width="1024" height="768" /></a>
Există în <strong>Delta Dunării</strong> mai multe locuri în care vă puteţi petrece o vacanţă ori un weekend de neuitat. <strong>Delta Nature Resort</strong> din apropiere de Tulcea şi Complexul Cormoran de la Uzlina sunt două dintre recomandările pe care le-am făcut la timpul lor. De curând am descoperit o nouă oază de ospitalitate şi bun simţ, elemente esenţiale ale unui produs turistic reuşit. <strong> Hotelul Wels</strong> (în limba germană desemnează peştele somn) este amplasat la Băltenii de Sus, pe malul drept al braţului Sf. Gheorghe. Puteţi ajunge cu automobilul direct pe şoseaua Tulcea-Mahmudia dar şi de pe apă. Proprietarii sunt un arădean, care a lucrat în Germania, Eliade Popescu şi soţia sa Brigitte,  de origine din Vatra Dornei. Tiparul poveştii de succes pare simplu. Dar în realitate n-a fost aşa. S-au cunoscut în Germania. Au dorit să-şi construiască o casă de vacanţă. Apoi şi-au dat seama că ar putea face o afacere în turism. Au accesat fonduri PHARE, dar birocraţia şi condiţionările financiare i-au determinat să renunţe. La începutul anilor 2001 au demarat proiectul cu o investiţie pe cont propriu. În materie de construcţii aveau ceva experienţă. Nu şi în turism. Cu toate acestea în 2006 au reuşit să inaugureze  hotelul. După aceea a început marketingul şi atragerea de clienţi. Azi hotelul Wels, clasificat la 4 stele, este căutat de numeroşi turişti. „Majoritatea sunt familii cu sau fără copii, dar vin şi individuali. Suntem pregătiţi şi pentru grupuri mari de turişti, chiar dacă oferim doar 34 de locuri de cazare în 13 camere duble twin, 2 camere duble matrimoniale şi o dublă în care sunt incluse 2 camere duble twin cu hol comun, dar cu băi separate. Putem completa oricând cererea şi în pensiunile vecine. Cu ce vă aşteptăm? Oferim o <a href="http://www.infotravelgrecia.ro" target="_blank">piscină cu jacuzzi,</a> spaţii pentru diverse sporturi în aer liber de la volei, badminton, până la baschet. De asemenea deţinem o flotă proprie de ambarcaţiuni, cu care facem excursii în Deltă până la Marea Neagră. La Wels am creat un spaţiu intim, dedicat, confortabil, iar din acesta sunt parte, restaurantul cu bar, şemineul şi pianina”.
<a href="http://www.travellermagazin.ro/arhiva/wp-content/uploads/2012/09/Hotel-Wels-0.jpg"><img class="alignnone size-full wp-image-1499" title="Hotel Wels 0" src="http://www.travellermagazin.ro/arhiva/wp-content/uploads/2012/09/Hotel-Wels-0.jpg" alt="" width="1024" height="768" /></a>
Gastronomie? Tot felul de <span style="color: #ff0000;"><strong>preparate din peşte, ciorbe, saramuri, icre şi multe delicatese.</strong></span> Gătite cu grijă pentru gustul clientului ele dau gust invitaţiei Hotelului Wels. De-a lungul anilor aici au tras şi mari artişti români dar şi sute de străini, unii veniţi din Germania, Canada ori Statele Unite.
<a href="http://www.travellermagazin.ro/arhiva/wp-content/uploads/2012/09/Hotel-Wels5.jpg"><img class="alignnone size-full wp-image-1500" title="Hotel Wels5" src="http://www.travellermagazin.ro/arhiva/wp-content/uploads/2012/09/Hotel-Wels5.jpg" alt="" width="1024" height="768" /></a></p>

<div align="justify"><strong>DOINA CONSTANTINESCU </strong></div>