<strong>BLUE AIR - un deceniu smart flying
<a href="http://www.travellermagazin.ro/arhiva/wp-content/uploads/2015/03/Blue-10ani.jpg"><img class="alignnone size-full wp-image-3554" src="http://www.travellermagazin.ro/arhiva/wp-content/uploads/2015/03/Blue-10ani.jpg" alt="Blue 10ani" width="1024" height="685" /></a>
</strong>

În urmă cu un deceniu, în luna decembrie, Blue Air efectua primele zboruri low cost către orașele Timișoara (cursă internă) și Lyon (cursă internațională).

De atunci până azi aeronavele companiei românești au străbătut 150.415.384 kilometri, ceea ce echivalează cu ocolul Pământului de 3.753 de ori. În toată această perioadă echipajele au efectuat peste 188.000 de ore de zbor, transportând peste 11.500.000 de pasageri adică mai mult de jumătate, ca echivalent, din populația României.

Prin taxele plătite la bugetul de stat Blue Air a contribuit cu suma de 133.580.115 de lei, ceea ce echivalează cu 148.422 de salarii minime pe economie (referință 900 lei salariul brut). ”Au fost 10 ani fantastici, care ne dau puterea să mergem mai departe. Visul nostru a fost să facem transportul aerian accesibil tuturor românilor. Au trecut zece ani de atunci și putem spune cu mândrie că am reușit. Am creat un brand românesc puternic, care să promoveze România și oamenii săi în Europa. Blue Air există pentru un singur motiv: pasagerii săi. Le mulțumim tuturor” - spune Gheorghe Răcaru, fondatorul și managerul general al companiei aviatice.

[caption id="attachment_3555" align="alignnone" width="512"]<a href="http://www.travellermagazin.ro/arhiva/wp-content/uploads/2015/03/Blue-engl-Racaru.jpg"><img class="size-full wp-image-3555" src="http://www.travellermagazin.ro/arhiva/wp-content/uploads/2015/03/Blue-engl-Racaru.jpg" alt="Gheorghe Răcaru, fondatorul și managerul general al companiei aviatice." width="512" height="768" /></a> Gheorghe Răcaru, fondatorul și managerul general al companiei aviatice.[/caption]

La întâlnirea cu media directorul Răcaru, a scos din ”cutia neagră” a companiei mai multe noutăți. ”Blue Air nu ar fi ajuns ceea ce este astazi fără dedicația, profesionalismul și eforturile oamenilor din interior, a suportului asigurat de partenerii noștri, agențiile de turism, aeroporturile și autoritătile locale și centrale. Unii dintre angajați pot spune că au deja sânge albastru în vine, pentru că ne sunt alături încă de la începutul lansării companiei. Alții o vor spune poate peste zece-douăzeci de ani, și atunci vor putea afirma, probabil, că au devenit ”nobili” de Blue Air”.
<a href="http://www.travellermagazin.ro/arhiva/wp-content/uploads/2015/03/Blue-grup.jpg"><img class="alignnone size-full wp-image-3557" src="http://www.travellermagazin.ro/arhiva/wp-content/uploads/2015/03/Blue-grup.jpg" alt="Blue grup" width="1024" height="768" /></a>

Managementul a anunțat că 2014 se va încheia pe profit. Estimările anunță o cifra de afaceri de 150 milioane de euro. Anul a fost extrem de dens în investiții și sub aspectul managementului inovativ. Determinată de a oferi produse de calitate, accesibile, Blue Air a investit peste 6 milioane de euro în deschiderea a 6 noi rute, respectiv: din București, către Koln, Liverpool, Milano (Linate) și Torino (Cuneo); din Bacău, către Liverpool; din Torino (Caselle), către Catania. Au fost diversificate serviciile opționale de tip Premium, programele de formare profesională pentru angajații din front line și însoțitorii de zbor iar flota a ajuns la 11 aeronave, echipate cu noi scaune reclinable de ultima generație, Recaro 3520, ce oferă un confort superior. De asemenea a fost deschisă o bază operațională la Torino (Caselle), au fost lansate servicii de transfer terestru din Constanța și Brașov, corelate cu orarul de zbor al tuturor zborurilor cu plecare de pe Aeroportul Internațional Henri Coandă, respectiv a fost pusă la punct o nouă schemă de vopsire pentru aeronavele Blue Air.

O investiție importantă constă în achiziționarea unui hangar pentru relocarea liniei pentru întreținerea aeronavelor, unde sunt deja oferite servicii de profil și pentru companii străine. Blue Air este preocupată de dinamizarea sistemelor de vânzări astfel că a început dezvoltarea distribuției prin GDS (Amadeus, Travelport, Apollo, Sabre, Sirena). Ca urmare a acestor parteneriate, agențiile din peste 190 de țări pot vinde biletele Blue Air, cu decontarea acestora prin sistemul IATA-BSP (Billing and Settlement Plan). Prin intermediul Hahn Air, Blue Air este automat și partener interline cu peste 250 de alte companii aeriene și devine o verigă a sistemului mondial de transport aerian.

”Pentru 2015 estimăm o creștere a cifrei de afaceri cu 10 milioane de euro, iar numărul de pasageri va ajunge la 1,6 milioane. Nu vom deschide noi rute, dar vom dezvolta cursele charter, unde ne așteptam să înregistrăm o creștere de 10% în totalul cifrei de afaceri. În ceea ce privește flota Blue Air, ea va crește în următorii 5 ani, cu cel puțin o aeronavă pe an, o parte dintre acestea urmând să le înlocuiască pe cele vechi. Azi, la mai bine de un an de preluare, pot spune că Blue Air – Airline Management Solutions și-a atins toate țintele strategice, iar răspunsul pozitiv al pieței ne-a făcut să accelerăm dezvoltarea companiei, validând ipotezele planului nostru” - a mai subliniat directorul general al Blue Air.

<strong>MARIAN CONSTANTINESCU</strong>