<p align="justify"><strong>DESIGN, CONCURSURI ŞI SCHIMBĂRI DE GĂRZI</strong></p>
<p align="justify"><a href="http://www.travellermagazin.ro/arhiva/wp-content/uploads/2011/12/Atra-Doftanei_11.jpg"><img class="alignnone size-medium wp-image-837" title="Atra Doftanei_1" src="http://www.travellermagazin.ro/arhiva/wp-content/uploads/2011/12/Atra-Doftanei_11-300x200.jpg" alt="" width="300" height="200" /></a> <a href="http://www.travellermagazin.ro/arhiva/wp-content/uploads/2011/12/Atra-Doftanei_4.jpg"><img class="alignnone size-medium wp-image-838" title="Atra Doftanei_4" src="http://www.travellermagazin.ro/arhiva/wp-content/uploads/2011/12/Atra-Doftanei_4-300x200.jpg" alt="" width="300" height="200" /></a></p>
<p align="justify">Pe Valea Doftanei a apărut un hotel  premiat de Ordinul Arhitecţilor. La Continental a fost bătaie mare pe cratiţe şi pahare iar orădenii pun la cale un complex de wellness. Acestor veşti li se alătură mutările – expaţi contra expaţi - din top managementul hotelurilor Hilton şi Epoque din Bucureşti.</p>


<hr />
<p align="justify"><strong>NOI EXPRESII PE PIAŢĂ</strong>
<strong>Ordinul Arhitecţilor a premiat... ATRA</strong></p>
<p align="justify">Unul dintre cele mai rafinate design-hoteluri din România a devenit operaţional pe Valea Doftanei. Atra Doftana, reprezintă materializarea unui proiect premiat recent de către Ordinului Arhitecţilor pentru arhitectură social-culturală, în cadrul ediţiei Anuale de Arhitectură Bucureşti 2011. Atra Doftana a fost selectat din 160 de proiecte înscrise în competiţie. Situat chiar pe malul Lacului Paltinu din judeţul Prahova, într-o ambianţă deopotrivă naturală şi sofisticată, hotelul este promovat ca un spaţiu exclusivist. Iniţiatorii sunt patru antreprenori români.

“Valea Doftanei oferă un peisaj nepoluat comercial şi merită un tratament excepţional. Din respect pentru natură, ne-am dorit o prezenţă armonioasă cu peisajul seren de pe malul lacului Paltinu. Dacă primul demers, cel al proiectării şi al construcţiei Atra Doftana, s-a încheiat cu recunoaşterea sa în cadrul secţiunii socio-culturale a Anualei de Arhitectură, următorul demers, pe care îl considerăm poiecţia de viitor, este să însufleţim acest loc, să oferim oaspeţilor o alternativă de relaxare şi un rafinament special” - a declarat Emil Munteanu, unul dintre acţionarii Top Resorts, proprietara Atra Doftana.  Munteanu a mai arătat la inaugurare că “filozofia de la baza proiectului Atra Doftana este să ne tratăm clienţii aşa cum ne-ar plăcea nouă să fim trataţi. Avem o vastă experienţă în calitate de consumatori de turism şi am devenit extrem de exigenţi în ceea ce priveşte calitatea serviciilor. Ne propunem aşadar să promovăm şi să vindem tot ceea ce dă unicitate  confortului şi relaxării”. În ceea ce priveşte poziţionarea faţă de clientelă Munteanu estimează că anul viitor circa 60% din cifra de afaceri va fi asigurată de turismul corporate ce se va întâlni aici cu numeroase oferte de business turism. În acest scop vor fi dezvoltate mai multe programe de fidelizare.

Atra Doftana oferă facilităţile necesare pentru un sejur perfect adaptat fiecărei preferinţe, fie că e vorba despre un weekend de relaxare, o vacanţă activă sau o reuniune de afaceri. Gândit ca un resort exclusivist care poate găzdui peste 20 de persoane, design-hotelul beneficiază de 8 camere elegante, dispuse astfel încât să protejeze intimitatea oaspeţilor. El deţine numeroase facilităţi – de la zona de wellness cu vedere panoramică spre lac, incluzând saună şi fitness, terasă exterioară pentru barbecue, un living spaţios cu şemineu, un restaurant-gourmet cu o capacitate de 50 de locuri, unde sunt promovate produsele organice. Toate preparatele sunt urmărite de ochiul atent al unui Chef cu expertiză în gastronomia internaţională. Alte detalii puteţi afla pe <a href="http://www.atradoftana.ro/" target="_blank">www.atradoftana.ro</a>.</p>


<hr />
<p align="justify"><strong>CONCURSURI PROFESIONALE</strong>
Cel mai bun la… 20 de ani

Tradiţia merge mai departe. Continental Hotels a ajuns să organizeze ce-a de X-a ediţie a concursurilor profesionale chiar în anul în care a aniversat două decenii de existenţă. Evenimentul a avut o încărcătură emoţională pe măsură şi asta s-a văzut şi la concurenţii care au intrat în competiţiile: Cel mai bun bucătar, respectiv Cea mai bună echipă de servire din lanţul Continental. Aşa stând lucrurile la  Grand Hotel Continental s-au bătut în tigăi, cratiţe, cuţite şi mirodenii cei care visează să ajungă Chefi. După ce au trecut un test de cunoştinţe cei 8 bucătari au trecut prin probe practice care le-au pus la încercare îndemânarea, creativitatea şi originalitatea. Tema centrală a fost: un preparat vintage în stilul anilor ’20 şi un desert regal. Cel mai convingător a fost George Baciu, un “junior”, cu numai un an vechime în echipa de la Grand Hotel Continental din Bucureşti. Reţetele prezentate au fost: scoici Saint Jacques servite cu sparanghel alb, sos de vin alb cu şofran şi caviar roşu; piept de raţă servit cu varză roşie cu nuci, piure de păstârnac şi sos de vin roşu; tartă de mere cu cremă de vanilie servită cu sos caramel şi încheţată de fistic. Locurile 2 şi 3 au revenit lui Iulian Chivu, de la acelaşi hotel, respectiv lui Alin Burada (Continental Forum Arad).
Cel de-al doilea concurs a atras la Ibis-Gara de Nord, 7 echipe formate din câte 2 concurenţi. După ce şi-au arătat îndemânarea la decantarea şi servirea vinului roşu, la flambarea fructelor, un preparat cu tema vintage cocktail şi o reţetă de cafea… retro café, juriul patronat de Radu Enache a decis că echipa cea mai tare a fost în 2011, cea a Continental Forum Arad (Cosmin Stiop şi Nicu Stan). Ea a fost secondată de sibieni (Vasilica şi Felix Frăţilă), şi orădeni (Andreea Puşcaş şi Iosif Pop).  Ca să nu rămână lucrurile neterminate câştigătorii i-au invitat pe experţi să testeze deliciosul cocktail “Cantalup” pe bază de gin, Cointreau şi aromă de pepene şi i-a omenit în final cu o “Café Marseille” parfumată cu lichior de portocale şi cognac.</p>


<hr />
<p align="justify"><strong>PROIECTE</strong>
Bihorenii o dau pe welness
La Oradea va fi construit în zona actualului ştrand municipal, un complex termal care va atrage prin facilităţile de wellness. El se va numi Nymphaea, şi va fi finanţat într-o proporţie importantă de către Uniunea Europeană, prin Programul Operational Regional 2007-2013. Proiectul prevede construirea a trei noi clădiri, a unui complex multifuncţional prevăzut şi cu spaţii de cazare, o zonă acoperită  dotată cu 14 bazine şi 12 aquatobogane, respectiv a unui complex comercial. Reprezentanţii primăriei au declarat că după finalizarea lucrărilor capacitatea infrastructurii de cazare va creşte cu 500 de locuri. Aceştia mai se aşteaptă la o creştere cu 30% a numărului de turişti, după primii 3 ani de la implementarea proiectului. Valoarea totală a investiţiei va fi de circa 88,3 milioane de lei.</p>


<hr />
<p align="justify"><strong>TENDINŢE</strong>
Creştem la 3 şi la 4
Bucharest Benchmarking Report, realizat de compania de consultanţă  hotelieră Fivestar Hospitality estimează că în acest an gradul de ocupare al hotelurilor de 3 si 4 stele din Bucureşti va creşte cu aproximativ 10%, dupa ce în 2010 a urcat de la 39% la 42%. Conform studiului, piaţa hotelurilor de 4 stele a înregistrat o creştere a gradului de ocupare de la 42% la 46%, iar tariful mediu o scădere, de la 63 la 51 de euro. Gradul de ocupare al hotelurilor de 3 stele din Bucureşti, a crescut de la 37% la 39%, iar tariful mediu s-a redus de la 50 la 42 de euro. Sorin Ionescu, managing partner Fivestar Hospitality, apreciază ca “diferenţa dintre tariful mediu la 4 stele şi cel de la 3 stele a continuat să scadă, fenomen ce indică o creştere a puterii de negociere a clienţilor, care s-au orientat spre produse hoteliere mai bune, forţând tarife proprii unor produse clasificate pe treapta imediat inferioară. Anul 2011 marchează o stabilizare a tarifelor medii şi o creştere a gradului de ocupare al pieţei cu aproximativ 10%”.
La începutul acestui an pe piaţa bucureşteană activau 52 de hoteluri de 4 stele şi 63 de 3 stele, reprezentând peste 75% din totalul celor 153 de unităţi.</p>


<hr />

<strong>SCHIMBĂRI ÎN TOP MANAGEMENT</strong>
Au venit Yann şi Jean
Athenee Palace Hilton din Bucureşti, clasificat la 5 stele, are un nou director de dezvoltare. Yann Marteau a aterizat în România din Indonezia, unde a fost director de vânzări şi marketing într-un hotel de lux. El deţine o experienţă în top management de mai bine de 11 ani. Cariera lui Yann a început în Dubai, în cadrul grupului Jumeirah, în Emirates Towers Hotel şi ulterior la Burj Al Arab. El şi-a dezvoltat cariera în Asia, unde a lucrat în echipa Mandarin Oriental Group.
O altă schimbare de gardă, printre expaţi, a fost marcată de terminarea mandatului lui Antoni Kuhnen la hotelul Epoque. Poziţia de director general a fost preluată de Jean Pascal. El vine din Ucraina unde a ocupat o funcţie similară în cadrul unui hotel de 5 stele.
<strong>ANGELA SIMION &amp; ION BADEA</strong><strong>
</strong>