Aeroportul din Munchen, operat de compania FMG, a sărbătorit două mari evenimente: prestigiosul Institut londonez Skytrax i-a acordat distincția "Five-Star Airport", fiind primul aeroport european care primește acest premiu. De asemenea aeroportul din Munchen a urcat în topul primelor 3 din lume în 2015. Ceremonia înmânării trofeelor de către Edward Plaisted CEO Skytrax s-a făcut în prezența Dr. Michael Kerkloh, președintele FMG - ne-a informat.

Corinna Born, Director International Media Relations Munich Airport.
Kerkloh a declarat că ”aeroportul nostru este apreciat ca fiind pe departe cea mai deschisă, inovativă și competitivă bază aeroportuară. Pasagerii din întreaga lume îi acordă cele mai înalte calificative pentru varietatea destinațiilor și conexiunilor rapide dar și pentru faptul că oferă mai mult decât te aștepți. Este evident că am obținut aceste distincții pentru că am muncit ca într-o echipă de fotbal. Toți cei 32.000 de angajați au strălucit ca niște stele în fiecare zi”.