<strong>Care sunt CAPITALELE CULTURALE EUROPENE în 2012 !</strong>

<a href="http://www.travellermagazin.ro/arhiva/wp-content/uploads/2012/06/capitala-europeana-Maribor-1.jpg"><img class="alignnone size-full wp-image-1299" title="capitala europeana Maribor 1" src="http://www.travellermagazin.ro/arhiva/wp-content/uploads/2012/06/capitala-europeana-Maribor-1.jpg" alt="" width="1024" height="768" /></a>Slovenia şi Portugalia sunt cei doi “actori” care promovează pe scena bătrânului continent, două oraşe  - Maribor respectiv Guimaraes -, ce au fost desemnate de  Uniunea Europeană să funcţioneze în acest an la rangul de „Capitale Culturale Europeane”.

Maribor este al doilea oraş ca mărime din Slovenia şi se face remarcat prin viile cele mai vechi din lume, care cresc de-a lungul râului Drava de mai mult de patru secole. Maribor este, de asemenea, un centru cultural şi universitar de prestigiu, cu operă, teatru, muzee şi galerii de artă. În fiecare an ele sunt gazda mai multor evenimente artistice şi sunt destinaţii turistice din ce în ce mai frecventate. Printre atracţii se mai numără Primăria Veche (sec. XV), Catedrala Sf. Ioan Botezătorul (sec. XII), Biserica Sf. Magdalena (sec. XIII), etc.  Guimaraes a fost prima capitala a Portugaliei. De aceea oraşul este recunoscut drept  „Locul de naştere al naţiunii portugheze”, întrucat a fost aşezarea natală a primului rege al Portugaliei, Don Afonso Henrique.
<a href="http://www.travellermagazin.ro/arhiva/wp-content/uploads/2012/06/Capitala-Guimaraes-2.jpg"><img class="alignnone size-full wp-image-1300" title="Capitala Guimaraes 2" src="http://www.travellermagazin.ro/arhiva/wp-content/uploads/2012/06/Capitala-Guimaraes-2.jpg" alt="" width="768" height="768" /></a>
Multe evenimente importante ce au condus la dobândirea independenţei ţării au avut loc aici. Statutul istoric, gastronomia, biserica şi un pic de vervă contemporană se combină în acest oraş cu aer medieval care se situează, prin valorile sale arhitecturale şi culturale, pe lista Patrimoniului Universal. Fie că se numesc Muzeul Artei Naive Moderne, Muzeul Alberto Sampaio, Paqo dos Duques de Braganca ori Sao Miguel do Castelo, toate vorbesc despre zestrea istorică a unui oraş fermecător.

După cum se ştie titlul de Capitală Culturală Europeană este acordat unui oraş din UE pe o perioadă de un an în timpul căreia acesta organizează o serie de festivalul şi manifestări culturale cu anvergură europeană şi reprezintă un adevărat catalizator pentru turismul din regiune şi pentru dezvoltarea socio-economică a respectivului oraş. În 2011  Capitalele culturale europene au fost oraşele Turku din Finlanda şi Tallin din Estonia, iar în 2013 nominalizările au fost făcute în contul oraşelor Marseille-Provence din Franţa şi Kosice din Slovacia. De la noi din ţară singura localitate care a deţinut titlul de Capitală Culturală Europeană, în 2007, a fost Sibiul.

<strong>ALEX BARBU</strong><a href="http://www.travellermagazin.ro/arhiva/" target="_blank"><span style="font-family: Arial,Helvetica,sans-serif; font-size: small;">
</span></a>

<hr />
<p align="justify"><strong>CORESPONDENŢĂ DIN LOS ANGELES </strong></p>
<p align="justify"><strong>Despre dinozauri, deceniul pierdut şi revoluţia BRAND USA (1)</strong></p>
<p align="justify">Nu ştim cum ar reacţiona jurnaliştii noştri dacă un ministru român al turismului ar apărea la o conferinţă de presă însoţit de un... dinozaur. Ar curge probabil întrebări de genul - cât a costat dinozaurul, dacă a fost plătit din banii de la buget, adică din banii poporului, la ce foloseşte etc.</p>
<p align="justify">Astfel a apărut Roger Dow, preşedintele US Travel Association, la conferinţa de presă de la Natural History Museum din Los Angeles. Iar momentul de PR a fost unul de mare impact. Mii de fotografii, sute de filme şi de corespondenţe de la faţa locului. Doar ne aflăm în capitala mondială a filmului unde Hollywood este demult o marcă iar spectacolul face parte din realitatea cotidiană. Circa 500 de j<a href="http://www.infotravelromania.ro/personalitati_turism.html#zona3" target="_blank">urnalişti internaţionali invitaţi</a> din peste 70 de ţări - ceea ce marchează o participare record -, au savurat momentul ce a constituit un fel de antecamera pentru alte evenimente de calibru. Aşa a debutat a 44-a ediţie a International POW WOW, aici la Los Angeles, iar spectacolul cu dinozaurul a creat un moment de relaxare, urmat de un bombardament informaţional foarte bine pus la punct. Mesajul principal cu care s-au întâlnit pe parcursul a patru zile circa 5.000 de profesionişti din industrie, care lucrează la circa 1.000 firme americane, a fost perceput la dimensiunile lui reale şi de către peste 1.200 de reprezentanţi ai lumii internaţionale a călătoriilor, printre care şi travel agenţi români.</p>
<p align="justify"> <strong>Cum s-a născut o strategie</strong></p>
<p align="justify">Un raport al US Travel Association pune în evidenţă impactul negativ asupra turismului american al lipsei promovării SUA în lume. Intitulat „The Lost Decade”, el  relevă că în primul deceniu al secolului industria turistică americană a pierdut anual mai multe miliarde de dolari. Consecinţa cea mai dramatică – au dispărut zeci de mii de  locuri de muncă. SUA este singura ţară puternic industrializată din lume care nu a avut până acum nici un program naţional de promovare turistică. Nu are nici un minister al turismului. Cu atât mai mult demersul US Travel Association de susţine o strategie pentru BRAND USA, se conturează ca un succes economic. BRAND USA s-a lansat oficial pe 1 mai, prin campanii agresive pe televiziuni, social media, internet, outdoor şi print.</p>
<p align="justify"><strong>Ce a făcut Barack Obama ?</strong></p>
<p align="justify">La conferinţa de presă Roger Dow,  liderul US Travel Association a subliniat  faptul că preşedintele Barack Obama a aprobat documentul ce confinţeşte  susţinerea totală din partea preşedinţiei şi guvernului pentru relansarea industriei turistice. Într-un mesaj video, transmis cu acest prilej participanţilor Obama spunea următoarele: „Vreau ca America să fie destinaţia turistică numărul 1 a lumii. Tocmai acesta a fost scopul întâlnirii mele cu oamenii de afaceri, lideri în domeniul turismului. De a identifica mijloace mai eficiente pentru a ne vinde mai bine destinaţiile turistice şi pentru a fi siguri că vizitatorii străini vor primi toate informaţiile de care au nevoie. Suntem hotărâţi să accelerăm procesarea şi acordarea vizelor pentru ţări ca Brazilia şi China, pentru ca tot mai mulţi oameni să vină şi să-şi cheltuiască banii la noi. În ceea ce mă priveşte voi face tot ce ţine de mine pentru ca acest proces să fie mai sigur pentru cei care ne vizitează şi ca împreună să putem spune lumii, că Statele Unite sunt deschise pentru business”. Desigur pieţele ţintă anunţate China şi Brazilia, unde serviciile de procesare a vizelor s-au extins cu 40%, sunt secondate de alţi frunizori cu  tradiţie cum sunt Marea Britanie, Germania, Franţa, Mexic, Japonia şi mai nou India.</p>
<p align="justify"><strong>Vote Travel, mai mult decât o caravană</strong></p>
<p align="justify">Roger Dow a anunţat că prima campanie de brand din istoria Statelor Unite se numeşte chiar BRAND USA. Ea e susţinută printr-un parteneriat public-privat, de o entitate de marketing ce va promova circulaţia internaţională spre SUA. International Pow Wow (IPW) de la Los Angeles a fost locul şi momentul ideal pentru lansarea şi prezentarea strategiei ce se ascunde în spatele Brand USA. „În timp ce alte ţări şi-au promovat de-a lungul anilor produsele turistice, cu perseverenţă şi agresivitate, SUA au tăcut. Este momentul să îndepărtăm barierele, să facilităm accesul la călătorii şi să convingem lumea să vină în SUA. Avem brandul puternice, atracţii unice, dar până când fluxul turistic nu va creşte înspre America eforturile noastre nu îşi vor fi atins ţinta. În industria americană lucrează peste 7 milioane de angajaţi. Ei reprezintă o forţă uriaşă în domeniu şi dorim s-o energizăm. Vrem să o implicăm şi mai mult în deciziile de dezvoltare a turismului american. Pentru aceasta am creat o nouă structură - Vote Travel, dublat de site-ul Vote Travel org. Conceptul include o caravană de autobuze ce se deplasează în ţară pentru a cere sprijinul politicienilor şi candidaţilor pentru creşterea industriei în care lucrăm. Dezvoltarea rapidă a turismului este soluţia clară la combaterea şomajului cu care ne confruntăm. Turismul este un business pentru oameni iar POW WOW a demonstrat că nimic nu este mai puternic decât interacţiunea directă”.</p>
<p align="justify"><strong>Un efort unit</strong></p>
<p align="justify">La rândul său Jim Evans, preşedintele şi CEO al BRAND USA, a subliniat că substanţa campaniei este concentrată în jurul mesajului „50 de state, 5 teritorii! Un efort unit!”. Întreaga echipă de la BRAND USA ţinteşte prin eforturile făcute să redea lumii SUA ca destinaţia turistică nr. 1. „Ştim că nu putem face acest lucru fără sprijinul tuturor participanţilor la POW WOW. Vom căuta în continuare să unim eforturile noastre de marketing ca niciodată până acum, pentru a încuraja vizitatorii internaţionali să transmită mai departe mesajele despre oportunităţile nesfârşite pe care le oferim. Vrem  să reanimăm relaţia lor de dragoste cu ţara noastră. Fireşte, e nevoie de o nouă poveste de dragoste. Trebuie să învăţăm să spunem din nou - Bună ziua, hello, veniţi şi la noi!”</p>
<p align="justify"><strong> Aşterne covorul la picioarele lumii</strong></p>
<p align="justify">La o altă conferinţă de presă John Bryson, secretar al Departamentului de Comerţ, şi Ken Salazar, secretar la Departamentul Afacerilor Interne au arătat că  Strategia guvernamentală de promovare a turismului SUA se implementează sub directa coordonare prezindenţială. „Noi ştim că turismul este vital pentru economia americană”. Cât de vital? „Datele din luna aprilie 2012, arată că turismul intern a crescut cu 8,1% în 2011 faţă de 2010, creîndu-se în plus peste 100.000 de locuri de muncă. Aproape 62 de milioane de turişti internaţionali au contribuit cu peste 153 de miliarde de dolari la încasările economiei americane, făcând ca turismul să devină activitatea de export numărul 1 a Americii. Dacă ne referim la anul în curs putem arăta că, de exemplu, în luna februarie a anului 2012 am încasat peste 13 miliarde de dolari, cu 14% mai mult decât în luna similară a anului trecut”.

Cei doi au comunicat şi rezultatele sintetizate într-o cercetare efectuată de către prestigiosul McKinsey Global Institute. Conform specialiştilor acestuia sectoarele leisure şi hospitality, sunt componentele cheie ale călătoriilor spre State. Industria de profil este la această oră al cincilea angajator în SUA. Şi lucrurile nu se opresc aici. În această decadă vor apărea aproape 3 milioane de noi locuri de muncă generate de  industria turistică, ceea ce va clasa turismul pe locul 3 în privinţa absorţiei de forţă de muncă. „Mesajul american este foarte simplu: „Aşterne covorul de bun venit la picioarele lumii!”, pentru că vrem ca America să fie destinaţie numărul 1 a lumii” – au conchis Bryson şi Salazar.</p>
<p align="justify"><strong>DOINA &amp; MARIAN CONSTANTINESCU </strong></p>
<p align="justify"><strong>Mulţumiri pentru sprijinul acordat documentării noastre</strong>
<strong>US TRAVEL ASSOCIATION şi TRAVELPORT Romania.</strong></p>
<p align="justify"><a href="http://www.travellermagazin.ro/arhiva/" target="_blank"><span style="font-family: Arial,Helvetica,sans-serif; font-size: small;">
</span></a></p>
<strong>SÎNZIANA &amp; DOINA CONSTANTINESCU</strong>