St. Petersburg State Ballet On Ice (Ansamblul de Balet pe Gheaţă din St. Petersburg), singurul balet pe gheaţă profesionist din lume, se va afla de la începutul lunii decembrie într-un turneu în România, ce va aduce feeria pe gheaţă a poveştii Spărgătorului de Nuci. Artiştii din St. Petersburg au trimis cu ocazia spectacolului din Bucureşti, un mesaj tuturor românilor, iubitori de fantasy şi muzică semnată de Piotr Ilici Ceaikovski: “Suntem fericiţi că propriul nostru oraş, leagănul lui Piotr llici Ceaikovski, ne aduce în România pentru a 175-a aniversare a acestui mare compozitor. În acelaşi timp, suntem pe deplin conştienţi de responsabilitatea pe care această moştenire o reprezintă, o luăm foarte în serios şi, desigur, vom oferi o performanţă de top, pe care ne dorim ca spectatorii români să nu o dea niciodată uitarii’’.
<a href="http://www.travellermagazin.ro/arhiva/wp-content/uploads/2014/12/Spargatorul-de-Nuci-afis.jpg"><img class="alignnone size-full wp-image-3299" src="http://www.travellermagazin.ro/arhiva/wp-content/uploads/2014/12/Spargatorul-de-Nuci-afis.jpg" alt="Spargatorul de Nuci afis" width="530" height="711" /></a>
Baletul va evolua în oraşele: Piatra Neamţ (2 decembrie 2014 la Sala Polivalentă, ora 19,30 – acces public: ora 18,30); Bacău (3 decembrie 2014 la Teatrul de Vară, ora 19,30 – acces public: ora 18,30; Braşov (4 decembrie 2014 la Patinoarul Olimpic, ora 19.30) şi Bucureşti (6 decembrie 2014, Sala Palatului, ora 20.00 – acces public ora 19.00). Biletele pentru Piatra Neamţ, Bacău şi Braşov se găsesc la casa de bilete a sălilor de spectacol şi pe vandbilete.ro! Pentru Bucureşti se pot găsi pe eventim.ro, bilete.ro şi salapalatului.ro. Preţurile biletelor sunt următoarele: Categoria I - De la 300,00 RON; Categoria II - De la 250,00 RON; Categoria III - De la 200,00 RON şi Categoria IV - De la 150,00 RON. TRAVELLER MAGAZIN este unul dintre Partenerii Media ai evenimentului.