Blue Air, prima companie de smart flying din Romania, a introdus la vânzare Orarul de vară 2016, disponibil online pe www.blueairweb.com, prin Call Center sau la cele peste 3 000 de agenții partenere. ”Venim cu peste 23 de noi rute Blue Air, atât pentru bazele de operare din România, cât și pentru bazele externe din Italia și Cipru.

Vom opera 6 noi destinații (Birmingham, Glasgow, Castellon, Hamburg, Lyon, Stockholm) de pe bazele  din București, Constanța și Sibiu. Vom opera din Iași 3 alte noi destinații externe, din Bacău 2 rute noi, iar bazei din Torino îi vom adăuga înca 8 noi rute.

Din 1 iunie 2016 Blue Air va începe și operarea pe Aeroportul Internațional Cluj-Napoca, cu două zboruri săptămânale către Dublin și Liverpool” - a declarat Tudor Constantinescu, directorul comercial al Blue Air. ”Dacă în prezent operăm cu 15 aeronave, până la sfârsitul lunii martie a anului viitor flota va ajunge la 20 de aeronave tip Boeing 737.

În 2015 Blue Air a investit în programe de formare profesională pentru angajații din front line și însoțitorii de zbor, numărul acestora crescând considerabil, cu peste 50% față de 2014, ajungând la peste 750 de angajați. Cifra de afaceri în 2015 va atinge 200 de milioane de euro, iar numărul de pasageri va depăși 2 milioane” - a mai subliniat Gheorghe Răcaru, Directorul General al Blue Air.

<strong>FOTO: VASILE COSTRUȘ</strong>