<strong>Cel mai elegant hotel design din Transilvania</strong>
<p align="justify"><a href="http://www.travellermagazin.ro/arhiva/wp-content/uploads/2011/10/Director-H-Plaza-Dacian-Vlas.jpg"><img class="alignleft size-medium wp-image-610" title="Director H Plaza Dacian Vlas" src="http://www.travellermagazin.ro/arhiva/wp-content/uploads/2011/10/Director-H-Plaza-Dacian-Vlas-225x300.jpg" alt="" width="225" height="300" /></a>Clădirea unui hotel de două stele, Transilvania, al cărui ultim proprietar a fost compania Unita Turism a făcut obiectul unei tranzacţii din care a ieşit câştigătoare familia omului de afaceri Florin Vlas. La momentul în care a anunţat că pe structura acesteia va fi reconstruit un hotel de 5 stele chiar şi specialiştii în hotelărie au avut reţineri în a se pronunţa. Dar realitatea recentă a dovedit că investitorul, susţinut logistic de o companie belgiană de design, a reuşit un proiect unic.</p>
La Târgu Mureş a apărut în centrul oraşului primul hotel de 5 stele, şi nu unul oarecare, ci cel mai elegant hotel design existent la această oră în Transilvania. Hotelul Plaza Executiv, face parte din lanţul hotelier local construit în ultimele două decenii de Florin Vlas. El se alătură hotelului Plaza Business &amp; Spa (4 stele), amplasat la una din intrările în oraş, respectiv hotelului Ciao (3 stele, un rebranding al hotelului Voiajor). Plaza deţine 17 camere de 5 stele, 4 apartamente şi un luxury penthouse suite. Fiecare beneficiază de decorări, culori şi un design unice.

[gallery columns="4" orderby="rand"]

După cum ne-a declarat directorul general Dacian Vlas “deşi s-a deschis relativ recent hotelul nostru este foarte căutat de străini. Ei au apreciat nu numai serviciile oferite, ci şi facilităţile - Plaza Society Café, restaurantul, Centrul de conferinţe cu o capacitate totală de 220 de persoane şi Centru Spa, fiind o parte dintre acestea. Filosofia noastră a fost încă de la început că în viaţă trebuie să ştii când să câştigi, mai puţin sau chiar deloc. Noi am gândit hotelăria ca pe o investiţie pe termen lung. Şi acest principiu se regăseşte şi în operarea hotelului Plaza.

<hr />
<p align="justify"><strong>BRANDURI INTERNAŢIONALE</strong>
<strong>DoubleTree a deschis stagiunea în Piaţa Unirii </strong></p>
DoubleTree by Hilton a deschis primul DoubleTree din România. Amplasat în zona Pieţii Unirii din Bucureşti el este primul dintr-o serie ce va continua anul viitor. Situat la câteva minute distanţă de centrul istoric Lipscani şi de centrul comercial al Capitalei, el oferă un acces uşor pentru interese de afaceri, vizite culturale şi turistice. Rob Palleschi, directorul general al DoubleTree by Hilton a declarat: „Prin acest pas fantastic pentru DoubleTree by Hilton în Europa, putem fi mândri de faptul că lanţul nostru hotelier a intrat şi pe piaţa românească, acolo unde vizitatorii se pot bucura de renumita ospitalitate DoubleTree by Hilton. În următoarele câteva luni vom deschide alte două DoubleTree la Ploieşti şi Oradea.”

Hotelul din Bucureşti include un Centru de afaceri şi 200 metri pătraţi de spaţiu multifuncţional pentru întâlniri şi conferinţe, inclusiv o sală de festivităţi în formă de arc pentru găzduirea întâlnirilor de afaceri speciale, a conferinţelor, a seminariilor de training sau a evenimentelor sociale având o capacitate de până la 100 de invitaţi. Oaspeţii hotelului pot, de asemenea, beneficia de facilităţi de recreere incluzând un Centru de fitness, saună şi o sală de tratament Spa – ne-a precizat directorul executiv Adrian Zaharia. Cele 88 de camere şi apartamente alcătuiresc o colecţie modernă pentru clienţii obişnuiţi cu o atmosferă liniştită.

Acentele stilului avangardist oferă fiecărui spaţiu o ospitalitate echilibrată, pe placul celui care călătoreşte în scopuri de afaceri sau de plăcere. Acces la Internet de mare viteză, televizoare LCD cu canale de televiziune internaţionale etc. Alte servicii includ room-service non stop, servicii de spălătorie, administrative şi ale biroului de călătorii. La ultimul nivel al DoubleTree din Bucureşti se află restaurantul Avantgarde ce oferă o privelişte unică asupra oraşului.

Locaţia e recomandată pentru întâlniri de afaceri, cine romantice sau petreceri private de până la 120 de persoane. Acestuia li se alătură barul Amber şi Cafeneaua Gloria Jean, având o terasă spaţioasă în aer liber, unde oaspeţii pot savura o băutură şi o gustare uşoară.

DoubleTree by Hilton din Piaţa Unirii funcţionează pe baza unei francize a societăţii VIS 7 Import Export SRL cu o filială a Hilton Worldwide. Proprietatea face parte din portofoliul Hilton Worldwide şi reprezintă al treilea hotel al lanţului în România, împreună cu Hilton Athenee Palace, deschis în 1997 şi Hilton Sibiu inaugurat în urmă cu 2 ani.

<hr />
<p align="justify"><strong>HOTELURI TEMATICE
Conacul Kalnoky e în top </strong>
Într-un clasament al celor mai neobişnuite hoteluri realizat de către Lonely Planet, Conacul Kalnoky din judetul Covasna figurează ca o atracţie deosebită. Construit în satul Micloşoara, el este un fost conac de vânatoare, care impresionează prin stilul arhitectural renascentist. El a devenit însă foarte cunoscut datorită povestirilor cu vampiri din spaţiul transilvănean.
În acelaşi top mai sunt descrise atracţii de genul Farul Krakenesfyr (Norvegia), hotelul Fox din Copenhaga (ce reuneşte operele a 21 de artişti recunoscuţi la nivel internaţional), hotelul-peşteră Esbelli Evi din regiunea Cappadocia, construit parţial din roci vulcanice, Kakslauttanen Igloo Village din Finlanda ofera turiştilor posibilitatea de a admira aurora boreală din pat, într-un iglu de zăpadă, sau într-unul din sticlă etc.</p>


<hr />
<p align="justify"><strong>INTRARE PE PIAŢĂ
5 stele la Bistrita</strong>
<a href="http://www.travellermagazin.ro/arhiva/wp-content/uploads/2011/10/h-metropolis-bistrita.jpg"><img class="alignleft size-medium wp-image-614" title="h metropolis bistrita" src="http://www.travellermagazin.ro/arhiva/wp-content/uploads/2011/10/h-metropolis-bistrita-300x201.jpg" alt="" width="300" height="201" /></a>Compania Metropolis Grup Bistriţa, care este cunoscută prin reţeaua de cazinouri pe care o administrează în 15 oraşe din România, are mai multe planuri poziţionate pe segmentul turistic.
O investiţie de 12 milioane de euro s-a transformat în primul hotel de 5 stele din oraşul Bistriţa. El poartă denumirea Metropolis, oferă 60 de camere, un restaurant cu 200 de locuri, două săli de conferinţe, piscină, saună, sală de fitness, aerobic, beauty salon, masaj, sală de cinema, respectiv o parcare securizată cu 80 de locuri.</p>
<p align="justify">Oficialii companiei au anunţat că în următoarea etapă va fi construit un hotel la Cluj care ar putea fi operat sub un brand al lanţului internaţional Hilton.</p>


<hr />
<p align="justify"><strong>NOI SERVICII
Facebook se cazează la Conti</strong>
Lanţul hotelier Continental, care a aniversat în acest an două decenii de operare, a anunţat că din această luna toţi călătorii interesaţi au posibilitatea efectuării de rezervări direct din pagina de Facebook a fiecărui hotel. Iniţiativa vine în completarea demersurilor managementului de a îmbunătăţi, diversifica şi creşte accesibilitatea serviciilor oferite.</p>
“Oaspeţii sunt pasiunea noastră, de aceea depunem permanent eforturi penru a fi mai aproape de aceştia. Astfel am creat o pagină de Facebook pentru fiecare hotel din lanţ, oferind clienţilor noştri posibilitatea de a ne transmite impresiile şi sugestiile lor, permiţând totodată efectuarea de rezervări direct din reţeaua de socializare” – se precizează într-un comunicat remis redacţiei.
<p align="justify"><strong>ALEX BARBU &amp; ANGELA SIMION</strong></p>
&nbsp;