<strong>MARIA GRAPINI: „Avem prima promoție de ambasadori ai turismului!”
<a href="http://www.travellermagazin.ro/arhiva/wp-content/uploads/2013/11/ambasadori-turismului-romanesc-92.jpg"><img class="alignnone size-full wp-image-2428" title="ambasadori-turismului-romanesc-92" src="http://www.travellermagazin.ro/arhiva/wp-content/uploads/2013/11/ambasadori-turismului-romanesc-92.jpg" alt="" width="1024" height="678" /></a></strong>La inițiativa oficialilor din turismul românesc a demarat o nouă formă de promovare a României care își propune să completeze campaniile de imagine aflate în derulare. Primul eveniment s-a consumat la Hotelul Phoenicia din Capitală unde au fost anunțați <strong>primii 8 ambasadori ai turismului românesc</strong>. Ei au semnat un contract simbolic pentru România Turistică și au primit pașaportul care le atestă calitatea de promotori ai imaginii țării lor pe întregul mapamond. Prima ”promoție” este alcătuită Grigore Leşe, Elisabeta Lipă, Ilie Năstase, Ivan Patzaichin, Ştefan Popa Popas, Iolanda Balaş Soter, Gabriela Szabo şi Gheorghe Zamfir. Fiecare personalitate va deveni marca de imagine a câte unui segment al turismului. Grigore Leşe este ambasadorul turismul rural, Elisabeta Lipă a celui balnear, Ivan Patzaichin reprezintă ecoturismul, Gabriela Szabo - turismul activ şi de aventură, Ştefan Popa Popas - turismul cultural, Ilie Năstase - conceptul city break, Gheorghe Zamfir - circuitele istorice, iar Iolanda Balaş Soter va promova turismul montan.
<a href="http://www.travellermagazin.ro/arhiva/wp-content/uploads/2013/11/ambasadori-turism-trimitere.jpg"><img class="alignnone size-full wp-image-2429" title="ambasadori-turism trimitere" src="http://www.travellermagazin.ro/arhiva/wp-content/uploads/2013/11/ambasadori-turism-trimitere.jpg" alt="" width="1024" height="768" /></a>„E o prima etapă a programului: «România promovată prin valori», un program nou, care va aduce o mai mare vizibilitate României. Le mulțumesc celor care au aderat la acest demers și faptul că fac voluntariat din pasiune și plăcere pentru țara lor. Ne gândim ca în final să avem circa 30 de ambasadori ai turismului românesc” - a declarat ministrul delegat pentru IMM-uri, Mediu de afaceri şi Turism, Maria Grapini. Dincolo de entuziasmul manifestării atât ambasadorii turismului cât și specialiștii prezenți au căzut de acord că pentru promovare internațională e nevoie și de bani, chiar foarte mulți bani. Ministrul Grapini nu i-a contrazis.

<strong>MARA ANTON</strong>

<hr size="1" />

<strong>”Muntele Destinului” - Performanţă de Top a alpiniștilor români!
<a href="http://www.travellermagazin.ro/arhiva/wp-content/uploads/2013/11/alpinisti-002.jpg"><img class="alignnone size-full wp-image-2430" title="alpinisti 002" src="http://www.travellermagazin.ro/arhiva/wp-content/uploads/2013/11/alpinisti-002.jpg" alt="" width="1024" height="768" /></a></strong>”Fără a fi bănuiți de lipsă de modestie trebuie să spun că ne aflăm în fața mai multor premiere. Expediţia organizată în 2013 pe Nanga Parbat marchează „cea mai mare performanţă a alpinismului românesc ţinând cont de dificultatea ascensiunii pe versantul Rupal, de numărul de membri ai echipei care au ajuns în vârf (4 din 5) şi de faptul că nu au fost folosiţi şerpaşi şi nici măşti de oxigen. A fost o expediţie 100% românească, atât ca echipă, cât şi ca management”. Declarația aparține lui Zsolt Török, care împreună cu Teo Vlad, Marius Gane, Aurel Sălăşan şi Bruno Adamcsek au reușit în premieră, în luna iulie, să să escaladeze Vârful Nanga Parbat din Himalaya (8.126 metri), pe ruta Schell. P
rimii patru membri ai echipei au înfipt steagul românesc pe Nanga Parbat, în timp ce Bruno Adamcsek s-a oprit la 7.300 metri, din motive medicale. Cucerirea celui de-al nouălea optmiar al lumii s-a realizat pe un traseu care a durat mai bine de o lună de la data plecării din Bucureşti spre Pakistan.

<a href="http://www.travellermagazin.ro/arhiva/wp-content/uploads/2013/11/alpinisti-009.jpg"><img class="alignnone size-full wp-image-2431" title="alpinisti 009" src="http://www.travellermagazin.ro/arhiva/wp-content/uploads/2013/11/alpinisti-009.jpg" alt="" width="1024" height="768" /></a>
Nanga Parbat, numit şi „Muntele destinului“, este situat în partea vestică a lanţului Himalaya, în Pakistan. Versantul Rupal, pe care au urcat alpiniştii români, este cea mai dificilă rută de escaladare a vârfului Nanga Parbat, cu particularitatea că de la tabăra de bază până în vârf este o diferenţă de peste 4.000 de metri. Dintre cei 200 de alpinişti care au atins acest vârf de-a lungul timpului, mai puţin de 20 au ales să urce pe acest spectaculos versant. Alte două expediţii româneşti anterioare au încercat ascensiunea acestui versant, dar fără succes. Radio România, care a și organizat o conferință de presă cu acest subiect, a acordat medalii și diplome celor 5 alpiniști, care la rândul lor au mulțumit instituției, pentru suportul și implicarea ca parteneri media în susținerea expediției.

<strong>ALEX BARBU</strong>