<strong>În această vară Eurolines, grup format din 20 de companii ce rulează o cifră de afaceri de circa 100 de milioane de euro, a marcat aniversarea a 20 de ani de activitate</strong>. Din istoria acestor decenii am selectat evenimentele de turism care au consolidat structura de afaceri a Eurolines.
<a href="http://www.travellermagazin.ro/arhiva/wp-content/uploads/2015/12/Eurolines-grup-1.jpg"><img class="alignnone size-full wp-image-4158" src="http://www.travellermagazin.ro/arhiva/wp-content/uploads/2015/12/Eurolines-grup-1.jpg" alt="Eurolines grup 1" width="900" height="600" /></a>

În 1995 au intrat pe piață primele două agenţii de turism (Bucureşti şi Frankfurt), primele <strong>3 autocare pentru cursele regulate către şi dinspre Germania</strong>; în 2004 a fost achiziționată Nova Travel, prima agenţie de turism din România, înfiinţată în 1990, care acum îndeplineşte funcţia de tour-operator al Grupului, pentru outgoing; în 2011 a fost semnat parteneriatul strategic cu Grupul TUI şi achiziţia Danubius Travel din Constanţa, unul dintre cei mai importanţi tour-operatori din ţară pentru incoming, înfiinţată în 1991. 2015 se conturează de asemenea ca foarte important pentru lansarea unei noi linii de business a Grupului - pe segmentul industriei ospitalității prin achiziționarea  complexului Green Village din Sfântu Gheorghe, din Delta Dunării.
<a href="http://www.travellermagazin.ro/arhiva/wp-content/uploads/2015/12/Eurolines-11.jpg"><img class="alignnone size-full wp-image-4159" src="http://www.travellermagazin.ro/arhiva/wp-content/uploads/2015/12/Eurolines-11.jpg" alt="Eurolines 11" width="900" height="345" /></a>

<strong>Și cu CIPRIAN,  5</strong>
Cine se află în spatele acestui succes ? Oamenii care l-au construit.  <strong>Cristian Băciucu</strong>, <strong>Directorul General Rombus Transport</strong> a devenit partenerul lui  Dragoș Anastasiu din 1995, când s-a alăturat nou înfiinţatei companii Touring Europabus România. El este ”pilonul” la transporturi ocupând încă de atunci funcția de Director. Din 2006, odată cu separarea activităţilor şi restructurarea Grupului, Cristian a preluat postul de Director General al Rombus, companie care se ocupă de transportul de persoane sub brandul Eurolines. În fiecare an, cu autocarele Rombus călătoresc aproximativ 130. 000 de pasageri, care ating 100 destinații. Atunci când are timp liber, pasiunile nu-l ocolesc. E fan raliuri, schi, călătorii inedite.
Și <strong>Miki Lech</strong>, <strong>liderul Agenției NOVA Travel</strong> e pasionat de călătorii. Vorbește 5 limbi străine, și a abandonat o carieră promițătoare de inginer în favoarea turismului. Tot ce se mișcă în Grup în materie de travel poartă amprenta sa. A absolvit 2 școli de turism în Grecia și Austria iar experiența sa a fost decantată de 30 de ani de turism în care a organizat numeroase evenimente speciale. Printre ele și primul concert al lui Michael Jackson la Bucureşti.
<strong>Cosmin Marinof</strong> a intrat în business-ul Eurolines în urmă cu 9 ani. Dacă vrei să afli cum s-a construit rețeaua de vânzări a produselor din grup el poate demonta până la ultimul ”șurub” sistemul care stă la baza  managementului de vânzări. <strong>Azi este Director Naţional de Vânzări și se ocupă de coordonarea întregii activităţi a reţelei TUI TravelCenter</strong> la nivel naţional. El a oferit expertiza și logistica pentru creșterea numărului de agenţii cu regim full-service (78 de birouri în prezent).
<a href="http://www.travellermagazin.ro/arhiva/wp-content/uploads/2015/12/Eurolines-agentie-24.jpg"><img class="alignnone size-full wp-image-4161" src="http://www.travellermagazin.ro/arhiva/wp-content/uploads/2015/12/Eurolines-agentie-24.jpg" alt="Eurolines agentie 24" width="640" height="960" /></a>

Cel mai nou venit în poveste este <strong>Ciprian Popescu, directorul Danubius Travel</strong>. Un brașovean absorbit de Litoral unde și-a înființat agenția în 1991 și unde 12 ani mai târziu fuziona cu grupul TUI ce devenea acționarul principal al companiei.
<a href="http://www.travellermagazin.ro/arhiva/wp-content/uploads/2015/12/EurolinesCiprian-popescu.jpg"><img class="alignnone size-full wp-image-4160" src="http://www.travellermagazin.ro/arhiva/wp-content/uploads/2015/12/EurolinesCiprian-popescu.jpg" alt="EurolinesCiprian popescu" width="438" height="328" /></a>
În urmă cu 4 ani, tranzacțiile ”smart” au culminat cu preluarea de către Grupul Eurolines România a pachetului  majoritar de acţiuni. Ciprian Popescu a dezvoltat paleta activităţilor Danubius Travel, incluzând şi distribuţia de hotelărie, prin preluarea reprezentanţei HotelBeds în România. El continuă să dezvolte în cadrul Grupului componentele de <a title="incoming Romania" href="http://www.infotravelromania.ro/romaniantravelforum.html" target="_blank">incoming</a>. Și e un optimist incurabil: crede că România va redeveni o destinație vânată de turiștii străini.

<strong>DRAGOȘ - El lider maximo</strong>
În fine intră în scenă El lider maximo. <strong>Dragoş Anastasiu, e fondatorul Grupului Eurolines</strong> <strong>România,</strong> pornit în 1995 cu compania Touring Europabus România. După numai doi ani, aceasta devenea membră a celei mai importante reţele de transport internaţional de persoane: Eurolines. Pentru cei care nu știu Dragoș e medic de profesie și german prin adopție. În afara graniţelor ţării, a dezvoltat afaceri în Germania şi în Republica Moldova.
Ce crede azi despre business-ul pe care l-a construit?  ”În urmă cu 20 de ani Eurolines însemna numai transporturi și nimeni nu ne întreba despre alte planuri. Azi, surprinzător, mass media și partenerii ne întreabă numai de turism. Este o schimbare uriașă de percepție și asta mă face să cred că că am lucrat serios și am crescut consistent în valoare. România mi-a oferit oportunități de crestere extraordinare, ca piață în formare, comparativ să spunem cu Germania, unde lucrurile sunt așezate de mult, și nu prea mai e loc să dai din umeri. Am realizat în țara noastră ce nu aș fi realizat nicăieri în altă parte. Ce mă bucură este că românii au început să acorde din ce în ce mai multă atenție detaliilor și caută cât mai multe informații. Ei se inspiră de pe Internet dar își cumpără vacanțele din agențiile de turism. Dincolo de cifre azi suntem preocupați de promovarea calității. Calitatea costă și asta trebuie învățat rapid. În această linie ne-am propuns să susținem și promovăm Robelo, un site cu recomandări ce va promova cele mai bune locații românești. Pe plan social vom continua să derulăm conceptul Repatriot, care are în vedere repatrierea românilor aflați în străinătate. În altă ordine de idei îmi plac proiectele noi și cred în noile generații de tineri, pe care îi ajutăm activ, implicându-ne în diferite programe de stimulare a antreprenoriatului în rândul lor”.

<strong>Ocolul Pământului de 4.000 de ori</strong>
Dar Grupul Eurolines se sprijină pe devotamentul a circa 700 de angajați. Printre altele, datorită lor autocarele companiei au străbătut în ultimii 20 de ani 164 milioane de kilometri - mai mult decât distanţă de la Pământ la Soare sau echivalentul ocolului Pământului de peste 4.000 de ori. Povestea merge mai departe.

<strong>MARIAN CONSTANTINESCU</strong>
<strong>FOTO: VASILE COSTRUȘ</strong>