<strong><span style="font-size: medium;">MAPAMOND  NR.84 (MARTIE 2011) </span></strong>

<strong>SAUSALITO – BIJUTERIA GOLFULUI</strong>

<a href="../../foto/84/poze/Mapamond-Sausalito-2.jpg" target="_blank"><img src="../../foto/84/poze/mici/Mapamond-Sausalito-2.jpg" border="0" alt="" width="200" height="150" align="left" /></a>E  celebru deşi e mic. Poate nu aţi auzit de el, dar asta este problema  dumneavoastră. E un orăşel de buzunar, de lux, al cărui locuitori spun  cu mult umor că celebrul Golden Gate, care-i leagă de San Francisco, a  fost construit special pentru ca Sausalito să poate fi vizitat.

&nbsp;

Este un mic tezaur urban, istoric şi arhitectural. Sausalito a fost fondat în urmă cu aproape două sute  de ani. Localnicii contemporani nu scapă ocazia să se mândrească cu  Princess Street, principala „marcă” turistică. Bulevardul datează din  1860, şi reuneşte numeroase clădiri coloniale ori moderne, conservate şi  impecabil întreţinute. Parcă sunt bibelouri pe care le şterge de praf  în fiecare zi o mână foarte pricepută. Mâna ar fi... primăria, care-şi  ştie rolul foarte bine, pentru că dacă arăţi bine, turiştii te caută şi  te iubesc. Adică îşi cheltuiesc banii pentru a consuma poveştile tale,  mai vechi sau mai noi. <a href="../../foto/84/poze/Mapamond-Sausalito-3.jpg" target="_blank"><img src="../../foto/84/poze/mici/Mapamond-Sausalito-3.jpg" border="0" alt="" width="200" height="267" align="right" /></a>Magazine  cochete „Did and Dad”, galerii de artă sau celebra cofetărie „Lappert’s  Ice Cream”, care oferă gratuit îngheţată tuturor celor care poartă  uniformă militară, parcuri ce par desenate cu pensule de iarbă, statui  cu elefanţi, mult soare şi oameni politicoşi.

<strong>Case de 1 milion de dolari</strong>

Restaurantele şi hotelurile se întrec în  oferte. Nu poţi ramâne indiferent când ajungi la Gaylor’s sau la Poggio,  aflat în incinta hotelului Madrona. Localul e vestit şi nu întâmplător  gastronomia italienească pe care o promovează l-a propulsat în “Top 100  Bay Area  Restaurants”. La Sausalito trebuie să vizitaţi neapărat “Marinaship”, o  zonă rezidenţială faimoasă prin pitorescul ei. Casele se află pe docuri  plutitoare. De prisos să vă spunem, o facem totuşi, că preţul unei  locuinţe “rustice” în acest loc poate atinge şi milionul de dolari. Cât  despre statuile cu elefanţi, ne-a lămurit rapid cum stau lucrurile pe  parcursul unei discuţii cu doamna Carol Ann, reprezentanta oamenilor de  afaceri din localitate. Elefantul încoronat  este chiar emblema Camerei  de Comerţ şi Industrie din Sausalito.

<strong>Portrete din Valhalla</strong>

Un lucru binevenit este o cafea băută la  Northpoint, un local mic ce impune printr-o atmosferă de familie şi  multă căldură. Sau pur şi simplu poţi să te aşezi pe o bancă în grădină  şi să admiri apele golfului cu un ziar în mână, ori să-ţi scrii liniştit  reportajul sau cartea pe un laptop. Şi asta să nu miră pe nimeni. Cum  de asemenea nu poţi pleca din acest loc fără a te opri la Gaylord India  Restaurant, găzduit de o clădire istorică denumită “Valhalla”. Azi are  valoare de patrimoniu, fiind clasificată ca monument istoric. O parte  din istorie e plină de… discreţie. În secolul trecut casa a adăpostit un  celebru local de şantan, unde vizitatorii degustau din… plăcerile  trupului. Ca o pată de culoare, pe unul din pereţii restaurantului se  află pus la loc de cinste  portretul “matroanei”, care veghează şi azi  cu exigenţă, dar la… standardele culinare indiene.

<strong>Ce gust are succesul lui Kripalani</strong>

Panorama oferită în faţa ferestrelor localului  ne duce privirile spre golf, oraşul San Francisco dar şi spre Angel  Island, aflată în apropiere. Gaylord este sinonim cu autenticitate,  calitate şi inovaţie culinară. Are specific indian. Primul restaurant  Gaylord din Statele Unite s-a deschis la… San Francisco în 1976 pe  celebra Ghirardelli Square. A făcut istorie promovând în rândul  clienţilor săi bucătăria şi specificul indial, în special Tandori.  Gaylord a impus un standard ridicat, greu de egalat de alte restaurante  cu acelaşi specific. Oraşe ca Las Vegas, New York, Chicago, Los Angeles,  Beverly Hills, Sacramento ori Londra au în oferta culinară meniuri  celebre ale bucătarilor de la Gaylord. În viitor proprietarii se vor  extinde în întreaga Americă şi Canada. Filosofia  care stă la baza  succesului ne este rezumată de către  Kishore Kripalani, preşedintele şi  fondatorul Gaylord India Restaurants în SUA: “Dacă vrei să te reţină  memoria timpului trebuie să faci calitate.<a href="../../foto/84/poze/Mapamond-Sausalito-Krishore-Kripalani.jpg" target="_blank"><img src="../../foto/84/poze/mici/Mapamond-Sausalito-Krishore-Kripalani.jpg" border="0" alt="" width="200" height="311" align="right" /></a> Să promovezi standarde exclusive aşa cum au făcut cu primul lor  restaurant, deschis în 1946 la New Dehli, Iqbal Ghai şi Peshori Lal  Lamba doi întreprinzători curajoşi şi vizionari. De atunci a început  promovarea bucătăriei  nord-indiene, tandori şi mughlay, influenţată de  stilul împăraţilor moghuli, care au  dominat peste 200 de ani destinele  Indiei. Meniurile includ miel, pui, peşte, fructe de mare, legume şi  fructe, totul combinat cu cele mai fine condimente. Anul 2005 marchează  mutarea restaurantului din San Francisco în Sausalito. Acesta capătă  denumirea de Subal Gaylord nume ce a fost recompensat prin includerea în  Michelin Guide din 2007, dar şi cu celebrul “Zagat Guide Restaurant of  Excelence”. Printre numeroasele premii se numără şi “Best of Citysearch  2006”, decernat pentru inovaţiile aduse bucătăriei indiene”.

Krishore Kripalani s-a dovedit un spirit rafinat şi ospitalieră.  Este un bărbat parcă coborât din filmele cu Omar Shariff.  Spune simplu  că a venit în Statele Unite în 1969. Aici a absolvit Universitatea din  San Francisco şi a urmat un MBA în marketing. În 1976 a înregistrat  marca Gaylord India Restaurant în SUA. Şi astfel a pornit pe un drum ce  s-a dovedit unul de succes. În acelaşi timp el devine şi director la  prestigiosul California Institut of Integral Studies. Este fondatorul şi  directorul Asociaţiei Bucătarilor din Asia, joacă rolul de consultant  apropiat al School of Hospitality Management al San Francisco State  University şi, în acelaşi timp, este director la Camera de Comerţ  Indo-Americană şi la Camera de Comerţ din Sausalito.
Parcă cu asta şi începusem. Drum bun.

<strong>MARIAN &amp; DOINA CONSTANTINESCU </strong>

____________________________
<strong>DACA E PRIMĂVARĂ E ... NEW YORK</strong>

<a href="../../foto/84/poze/Mapamond-New-York.jpg" target="_blank"><img src="../../foto/84/poze/mici/Mapamond-New-York.jpg" border="0" alt="" width="200" height="150" align="left" /></a>Metropola  americană a primit în 2010 să aibă aproape 49 milioane vizitatori! New  York nu se mulţumeşte însă cu atât. În lunile de primăvară, pentru a  impulsiona mişcarea turistică, specialiştii au lansat o nouă campanie de  promovare. Elementele forte sunt: organizarea în premieră a săptămânii  Broadway, programele NYC Restaurant Week şi Get More NYC.
În cadrul săptămânii în Broadway se pot viziona 18 spectacole la  ofertă specială: două persoane pe un bilet. NYC Restaurant Week  reuneşte peste 300 de locaţii în care clienţii se bucură de meniuri cu  preţuri fixe: 24 de dolari pentru meniu cu două feluri sau 35 de dolari  pentru trei feluri, oferta fiind valabilă în zilele lucrătoare ale  săptămânii. Campania de promovare e susţinută şi American Airlines cu  tarife reduse, dar şi de către zeci de hoteluri care oferă o a treia  noapte de cazare gratuită după achitarea a două nopţi consecutive.
Ţinta noii campanii este atingerea cifrei de 50 milioane  vizitatori pe an, până în 2012! Publicitatea programelor este asigurată  de personalităţi precum actorul Harvey Fierstein ori maestrul în arta  culinară David Burke. Alţi parteneri ai campaniei sunt American Express,  AT&amp;T, Travelocity, Nickelodeon, Time Out New York ori Renaissance  New York Hotel din Times Square.

____________________

<strong><a href="../../foto/84/poze/Mapamond-Budapesta.jpg" target="_blank"><img src="../../foto/84/poze/mici/Mapamond-Budapesta.jpg" border="0" alt="" width="200" height="267" align="left" /></a>BUDAPESTA: INDUSTRIA OSPITALITĂŢII SE REGRUPEAZĂ</strong>

O tranzacţie turistică în valoare de 180 de milioane de euro  atrage agenţia asupra concentrării resurselor turistice din industria de  profil din ţara vecină. Fuziunea unei părţi a diviziei turistice a  companiei de dezvoltare imobiliară maghiară SCD Group cu al doilea cel  mai mare lanţ hotelier din Ungaria, Hunguest Hotels, a condus la  formarea celui mai mare grup naţional din industria ospitalităţi  - a  anunţat Gellert Jaszai, acţionarul majoritar şi preşedintele SCD Group.  Noua companie se numeşte  Magyar Turisztikai (MTH), şi va mai controla  Balatontourist, cel mai mare furnizor de servicii turistice din zona  Lacului Balaton, Aeroportul Fly Balaton, dar şi portofoliul imobiliar  din regiune al SCD. Hunguest Hotels deţine în prezent 18 hoteluri în  Ungaria şi 3 în alte ţări. În total acestea au înregistrat anual  peste  1,5 milioane de nopti de cazare şi aproape 400.000 de vizitatori.

Jaszai a achiziţionat 33,3% din Hunguest Hotels de la compania  Arago Holding printr-o tranzacţie de schimb de acţiuni. Noul holding  poate avea ca opţiune sporirea participaţiei în cadrul Hunguest până la  99,6%.
___________________________
<strong>UN AMERICAN PROVOACĂ TURIŞTII INACTIVI</strong>

<a href="../../foto/84/poze/Mapamond-Munchen-1.jpg" target="_blank"><img src="../../foto/84/poze/mici/Mapamond-Munchen-1.jpg" border="0" alt="" width="200" height="267" align="left" /></a>Oraşul  Munchen s-a săturat de turişti plictisiţi şi inactivi. O companie  fondată acum mai bine de 15 ani, de către un american mutat în Germania,  oferă tururi ale capitalei pe... bicicletă. Turiştii primesc vehiculul,  hărţi, şi sunt însoţiţi de un ghid local. Mişcarea în aer liber dar şi  posibilitatea de a pătrunde în zone mai greu accesibile cu maşina  asigură deja succesul acestor programe. Mike’s Bike Tours a achiziţionat  de curând şi vehicule cu două roţi tip Segway (inventate în 2001) care  facilitează accesul în orice colţ al oraşului, inclusiv pe străzile mai  înguste. În Europa tururi organizate cu bicicleta se mai fac la  Amsterdam, iar cu Segway la Viena, Paris, Berlin şi Budapesta.

<strong>MARA ANTON</strong>