<strong><span style="font-size: medium;">TRANSPORTURI NR.83 (FEBRUARIE 2011)
</span></strong>
<strong><a href="../../foto/83/transporturi/Transporturi_Otopeni_terminal_nou1.jpg" target="_blank"><img style="border: 0pt none;" src="http://www.travellermagazin.ro/foto/83/transporturi/mici/Transporturi_Otopeni_terminal_nou1.jpg" border="0" alt="" width="200" height="150" align="left" /></a>Henri Coandă a crescut cu 10%</strong>
Cele două porţi aeriene administrate de Compania Naţională  Aeroporturi Bucureşti (CNAB) - Aeroportul Internaţional Henri Coandă  Bucureşti şi Aeroportul Internaţional Bucureşti Băneasa-Aurel Vlaicu –  au înregistrat un trafic total de 7.036.102 de pasageri şi 106.685  mişcări aeronave comerciale (aterizări şi decolări). Circulaţia pe  Aeroportul Internaţional Henri Coandă (AIHCB) a crescut cu aproape 10%  faţă de 2009, ajungând la 4.917.952 de pasageri, în timp ce la  Aeroportului Internaţional Bucureşti Băneasa-Aurel Vlaicu (AIBB-AV) s-a  înregistrat o creştere de 7,5 % faţă de 2009. Traficul a urcat până la  2.118.150 de pasageri. În anul 2010, 41% din numărul total de pasageri  care s-au îmbarcat pe Aeroportul Internaţional Henri Coandă au avut ca  destinaţii statele membre Schengen. – a precizat Tudor JIDAV, directorul  general al CNAB.

<a href="../../foto/83/transporturi/Transporturi_Otopeni_6.jpg" target="_blank"><img src="../../foto/83/transporturi/mici/Transporturi_Otopeni_6.jpg" border="0" alt="" width="200" height="151" align="left" /></a>După  cum am relatat la vremea respectivă Compania Naţională Aeroporturi  Bucureşti a luat fiinţă, în 2010, prin fuziunea societăţilor C.N.  Aeroportul Internaţional Henri Coandă Bucureşti S.A. şi S.N. Aeroportul  Internaţional Bucureşti Băneasa-Aurel Vlaicu S.A, ce gestionau cele două  aeroporturi din capitala României.

<strong>Uniunea Europeană – amenzi pentru cartel aerian </strong>

11 companii aeriene internaţionale au fost  amendate de către autorităţile de reglementare din Uniunea Europeană pe  motiv că s-au înţeles cu privire la supra-taxele pentru transportul  cargo şi securitate. Valoarea totală a penalităţilor s-a ridicat  la  aproape 800 de milioane de euro. “Campionii” sunt Air France-KLM, cea  mai mare companie aeriana europeană (339,6 milioane de euro), respectiv  British Airways (104 milioane de euro). Printre celelante companii se  numără Cargolux Airlines International, Singapore Airlines, SAS Group,  Cathay Pacific Airways, Air Canada, Lan Airlines (din Chile), Japan  Airlines, Qantas Airways etc. Lufthansa, locul doi în topul european, nu  a fost amendată deoarece a fost prima societate care a denunţat  cartelul.
Penalităţile Uniunii Europene vin la trei ani după ce  autorităţile de reglementare au trimis plângeri către 26 de companii  aeriene, ca urmare a unor zboruri antitrust efectuate la nivel mondial.  Ele s-au soldat cu penalizarea a 18 operatori şi procese penale  împotriva a 14 directori de companii. "Este deplorabil că atât de multe  companii aeriene importante au convenit să stabilească preţuri de  monopol" - a declarat Joaquin Almunia, comisarul european pentru  concurenţă.

<strong>CE E NOU LA BLUE AIR !</strong>

<a href="../../foto/83/transporturi/Transporturi_New_Hub_Blue_Air.jpg"><img src="../../foto/83/transporturi/mici/Transporturi_New_Hub_Blue_Air.jpg" border="0" alt="" width="200" height="133" align="left" /></a>NOI  RUTE ÎN ORARUL DE VARĂ. Prima companie smart flying din România, a  lansat trei noi destinaţii directe cu plecare din Bacău, respectiv  Barcelona, Larnaca şi Bruxelles. Astfel din 15 aprilie, în zilele de  vineri şi marţi, pasagerii pot călători pe ruta Bacău-Larnaca-Bacău. Din  3 iunie, pot alege ruta Bacău-Barcelona şi retur, în fiecare luni şi  vineri. Din 30 mai va deveni operaţional şi zborul direct pe ruta  Bacău-Bruxelles şi retur. Cursele sunt programate pentru zilele de luni  şi vineri. Preţul minim este de la 20 de euro cu taxe incluse, per  segment. Fireşte, oferta este  limitată la acest barem de preţ. Blue Air operează curse de pe  Aeroportul Internaţional „George Enescu” către Barcelona, Bologna,  Bruxelles, Dublin, Larnaca, Londra, Milano, Paris, Roma şi Torino.
Compania românească acoperă în acest an peste 50 de rute europene, în 14 state.

LISABONA REVINE ÎN PROGRAM. Blue Air a mai  anunţat că datorită revenirii cererii pe segmentul de travel şi a  călătoriilor de afaceri va reintroduce în perioada 14 iunie şi 17  septembrie, zborul Bucureşti-Lisabona.