<strong>JAPONIA – sumo şi cire</strong><strong>şi înfloriţi</strong>

<a href="http://www.travellermagazin.ro/arhiva/wp-content/uploads/2012/05/japonia-1.jpg"><img class="alignnone size-large wp-image-1230" title="japonia 1" src="http://www.travellermagazin.ro/arhiva/wp-content/uploads/2012/05/japonia-1-1013x1024.jpg" alt="" width="640" height="646" /></a>
Japonia s-a confruntat cu o serie de evenimente tragice în ultimii ani. Cu toate acestea locuitorii ei se luptă pentru refacerea ţării dar şi a imaginii turistice, care atrage milioane de călători în fiecare an. Pentru ce ai pleca spre Japonia? La această întrebare au oferit argumente concludente 3 “pasionaţi” de această ţară. Primii doi sunt diplomaţi (Excelenţa Sa Natsuo Amemiya, ambasadorul Japoniei în România şi Yoshihiro Katayama, Consilier şi Şef Adjunct al ambasadei), cel de-al treilea fiind Clive Buckingham, unul dintre managerii Companiei Japan Travel Bureau UK. Domniile lor au vorbit despre frumuseţea şi unicitatea destinaţiei în cadrul Seminarului “Modalităţi de dezvoltare a turismului extern către <a href="http://www.travellermagazin.ro/arhiva/wp-content/uploads/2012/05/japonia-3.jpg"><img class="alignright size-medium wp-image-1231" title="japonia 3" src="http://www.travellermagazin.ro/arhiva/wp-content/uploads/2012/05/japonia-3-230x300.jpg" alt="" width="230" height="300" /></a>Japonia”, organizat la Grand Hotel Continental din Bucureşti. Cele mai frecvente cuvinte au fost Muntele Fuji, cireşii înfloriţi, Sapporo Snow Festival, sumo, Rail Pass, sushi, sake şi ceai japonez. Cu ultimele trei cei de faţă au avut ocazia să se delecteze la finalul manifestării. Cu aceeaşi ocazie Ministerul Român al Afacerilor Externe a distribuit un pliant cu reomandări utile pentru călătoriile în Japonia. Trebuie să ştiţi de exemplu, că puteţi rămâne în Japonia, fără viză, pentru o perioadă de 90 de zile, într-un interval de 6 luni de la data primei intrări în ţară. Asta dacă sunteţi posesorul unui paşaport valabil.

<strong>DOINA CONSTANTINESCU</strong><strong> </strong>

<hr />

<strong>TRA</strong><strong>DIŢIE: Ziua turismului rural</strong>

<a href="http://www.travellermagazin.ro/arhiva/wp-content/uploads/2012/05/ev-rural.jpg"><img class="alignleft size-medium wp-image-1232" title="ev rural" src="http://www.travellermagazin.ro/arhiva/wp-content/uploads/2012/05/ev-rural-224x300.jpg" alt="" width="224" height="300" /></a>Asociaţia naţională a Turismului Rural şi Ecologic (ANTREC), a marcat în Duminica Floriilor Ziua Naţională a Turismului Rural. Intrată în tradiţie, manifestarea a fost marcată anul acesta la Fundăţica (localitate aflată la cea mai mare altitudine din România), comună ce aparţine de comuna Fundata, din judeţul Braşov.  Filiala din acest judeţ a organizat împreună cu Consiliul Local din Fundata un festival încărcat de valenţe culturale, un adevărat catalizator al valorilor autentice româneşti.

Pe parcursul întregii zile la Căminului cultural din Fundăţica vizitatorii au fost întâmpinaţi cu prezentări de tradiţii şi meşteşuguri din Bran, Moieciu şi Râşnov, cu expoziţii de artă populară şi  ouă încondeiate, sculpturi în lemn, ţesături, costume populare din zone precum Ţinutul Argeşului şi-al îndepărtatului Neamţ, precum şi multe alte exponate. Acestora li s-a alăturat şi o expoziţie gastronomică cu degustări de brânzeturi, vinuri din Vrancea, cozonanci, alături de multe preparate de post, specifice Sărbătorii Floriilor – ne-a precizat Marilena Stoian, preşedintele de onoare al ANTREC.

<hr />

<strong>Împăraţii romani sunt strânşi pe drumuri... istorice </strong>

Timp de mai bine de doi ani, organizaţia Die Donau a recumandat ţărilor ce deţin vestigii din epoca romană, să realizeze programe şi rute turistice. Iată că acum, cînd nu mai spera aproape nimeni, mai multe ţări dunărene se arată interesate de valorificarea acestui <a href="http://www.travellermagazin.ro/arhiva/wp-content/uploads/2012/05/Ev-Imparati.jpg"><img class="alignright size-medium wp-image-1233" title="Ev Imparati" src="http://www.travellermagazin.ro/arhiva/wp-content/uploads/2012/05/Ev-Imparati-300x225.jpg" alt="" width="300" height="225" /></a>patrimoniu fabulos. Dezvoltarea de rute culturale reprezintă o prioritate la nivel european. Ea răspunde preocupărilor pentru prezervarea şi promovarea patrimoniului cultural european.

România a decis, în anul 2010, să participe, alături de Serbia, Bulgaria şi Croaţia, la iniţiativa de înfiinţare a traseului turistic “Drumurile împăraţilor romani”, care include obiective cu rezonanţă istorică, situate de-a lungul unor foste rute ale Imperiului Roman, inclusiv în ţara noastră, până la Constanţa, unde sunt concentrate cele mai importante obiective. Nu s-au întîmplat însă prea multe lucruri concrete. Pe masa agenţiilor de turism nu există niciun program de acest fel. Din punct de vedere descriptiv itinerariile ar cuprinde drumuri romane, apeducte şi amfiteatre din Serbia, Croaţia, Bulgaria şi România. Două informaţii recente ne-au atras atenţia că ceva s-ar putea mişca în viitorul apropiat. Eugen Curteanu, secretar de stat în Ministerul Dezvoltării Regionale şi Turismului, a semnat la Belgrad (Serbia), un Memorandumul de Înţelegere cu privire la proiectul “Ruta Culturală Turistică a Împăraţilor Romani”. Respectiv, la Băile Herculane a avut loc un simpozion menit să pună în evidenţă implicarea staţiunii în investiţii şi promovarea unei părţi din patrimoniul termal roman conservat în această zonă.

<hr />

<strong>PREMIERĂ: CEFA  la Bucure</strong><strong>şti</strong><strong> </strong>
<strong>          </strong>
<a href="http://www.travellermagazin.ro/arhiva/wp-content/uploads/2012/05/ev-cefa.jpg"><img class="alignleft size-medium wp-image-1234" title="ev cefa" src="http://www.travellermagazin.ro/arhiva/wp-content/uploads/2012/05/ev-cefa-276x300.jpg" alt="" width="276" height="300" /></a>ROMEXPO şi Camerele de Comerţ din România au găzduit, pentru prima dată în România, Reuniunea anuală a Comitetului Director al Alianţei Organizatorilor de Târguri din Europa Centrală - CEFA. Din delegaţii au făcut parte lideri ai Messe Munchen - Germania, Reed Exhibitions, Messe Wien – Austria, Messe Bozen - Germania, ai Novi Sad Fair şi ICM - Serbia, Inter Expo &amp; Congress Center şi International Fair Plovdiv – Bulgaria etc. Specialiştii internaţionali au convenit asupra consolidării şi extinderii parteneriatelor de colaborare şi a realizării unei conexiuni la nivel european între reprezentanţii industriei de târguri şi expoziţii. CEFA a fost fondată în 1995. Alianţa numără 22 dintre cei mai importanţi  organizatori de evenimente din Europa Centrala şi de Sud-Est: Belgrad, Bolzano, Bucureşti, Budapesta, Chişinău, Graz, Klagenfurt, Munchen, Novi Sad, Plovdiv, Sofia, Viena, Zagreb etc.

<hr />

<strong>Pil</strong><strong>oţi pentru „fluxuri” europene</strong><strong> </strong>
Bătrânul continent este preocupat de găsirea unor soluţii în scopul  realizării unei “geriatrii economice”. Una dintre ele este cu siguranţă turismul. Drept urmare Comisia Europeană va derula un Memorandul de Înţelegere privind  Proiectul Pilot - „50.000 de turişti”.

Documentul a fost semnat la Bruxelles, din partea României, care a aderat la acest concept de perspectivă, de către Cristian Petrescu, ministrul Dezvoltării Regionale şi Turismului şi Antonio Tajani, vicepreşedintele Comisiei Europene şi comisar pentru industrie şi antreprenoriat. Proiectul pilot vizează creşterea fluxului turistic dinspre America Latina către ţările Uniunii Europene. El a mai fost semnat de Franţa, Spania, Italia, Lituania, Polonia, Grecia, Argentina, Brazilia şi Chile.

<hr />

<strong>@ CURSE SUPLIMENTARE SPRE AEROPORTUL INTERNAŢIONAL</strong> de la Otopeni. Ministerul Trasporturilor şi Infrastructurii a anunţat că Regia Autonomă de Transport Bucureşti (RATB) a suplimentat numărul de autobuze pe liniile către Aeroportul Internaţional Henri Coandă - Otopeni, ca urmare a creşterii numărului de călători. Astfel pe linia 780, care leagă Gara Basarab de Aeroportul Henri Coandă, procentul a crescut cu 34%, iar pe traseul 783, între Piaţa Unirii şi Aeroportul Henri Coandă, cu 20% în zilele lucrătoare şi cu 50% sâmbăta şi duminica. De asemenea  s-a redus şi intervalul de timp la care vor circula cele două autobuze, de la 35 la 25 minute pentru linia 780 şi de la 30 la 15 minute pentru linia 783. În funcţie de numărul curselor aeriene programate în cursul nopţii Autoritatea Metropolitană de Transport Bucureşti va introducere şi o linie de noapte care va lega Aeroportul Henri Coandă de centrul Bucureştiului.

<strong>@MĂNĂSTIREA MARIA RADNA A INTRAT ÎN... POR</strong>. Lipova a început să-şi valorifice potenţialul turistic cu fonduri europene. Recent a fost semnat Contractul de finanţare pentru proiectul „Dezvoltarea turismului cultural în Regiunea Vest prin renovarea şi includerea în circuitul turistic a Bisericii şi Mănăstirii Maria Radna”, finanţat în cadrul Programului Operaţional Regional. Proiectul are o valoare totală de 47.145.581 de lei, din care 34.489.250 de lei reprezintă finanţare nerambursabilă, şi se va derula pe o perioadă de 40 de luni. Vor fi consolidate şi valorificate Ansamblul Maria Radna (format din patru monumente istorice care vor intra în circuitul turistic din 2015) şi îmbunătăţită  infrastructura de orientare, acces şi primire a turiştilor în judeţul Arad şi în localitatea Lipova.
<strong>
@ APROAPE 54.000 DE LOCURI PENTRU 17 SERII</strong>. Aşa arată “bugetul” aprobat de către Guvern, pentru locurile asigurate în acest an în staţiunile de tratament balnear proprietate a Casei Naţionale de Pensii Publice. Vor fi asigurate 53.499 de locuri în staţiuni, fondurile necesare finanţării biletelor de tratament fiind prevăzute în bugetul asigurărilor sociale de stat pe acest an. Numărul biletelor este similar celui de anul trecut, acestea fiind repartizate pe maximum 17 serii de trimitere. Pot beneficia de tratament balnear persoanele care au calitatea de pensionar şi asigurat al sistemului public de pensii,  şi beneficiarii unor legi speciale, care reglementează dreptul la bilete de tratament balnear. Tichetele sunt distribuite Casa Naţională de Pensii Publice, prin casele teritoriale proprii.

<strong>@ FRANŢA A SCĂZUT SENSIBIL LA CAPITOLUL</strong> turişti români. Potrivit datelor Institutului Naţional de Statistică, în 2011 numărul românilor care au vizitat Franţa a scăzut anul trecut la  24.149 comparativ cu 25.475 înregistraţi în 2010. Cu toate acestea ei au cheltuit 14,8 milioane de euro faţă de 12,9 milioane de euro în 2010. Pe primul loc în topul destinaţiilor preferate se afla Parisul, urmat de Coasta de Azur. În acest an, Franţa îşi va intensifica activităţile de promovare, inclusiv printr-o campanie online, ce se concentrează pe 23 de pieţe, între care figurează şi România. Normal, dacă românii se dovedesc buni cheltuitori.

<strong>@ A APĂRUT ASOCIAŢIA TURISTICĂ “CRESTELE CEAHLĂULUI”.</strong> Să fie binevenită. Ea a fost pusă la cale de peste 20 de proprietari de pensiuni şi hoteluri din Staţiunea Durău, judeţul Neamţ. Scopul – cât se poate de transparent, este de a dezvolta şi a promova turismul din zonă. Într-o primă fază iniţiatorii au în vedere amenajarea unor parcuri şi terenuri de sport, precum şi reabilitarea vechii pârtii de schi, acum abandonată.  De asemenea, ei vor milita pentru reabilitarea reţelei rutiere din zonă dar şi pentru obţinerea unor facilităţi pentru micii întreprinzătorilor din turism.

<strong>@ MĂNĂSTIREA SNAGOV SE VA PROMOVA PE... AXĂ</strong>. Lăcaş de cult şi loc de pelerinaj el beneficiază de un proiect prin care se va promova ca produs turistic. El este finaţat în cadrul Programului Operational Regional 2007-2013, Axa Prioritara 5. Obiectivul general îl constituie promovarea Mănăstirii Snagov, ca motor al creşterii  atractivităţii şi circulaţiei turistice în zona Snagovului, diversificarea şi consolidarea turismului intern. Valoarea totală a proiectului se ridică la peste 1.048.117 de lei iar durata de implementare va fi de 12 luni.

<strong>@ CLUJUL VREA SĂ FIE CAPITALĂ EUROPEANĂ</strong>. Şi nu de orice fel, ci a  Tineretului. Pentru aceasta primăria municipiului Cluj-Napoca a anunţat că îşi va depune candidatura pentru obţinerea titlului de Capitală Europeană a Tineretului pentru anul  2015. Titlul este acordat de Forumul European al Tinerilor şi experţi ai Comisiei Europene. Documentaţia a fost depusă în această lună la Bruxelles, iar la toamnă va fi anunţat oraşul câştigător. Unul dintre motivele prioritare îl constituie atragerea de finanţări europene pentru programele de tineret şi creşterea implicării tinerilor în viaţa economică şi socială a comunităţii. Proiectul va fi derulat de Primăria Cluj-Napoca în colaborare cu o organizaţie neguvernamentală, specializată în derularea unor asemenea programe.