<strong>IKA 2012 – Septembrie pe muchie de... cuţit
<a href="http://www.travellermagazin.ro/arhiva/wp-content/uploads/2012/09/Erfurt-echipa.jpg"><img class="alignnone size-full wp-image-1489" title="Erfurt echipa" src="http://www.travellermagazin.ro/arhiva/wp-content/uploads/2012/09/Erfurt-echipa.jpg" alt="" width="2329" height="592" /></a>
</strong>

Ce aţi spune de o “Folie fierbinte de praz cu budincă de conopidă şi brânză de capră pe biscuit cu ardei gras, servit alături de somon copt, cu mărar, terină de creveţi şi file de şalău de Dunăre brezat, acompaniat de praline de cuscus cu brunoise de legume, tartar de legume şi sos fume infuzat cu fenicul, spumă de lemongrass şi sos de verdeţuri”? Apoi de un “Muschiuleţ de viţel de lapte cu ierburi aromate, în crustă de nuci, terină de momiţe cu spată de viţel marmorată, în crustă de ardei kapia şi jeleu fierbinte de păstârnac, servite cu muffins din cartofi cu trufe, verdeţuri şi gălbiori, servit  cu sos brun şi sos de gălbiori”. Dar de un desert cu “Prăjitură cu mousse de gutuie şi ciocolată albă, pe blat de turtă dulce şi jeleu de iaurt, servită cu sorbet de gutuie pe crumble alături de o variaţie de texturi de ciocolată şi cremă Prosecco de Mango”.
<a href="http://www.travellermagazin.ro/arhiva/wp-content/uploads/2012/09/Erfurt1.jpg"><img class="alignnone size-full wp-image-1490" title="Erfurt1" src="http://www.travellermagazin.ro/arhiva/wp-content/uploads/2012/09/Erfurt1.jpg" alt="" width="1188" height="792" /></a>
Ei bine acestea sunt doar o parte din “probele” cu care Echipele de Bucătari ale României, se va confrunta la ce-a de-a XXIII-a  Olimpiadă de Gastronomie –IKA 2012 ce se va desfăşura la Messe Erfurt, între 6 şi 9 octombrie 2012. Competiţia se organizează odată la patru ani în Germania. La IKA 2012 vor fi prezenţi peste 1.600 de profesionişti, bucătari şi cofetari, din peste 50 de ţări, peste 300 de participanţi individuali şi mai bine de 350 de reprezentanţi media de profil. Olimpiada de Gastronomie de la Erfurt se va derula într-un spaţiu expoziţional de peste 46.000 de metri pătraţi.

Până atunci, după cum ne spune Gabriela Berechet, Preşedintele Federaţiei Bucătarilor din România (FBR), membrii echipei se antrenează pe plan local şi naţional. Startul s-a dat la Centrul AROMA, de lângă Bucureşti, patronat de către compania Bilancia.  Următorul antrenament va fi la Constanţa, între 21 şi 23 septembrie, la  Concursul internaţional pentru elevi ”Trofeul Balada Nej” – ”Bucătar European – Gust tradiţional”. Team-ul este alcătuit din profesionişti ce aparţin mai multor generaţii ceea ce-i conferă un nivel foarte ridicat de exprimare: Căpitan este Ioan Florescu ( Bucătar şef la Hotelul Belvedere din Braşov, multiplu campion naţional şi internaţional). El e secondat de Cornelia Ghişoi (Bucătar şef la complexul Aro Palace din acelaşi oraş, multiplă campioană naţională şi internaţională, singura femeie bucătar din România membru al juriului WACS – Categoria de jurizare B); Orlando Laurenţiu Zaharia (Bucătar şef, Câştigătorul ediţiei a II-a a Trofeului “Bucătarul de Aur al Bucureştiului”), Mihai Neacşu – (Bucătar şef la restaurantul David’s din Bacău),  Samuel Rus – (Bucătar şef şi patron al restaurantului “To Chefs” din Oradea), Carmela Dragomir – (Cofetar, membră în lotul olimpic IKA 2008, multiplă medaliată cu aur, argint şi bronz la Campionatul mondial de la Luxemburg, la competiţii din Turcia, Cipru, Erfurt etc), respectiv subsemnata în calitate de preşedinte al FBR şi de manager al echipei”.

Gabriela Berechet a subliniat că la IKA 2012, vom fi prezenţi cu două echipe de bucătari, cea Naţională de juniori, ce-l va avea ca Teamchef pe Silviu Scornea, respectiv  cea Regională Bucureşti - FBR, condusă de Henrik Sebok ( un profesionist de clasă internaţională, Executive Chef, la  Restaurant Avalon de la Howard Johnson Grand Plaza Bucharest”.

<strong>MARIAN CONSTANTINESCU</strong>
_______________________________________________________________

<strong>CE ZICEŢI DE UN... FESTIVAL AL RACILOR? </strong>
<a href="http://www.travellermagazin.ro/arhiva/wp-content/uploads/2012/09/Festival-Raci-2.jpg"><img class="alignnone size-full wp-image-1491" title="Festival Raci 2" src="http://www.travellermagazin.ro/arhiva/wp-content/uploads/2012/09/Festival-Raci-2.jpg" alt="" width="640" height="428" /></a>
Între 15 şi 19 august la Natura Parc s-a desfăşurat prima ediţie a unui inedit festival: cel al racilor. Pe parcursul manifestării s-au întâmplat tot felul de... minuni care au făcut deliciul – şi la propriu şi la figurat -, curioşilor şi consumatorilor prezenţi. Fierţi, prăjiţi sau asezonaţi cu diferite sosuri şi condimente, racii au fost vedetele apetisante. La Natura Parc de la Chinchiş s-au întâmplat tot felul de concursuri, printre care cea mai mare captura a zilei dar şi cel mai gustos preparat. Foarte urmărit a fost “Raliul Racilor” asezonat cu muzică, pronosticuri, premii etc. În luna iulie două bălţi din arealul Natura Parc au fost populate cu raci. Astfel aici a apărut cea mai mare crescătorie de crustacee din România. Popularea s-a făcut cu specia Astacus Leptodactylus, cunoscută pentru gust, pentru combinaţia unică de proteine, Omega 3 şi amino-acizi. Pentru gurmanzii de pe întreg mapamondul organizatorii descriu un platou de raci pentru două persoane, de un kilogram. Racii sunt fierţi cu buchete mari de mărar proaspăt şi presărat cu sare. Reţeta merge perfect cu bere. Preţul este de 35 de lei. Alte amănunte despre acest loc ideal pentru divertisment şi vacanţe pe site-ul  <a href="http://mailstore.travellermagazin.ro/cgi-bin/sqwebmail?timestamp=1342960439&amp;md5=RpBBwFJqif%2BBsR5ExLvtag%3D%3D&amp;redirect=http%3A%2F%2Fwww.naturaparc.ro" target="_blank">www.naturaparc.ro</a>. Natura Parc s-a deschis în 2010. Cu o suprafaţă de peste 160 de hectare el este considerat cel mai mare parc de activităţi sportive şi recreative din sud-estul Europei.