<p align="justify"><strong><a href="http://litoral-bulgaria.travelplanner.ro/" target="_blank">BULGARIA</a>? NU, LITORALUL ROMÂNESC ! (2)</strong>
Fără îndoială bătaia peştelui a fost şi a rămas pe litoralul autohton turismul de familie. Când ai unu sau doi copii, ţi-e mai confortabil să pleci pe lângă casă şi cu atât mai mult eşti motivat să o faci dacă există diverse gratuităţi pentru prichindei.
<a href="http://www.travellermagazin.ro/arhiva/wp-content/uploads/2012/08/Hotel-California-Cap-Aurora.jpg"><img class="alignnone size-full wp-image-1419" title="Hotel California Cap Aurora" src="http://www.travellermagazin.ro/arhiva/wp-content/uploads/2012/08/Hotel-California-Cap-Aurora.jpg" alt="" width="1024" height="768" /></a></p>
<p align="justify">Ciprian Constantinescu este cel mai vizibil investitor pe acest segment în zona Cap Aurora şi Jupiter. Dacă în urmă cu vreo opt ani se tot freca de iluzia turismului de conferinţe, care iluzie a rămas, acum el joacă în liga mare a turismului de familie. Reunite sub acelaşi brand COHotels, complexele California şi Delta au tot tacâmul pus pe masa distracţiilor asigurate pentru copii şi părinţi. Pe partea de loisir vă veţi întâlni cu Kidsclub-ul, promovat ca singurul club pentru copii de pe Litoral. Dacă mai adăugăm că până la 12 ani se beneficiază de cazare şi masă gratuite, atunci veţi înţelege de ce Plaja copiilor, Casa cu poveşti, Centru de balet şi de dans ori Şcoala de Teatru, sunt în fiecare zi arhipline. Şi California şi Delta merg pe 3 stele dar ofertele de servicii sunt superioare - ne-au asigurat directorii complexelor. Dacă Delta oferă peste 300 de camere dar şi 5 apartamente, 400 de locuri în restaurantul de bază şi patru săli de conferinţe, California îşi păstrează în acest sezon oferta de 110 camere. Punctele forte rămân zonele de agrement şi serviciile gratuite ori cu plată.</p>
<p align="justify"><strong>JUPITER – în căutarea a 3 flori
<a href="http://www.travellermagazin.ro/arhiva/wp-content/uploads/2012/08/Hotel-Delta-jupiter.jpg"><img class="alignnone size-full wp-image-1420" title="Hotel Delta jupiter" src="http://www.travellermagazin.ro/arhiva/wp-content/uploads/2012/08/Hotel-Delta-jupiter.jpg" alt="" width="1024" height="768" /></a>
</strong></p>
<p align="justify">Bine arată în vecinătatea acestuia şi hotelul Opal, renovat la nivel de 3 stele. El pune la dispoziţie 239 de camere duble dintre care 150 cu vedere la mare. Un alt atuu – deţine şi 9 apartamente, cu aceeaşi poziţionare, ideale pentru familiile cu mai mulţi copii. Jegărite, abandonate şi deplorabile arată hotelurile din apropiere, care sunt proprietate ale armatei. Măcar o bidinea tot ar fi meritat să primească în ultimii ani. Dar nu ne-am mâhnit, pentru că documentarea noastră a ajuns în Jupiter la Complexul hotelier Iris, Nalba şi Mimoza.
<a href="http://www.travellermagazin.ro/arhiva/wp-content/uploads/2012/08/Hotel-Nalba-Jupiter.jpg"><img class="alignnone size-full wp-image-1421" title="Hotel Nalba Jupiter" src="http://www.travellermagazin.ro/arhiva/wp-content/uploads/2012/08/Hotel-Nalba-Jupiter.jpg" alt="" width="1024" height="768" /></a></p>
Un spaţiu reinventat de către investitori locali, turci ori tătari nu contează, care au creat într-adevăr un loc de vis pentru o vacanţă pe măsură. Oamenii care au creat spaţiile naturale şi cascadele de flori care încojoară clădirile merită felicitaţi pe deplin. Detalii de calitate şi în camere şi la recepţie şi la restaurante, unde veţi întâlni numeroase piese de mobilier şi decoruri ce amintesc de atmosfera celor 1001 de nopţi. De testat.
<p align="justify"><strong>EFORIE NORD – Revoluţia a început
<a href="http://www.travellermagazin.ro/arhiva/wp-content/uploads/2012/08/Nicolae-Bucovala-proprietar-Complex-Britannia-Eforie-Nord.jpg"><img class="alignnone size-full wp-image-1422" title="Nicolae Bucovala proprietar Complex Britannia Eforie Nord" src="http://www.travellermagazin.ro/arhiva/wp-content/uploads/2012/08/Nicolae-Bucovala-proprietar-Complex-Britannia-Eforie-Nord.jpg" alt="" width="768" height="1024" /></a>
</strong></p>
<p align="justify">După mai mulţi ani în care fostul complex „Steaua de Mare”, a fost destructurat fără pricepere, i s-a schimbat numele în „Britannia”- ce are aia cu prefectura nu a aflat nimeni -, după care a intrat în insolvenţă, în conservare şi autodistrugere, iată că a apărut o tranzacţie salvatoare. „Revoluţionarul” pare să fie omul de afaceri Nicolae Bucovală, care a achiziţionat complexul, cândva fanion din Eforie Nord, contra sumei de 4 milioane de euro. Cum turismul este plin de bârfe, noi am prefera să fie la fel de populat şi de turişti, se vehiculează că Bucovală este doar umbrela în spatele căruia sunt grupaţi mai mulţi investitori potenţi care nu sunt interesaţi de publicitate mondenă şi facilă. Sincer vorbind după atâta distrugere în masă, la foc automat, a complexelor de pe litoralul românesc, nici nu contează numele lor. Ci ce vor reuşi să facă aceştia, după epoca familiei Triţă Făniţă, Dumnezeu să-l odihnească. La ora când am inspectat complexul Nicolae Bucovală ne-a arătat finisajele primului hotel şi a restaurantului aferent. El spunea că investiţia se va ridica la circa 8 milioane de euro. Complexul Steaua de Mare cuprinde trei hoteluri, care cumulează 700 de camere, trei restaurante, o sală de conferinţe, braserie, cofetărie şi piscină, având o suprafaţă totală construită de aproape 30.000 de metri pătraţi. Delfinul şi Meduza din cadrul complexului vor activa la 4 stele şi, respectiv, 3 stele. Cea de-a treia unitate, Steaua de Mare, va fi clasificată la 2 stele. Se va merge pe un concept all-inclusive dar şi pe demipensiune, în funcţie de cerere. Marea problemă rămâne însă baza de tratament legată ombilical de hotel şi care aparţine Ministerului Sănătăţii. Aici este mărul otrăvit. Omul de afaceri a investit în modernizarea acesteia cu speranţa că şi-o va putea adjudeca. Pentru că tratamentul rămâne elementul vital ce va permite hotelurilor să funcţioneze poate tot timpul anului. Lupta durează de vreo două decenii, iar turismul nu câştigat până acum nicio repriză.
<a href="http://www.travellermagazin.ro/arhiva/wp-content/uploads/2012/08/Hotel-Opal-Cap-Aurora.jpg"><img class="alignnone size-full wp-image-1423" title="Hotel Opal Cap Aurora" src="http://www.travellermagazin.ro/arhiva/wp-content/uploads/2012/08/Hotel-Opal-Cap-Aurora.jpg" alt="" width="768" height="1024" /></a>
În rest, la Eforie Nord, puteţi merge la Hotelul Europa, unde George Copos, este pe bună dreptate nemulţumit că investiţia sa este încercuită şi în acest sezon, de bazaruri, ţigănie, chinezărie şi manele. “Europa” rămâne în aceeaşi poziţie fanion de complex Spa de foarte bună calitate. Ce am mai descoperit pentru dumneavoastră? Un hotel Miraj, altul Sirius, Vera, cu o modernizare potrivită, un hoteluţ cu 30 de camere - Dynes -, mai pentru petreceri şi festivaluri şi, cum era să uităm să vă invităm, “Nunta Zamfirei”, restaurantul cu programul folcloric cu specifici de nuntă. E unul dintre ultimii supravieţuitori ai divertismentului folcloric. Secretul? Sutele de mii de turişti străini care n-au obosit să treacă pe aici. Tradiţia nu are vârstă.</p>
&nbsp;
<p align="justify"><strong>MARIAN &amp; DOINA CONSTANTINESCU</strong>
<strong>Documentare realizată în parteneriat cu ACCENT TRAVEL &amp; EVENTS  </strong></p>