<a href="http://www.travellermagazin.ro/arhiva/wp-content/uploads/2012/04/Marian-Constantinescu2012.jpg"><img class="alignleft size-medium wp-image-1183" title="Marian Constantinescu2012" src="http://www.travellermagazin.ro/arhiva/wp-content/uploads/2012/04/Marian-Constantinescu2012-300x257.jpg" alt="" width="300" height="257" /></a>De câţiva ani un grup românesc, puternic în consultanţă şi management, organizează o Gală anuală în care sunt recompensate tenacitatea, constanţa, valoarea unor oameni care şi-au devotat viaţa acestui segment regal al turismului românesc. La fiecare ediţie 5 profesionişti primesc 5 premii de excelenţă în industria ospitalităţii. Drept urmare aşa a început şi a continuat creşterea acestui eveniment   dublat în fiecare an, pe parcursul unei zile, de un maraton în care se schimbă idei globale şi particulare. Gala Trend Hospitality a devenit rapid un element de referinţă iar România a câştigat un eveniment de calibru internaţional. <strong>

</strong>Scriu aceste rânduri pentru că nici nu mi-am imaginat în urmă cu câţiva ani  că voi ajunge vreodată să fiu nominalizat la un premiu oferit de industria hotelieră, şi cu atât mai mult de către compania Trend Hospitality. Cu toate acestea minunea mi s-a  întâmplat alături de alte patru personalităţi. Despre eveniment puteţi citi în următoarele pagini. Aşa cum am declarat-o pe scenă în momentul decernării Premiului şi Trofeului Lifetime Achivement Reward, pentru contribuţia permanenta în promovarea turismului românesc, am fost impresionat. Din mai multe motive. Simbolistica premiului dovedeşte că demersurile noastre editoriale, pe care le dezvoltăm de mai bine de 15 de ani, sunt apreciate de reprezentanţii industriei. Industrie de la ai căror oameni am învăţat multe şi cărora le mulţumim pentru că au fost răbdători, ironici şi constanţi.

La rândul lor înţeleg că şi dânşii profesioniştii, o parte consistentă grupaţi sub privirile tăioase ale liderului companiei Trend Hospitality Tinu Sebeşanu, respectă munca noastră în cadrul unui parteneriat în care o strângere de mână şi un zâmbet valorează mai mult decât o valiză cu bani. Pe cealaltă parte, aş dori ca acum când am primit a 20-a distincţie din cariera mea, concentrată pe producţia de cuvinte şi idei turistice, parteneriatele să aibă şi o componentă mai vizibilă din punct de vedere financiar şi economic. Pentru că numai astfel o publicaţie cum este Traveller Magazin, şi altele care  supravieţuiesc pe piaţă, vor putea <a href="http://www.travellermagazin.ro/arhiva/wp-content/uploads/2013/01/Traveller-Magazin-coperta-104.jpg"><img class="alignright size-medium wp-image-1800" title="Traveller Magazin coperta 104" src="http://www.travellermagazin.ro/arhiva/wp-content/uploads/2013/01/Traveller-Magazin-coperta-104-206x300.jpg" alt="" width="206" height="300" /></a>dezvolta concepte durabile şi mai ales vor putea creşte o echipă care să rezoneze cu respect alături de noile generaţii ale hotelierilor români.

Sunt şi voi rămâne un optimist. Am convingerea că în parteneriatul celor două bresle s-a conştientizat deja că o parte din camerele de hotel sunt luminate în fiecare seară şi datorită contribuţiei echipei noastre. E un amănunt profund care merită respect. Şi pentru asta mulţumesc nespus membrilor juriului care au decis  nominalizarea mea pe 2012.