<strong><span style="font-size: medium;"><a title="redescopera Romania" href="http://www.infotravelromania.ro/blog/" target="_blank">REDESCOPERA ROMANIA</a> </span><span style="font-size: medium;"> NR.84 (MARTIE 2011)

</span></strong><strong>WELNESS, SPA ŞI ALTE DELICATESE PENTRU SĂNĂTATE (II)</strong>

Este evident. După mai mulţi ani de somnolenţă şi aşteptare  investitorii au început să-şi concentreze atenţia spre fostele staţiuni  balneare. Hotelurile nu mai activează azi într-o strategie unitară şi  asta se resimte puternic în modul de administrare şi operare. Sunt multe  situaţii în care administraţia locală continuă să fie ostilă unui  parteneriat public-privat, ca şi cum taxele locale ar pica numai din  cerul... guvernamental.

Totuşi, situaţia a început să se schimbe în ultimii 2-3 ani, în  anumite zone radical, prin apariţia hotelurilor noi  sau refăcute  complet şi sub aspectul bazelor de tratament. Cel mai mare investitor în  această zonă este pe departe SIF Transilvania. Ele s-au concentrat pe  organizarea unor Centre de  Wellness şi Spa, care au atras noi clienţi,  interesaţi azi de noi concepte active. O altă ţintă clară o reprezintă  familiile cu copii pentru care zonele de piscine, aqua land-urile,  evenimentele culturale sau excursiile, oferă o altă perspectivă asupra  sănătăţii. Cu ce se mai confruntă turismul balnear ? Răspunsul  experţilor:  lipsă de infrastructură de transport, hotelieră şi de  agrement; calificarea forţei de muncă care prezintă semne clare de  îmbătrânire; lipsă de promovare la nivel unitar dar şi dezinteresul la  nivel local etc.
Cum stau lucrurile la faţa locului? Noi răspunsuri  aflaţi în al  doilea reportaj realizat în cadrul proiectului derulat de compania  Accent Travel &amp; Events în parteneriat cu Traveller Magazin.

<strong>VATRA DORNEI- Dacă ar fi şi cazinoul gata </strong>

<a href="../../foto/84/poze/Redesccopera-Vatra-Dornei.jpg" target="_blank"><img style="border: 0pt none;" src="http://www.travellermagazin.ro/foto/84/poze/mici/Redesccopera-Vatra-Dornei.jpg" border="0" alt="" width="200" height="267" align="left" /></a>În  ultimul an în staţiunea Vatra Dornei numărul locurilor de cazare a  crescut cu 20%, la pensiunile de 3 şi 4 stele, potenţialul de primire în  staţiune apropiindu-se azi de 2.500 de locuri. Ofertele sunt  concentrate pe complexul de 3  stele Bradul – Călimani, administrate de  compania Dorna Turism. Cei care vin la odihnă şi tratament beneficiază  de serviciile unei baze modernizate – kinetoterapie, duş subacval,  jacuzzi, duş scoţian, aerosoli, băi de plante, curenţi diadinamici etc.  Inima este şi ea băgată în seamă de diverse proceduri efectuate prin  serviciile de electroardiografie, oscilometrie, oscilotensiometrie etc.  Starea lucrurilor este foarte bună aici amenajându-se şi un Beautyland,  un Centru unde nu-ţi lipsesc nici împachetările cu nămol, nici şedinţele  de frumuseţe, la care se adaugă piscina cu apă caldă. Ofertele  societăţii hoteliere sunt mult mai complexe. Turismul local se adresează  unei categorii active formată din copii şi tineri, care vin aici în  tabere sau excursii în diferite perioade ale anului. Iarna se conjugă cu  schi-ul, ce se practica pe pârtiile de fond, Dealu Negru şi Schi Parc.  În restul anotimpurilor e la putere turismul activ, de la circuite  culturale prin atracţiile oraşului -  Muzeele cinegetic şi de Etnografie  şi Parcul central refăcut în spiritul tradiţional fiind doar trei  dintre ele -, până la programele de cicloturism, cu circuite de 85 de  kilometri prin comunele şi satele dornene. Nici amatorii de alpinism nu  au fost uitaţi. La capitolul cazare stau bine şi hotelurile Maestro,  Alpin, Cabana Schiorilor, unde oferta gastronomică face diferenţa  memorabilă. Tradiţia nu a ajuns încă un produs de lux. Deci bucuraţi-vă  acum.  Punctul vulnerabil ar oraşului-staţiune rămâne în continuare  Cazinoul, cândva emblema vilegiaturiştilor. Există speranţa că în  sfârşit clădirea va fi readusă la strălucirea de odinioară, aflându-se  în stadiu avansat de restaurare.

<strong>BĂILE FELIX – Amor termal</strong>

<a href="../../foto/84/poze/Redescopera-Baile-felix-1.jpg" target="_blank"><img style="border: 0pt none;" src="http://www.travellermagazin.ro/foto/84/poze/mici/Redescopera-Baile-felix-1.jpg" border="0" alt="" width="200" height="168" align="right" /></a>Vă  mai aduceţi aminte de melodia „Amor, amor, amor, la tine-n dormitor”.  Ea poate fi fredonată cu succes la Băile Felix, unde unele piscine  termale descoperite funcţionează şi pe parcursul iernii. SIF  Transilvania, care controlează societatea Băile Felix, administrează  aici mai multe hoteluri şi restaurante. Modernizate, refăcute sau  reconstruite la standarde superioare complexele Nufărul, Termal şi  Internaţional dau speranţe că Băile Felix vor redeveni o destinaţie de  buluceală şi pentru turiştii străini. Ar fi şi timpul căci puţine  staţiuni din Europa se pot mândri cu o istorie atestată din 1221, ca  Termae Varadiensis, iar între 1700-1721, ca Felix Heldres. Celebrele  sale izvoare cu proprietăţi terapeutice unice, lacul cu nuferi,  acva-landul, îmbogăţesc şi diversifică ofertele turistice. Puteţi  fredona melodia cu amorul şi la hotelul Anthimos, de 4 stele, promovat  ca pensiune. Unii travel-agenţi îl vând cu succes, el fiind o oază de  linişte şi design. El este amplasată la doar un kilometru de Spitalul de  Recuperare din Băile Felix – ne precizează Tudor Bugnar, reprezentantul  complexului. La momentul documentării noastre era promovat un pachet de  11 zile, cu tratament gratuit, la numai 675 de lei de persoană. Dar  locul e bun nu numai pentru amor în dormitor, tratament ci şi pentru  business-tourism ori evenimente. Stau la dispoziţia amatorilor 2 săli de  conferinţe cu o capacitate maximă de 70 de persoane.

<strong>GEOAGIU BĂI – Întreabă de Germisara</strong>

<a href="../../foto/84/poze/Redescopera-geoagiu-1.jpg" target="_blank"><img style="border: 0pt none;" src="http://www.travellermagazin.ro/foto/84/poze/mici/Redescopera-geoagiu-1.jpg" border="0" alt="" width="200" height="150" align="left" /></a>Minuni  a făcut investitorul SIF Transilvania şi la Geoagiu Băi. Hotelul  Germisara, care arată ca în pliantele complexelor de sănătate europene,  străluceşte ca un diamant într-o groapă de gunoi. Nu spunem că staţiunea  arată astfel, dar aerul de cârpeală şi abandon domină încă peisajul de  ansamblu. Proiectanţii au refăcut o parte din atmosfera termelor romane,  statuile lui Decebal şi Traian încadrând la exterior intrarea  hotelului. Ce puteţi face aici? Multe! De la înotat în ape termale,  recuperare subacvatică până la bălăceala totală în piscinele care arată  foarte bine, ori la tratamente complexe cu aerosoli (efect salină),  electroterapie, magnetoterapie, laserterapie, ultrasunete, aplicaţii cu  parafină. Turismul se vinde aici la pachet şi cu pensiune completă şi  ăsta-i un lucru bun. Serviciile în restaurant sunt ceva mai slăbuţe. La  investiţia făcută e loc şi pentru...”renovarea” forţei de muncă. Merită  să trageţi aici.

<strong>OLĂNEŞTI – Asta iese unde nu-i cap</strong>

Se vede treaba că tradiţia a continuat la  Olăneşti. N-am mai fost demult aici şi am fost curioşi cum au evoluat  lucrurile. Am putea spune că pe acelaşi trend. Fapt  remarcabil – au  apărut unităţi hoteliere noi care au fost echipate... fiecare după cum  s-a priceput. Sigur, nu ne aşteptam să dăm de Hilton ori  Intercontinental la Băile Olăneşti, aşa că am inspectat hoteluri de 3  stele, curate, asamblate pentru un anumit tip de turist. „Bitu”,  proprietate a unui maestru în arta culinară ce a lucrat chiar la  Intercontinental, „Alice” şi „President”, trag spre clientelă...  sentimentală şi de  business. „Centralul”, care este o „capodoperă”  arhitecturală ce merită văzută, e pregătit pentru evenimente, nunţi şi  botezuri, iar „Parângul” rămâne devotat  clientelei tradiţionale,  vârstnici veniţi la tratament şi recuperare. Sentimentul nostru este că  dacă vor continua construcţiile amplasate haotic, staţiunea se va sufoca  curând. În amalgamul de culori şi arhitectură neoimprovizată, domină  înghesuială urbană, lipsa spaţiilor de parcare şi, probabil, că în  curând şi a spaţiilor verzi.

<strong>GOVORA – Nu rata Belvedere</strong>

<a href="../../foto/84/poze/Redescopera-Govora-1.jpg" target="_blank"><img style="border: 0pt none;" src="http://www.travellermagazin.ro/foto/84/poze/mici/Redescopera-Govora-1.jpg" border="0" alt="" width="200" height="150" align="left" /></a>

Băile Govora arată mult mai bine la capitolul  impresie artistică. Şi, în mod cert, vor arăta şi mai bine. Parcul  central al oraşului a fost salvat de la agresiunea construcţiilor, cu  excepţia unui hotel care se ridică cu finanţarea Ministerului turismului  (cine ştie ce interese se îngroapă la fundaţiile lui!). O mare parte  din clădirile revendicate şi retrocedate, au intrat pe mâna unor  investitori care chiar vor să facă bani din turism. Nota bene este că  ultimul profesionist, nu elefant al vechilor vremuri balneare, a avut  ambiţia să arată că un patrimoniu de stat, poate să fie profitabil, dacă  managementul e corect şi realist. Directorul Mihai Handolescu, a trăit  multe presiuni, dar a stat bine cu nervii, fiind susţinut permanent de o  soţie căruia îi plac jocurile politicii. Astfel SC Băile Govora SA,  defilează în staţiune cu hotelurile Parc şi Belvedere, ambele puse la  ştaif, cu baze de tratament de unde ai toate şansele să ieşi reparat.  Tot ce ţine de partea medicală, arată pe bune ca în Occident, de la  jacuzzi până curele cu ape minerale cunoscute pentru efectele lor  terapeutice. <a href="../../foto/84/poze/Redescopera-Govora-2.jpg" target="_blank"><img style="border: 0pt none;" src="http://www.travellermagazin.ro/foto/84/poze/mici/Redescopera-Govora-2.jpg" border="0" alt="" width="200" height="150" align="right" /></a>Aerul  face minuni în tratarea afecţiunilor respiratorii dar echipele de  medici, spune Handolescu, sunt renumite pentru rezultatele lor. De mers,  de văzut şi de însănătoşit. Şi după aia de plecat după femei. Asta-i  viaţa.

&nbsp;

&nbsp;

<strong>DOINA &amp; MARIAN CONSTANTINESCU</strong>