<p align="justify"><strong>Blue Air a introdus deja noul orar</strong></p>
<p align="justify"><a href="http://www.travellermagazin.ro/arhiva/wp-content/uploads/2011/10/Blue-echipaj-1.jpg"><img class="alignleft size-medium wp-image-670" title="Blue echipaj 1" src="http://www.travellermagazin.ro/arhiva/wp-content/uploads/2011/10/Blue-echipaj-1-200x300.jpg" alt="" width="200" height="300" /></a>Compania aeriană românească a introdus la vânzare orarul de vară 2012. Ştii unde vrei să călătoreşti anul viitor! Te gândeşti să planifici o escapadă cu prietenii sau să-i faci o surpriză persoanei iubite? Vrei să te bucuri de cele mai mici preţuri la biletele de avion? Acum îţi poţi planifica călătoriile până în octombrie 2012, pentru că Blue Air a introdus orarul de vară valabil între 25 martie şi 27 octombrie 2012. Rezervă acum bilete cu preţuri începând de la 14,99 euro/segment (taxe incluse, locuri limitate) pe www.blueairweb.com, prin Call Center la 1499 (număr apelabil exclusiv din România.</p>
<p align="justify">Tariful unui apel din orice reţea este de 0,62 euro/min) sau la agenţiile partenere. Destinaţiile ce figurează deja în orarul de vară 2012 sunt, din Bucureşti spre: Paris, Valencia, Bruxelles, Malaga, Larnaca, Londra, Dublin, Catania, Nisa; din Bacău spre: Roma, Milano, Torino, Bologna, Paris.</p>
<p align="justify">
Blue Air, are în prezent 8 avioane Boeing 737. Operatorul aerian a semnat în 2008 contracte pentru achiziţionarea a cinci avioane Boeing 737 Next Generation (doua aeronave din seria 800 şi trei din seria 900), care vor deservi zborurile companiei începând cu 2013. Anul trecut afacerile transportatorului aerian au fost de 150 de milioane de euro.</p>
<p align="justify"><strong>Cel mai important centru din Europa de Sud-Est</strong>

La 1 septembrie a fost semnat la Bucureşti actul de constituire al celui mai performant Centru de instruire şi formare profesională pentru aviaţia civilă din sud-estul Europei. Centrul Regional de Excelenţă în Aviaţia Civilă a fost înfiinţat pe baza colaborării dintre ROMATSA, Compania Naţională Aeroporturi Bucureşti, compania aeriană TAROM, Şcoala Superioară de Aviaţie Civilă, Aeroclubul României şi complexul Astoria de la Snagov.</p>
<p align="justify">Principalii beneficiari sunt companii aeriene şi autorităţi aviatice, furnizori de servicii privind traficul aerian, aeroporturi, companii ce oferă servicii de consultanţă specializată ori servicii conexe de transport aerian. „România este recunoscută ca fiind o ţară cu foarte buni specialişti  în aviaţia civilă. Am convingerea că prin concentrarea întregii experienţe din aviaţia civilă română vom edifica una dintre cele mai performante instituţii de profil din Europa. Este un proiect ambiţios, care depăşeşte graniţele României, dar mai important, este un proiect de referinţă pentru şcoala de aviaţie românească” – ne-a declarat  ministrul Anca Boagiu.</p>
<strong>THAILANDA – noi experienţe</strong>
<a href="http://www.travellermagazin.ro/arhiva/wp-content/uploads/2011/10/Qatar-1.jpg"><img class="alignleft size-medium wp-image-671" title="Qatar 1" src="http://www.travellermagazin.ro/arhiva/wp-content/uploads/2011/10/Qatar-1-300x225.jpg" alt="" width="300" height="225" /></a>Intrarea pe piaţa românească, la începutul acestui an, a companiei Qatar Airways, pe ruta Bucureşti-Doha, a oferit noi oportunităţi travel agenţilor autohtoni pentru a realiza pachete turistice mai atractive spre destinaţii care acum au devenit mai accesibile. Şi ca distanţă şi ca preţuri. Într-o conferinţă de presă, care a avut ca actori lideri ai industriei turistice din Thailanda dar şi ai Qatar Airwais, agenţia de turism Explore Travel, şi-a lansat catalogul cu programe de vacanţă şi Revelion 2012. “

Numai pentru Revelion au fost configurate circa 15 pachete care includ şi Hong Kong, Costa Rica, Dubai ori Africa de Sud” - a precizat Dragoş Pirnog, product manager la Explore Travel. El a subliniat că ofertele acoperă o gamă variată, de la circuite tematice, zone de vacanţă ori de aventură, turism verde, cultural, gastronomic, pentru care Thailanda oferă experienţe de neuitat.
La rândul lor reprezentanţii Qatar Airwais, printre care s-a numărat şi directorul executiv de vânzări Diana Maria Matei de la Biroul din Bucureşti, s-au arătat încântaţi de colaborare. În plus, compania aeriană a anunţat că din 14 septembrie a introdus patru zboruri pe săptămână pe ruta Bucureşti-Sofia.