<strong>Secrete gastronomice de la Muntele Athos</strong>

<a href="http://www.travellermagazin.ro/arhiva/wp-content/uploads/2012/06/Popa-003.jpg"><img class="alignleft size-medium wp-image-1274" title="Popa 003" src="http://www.travellermagazin.ro/arhiva/wp-content/uploads/2012/06/Popa-003-300x225.jpg" alt="" width="300" height="225" /></a>Amatorii de gourmet din ţara noastră vor avea ocazia să consulte 130 de reţete strânse într-o carte cu reţete tradiţionale de la <a href="http://www.romadria.ro" target="_blank">Muntele Athos</a>. Volumul poartă semnătura unui <strong>călugăr legendar Epifanios Mylopotaminos,<span style="color: #ff0000;"> cel mai apreciat bucătar al celor 22 de mănăstiri ortodoxe de la Muntele Athos</span></strong>, care trăieşte de 38 de ani la Marea Lavra, cea mai veche mănăstire din Muntele Athos. El a fost deja tradus în germană, engleză şi rusă iar în curând va fi lansat şi în versiune românească. Deşi datele au fost furnizate cu zgârcenie la o întâlnire cu presa de la Grand Hotel Continental din Bucureşti, am aflat că aceste reţete fac parte din patrimoniul tradiţional, sunt preparate numai cu ulei de măsline, fără carne şi nu conţin smântână dulce. Singurele produse care provin din import sunt plantele aromatice, restul fiind cultivate pe muntele Athos.

Evenimentul face parte dintr-o „caravană Gourmet” care se va desfăşura între 15 mai şi 15 iunie, şi este dezvoltat într-un parteneriat pus la punct de Grand Hotel Continental şi Mount Athos Area Organization. La <a href="http://www.infotravelromania.ro">Bucureşti</a> preparatele din bucătăria Muntelui Athos (supă de caracatiţă, salată cu crithmum maritimum din golful Sfântului Munte, cod cu dovlecei şi halva din griş cu fructe din pădurea lui Aristotel) au fost pregătite de  împreună cu Roxana Anghel, executive chef şi echipa de bucătari ai Continental. <a href="http://www.travellermagazin.ro/arhiva/wp-content/uploads/2012/06/Popa-009.jpg"><img class="alignright size-medium wp-image-1275" title="Popa 009" src="http://www.travellermagazin.ro/arhiva/wp-content/uploads/2012/06/Popa-009-300x225.jpg" alt="" width="300" height="225" /></a>

Acelaşi protocol va fi urmat de către Epifanios Mylopotaminos şi în turneul său gastronomic prin ţară ce va fi susţinut de bucătarii din hotelurile acestui lanţ. Cinele vor fi înobilate cu vinuri biologice aduse de călugăr de la viile  Athosului, purtând marca Mylopotamos: Lefkó (vin alb, sec, cu aromă de mere verzi, din struguri Muscat de Alexandria şi Roditis), Inómeli (vin roşu, demisec, doar din struguri Muscat de Hamburg), Erithró (vin roşu închis, cu gust bogat şi matur, dar cu un buchet delicat), respectiv Náma (vin roşu, dulce şi aromat, din struguri Muscat de Alexandria şi Merlot).

<strong>MARA ANTON</strong>