<p align="justify"><strong>Niciodată toamna n-a fost mai... turistică
</strong>Un complex hotelier redimensionează oferta din Delta Dunării. La Inter şi Moxa s-a schimbat managementul. Gică Popescu se gândeşte la primăvara lui 2013 în timp ce la Buziaş se naşte un... Phoenix de 4 stele.</p>
<p align="justify"><strong>INTRARE PE PIAŢĂ
„Puflene Resort” - un complex de superclasă
<a href="http://www.travellermagazin.ro/arhiva/wp-content/uploads/2013/01/Puflene-Resort-manager-Mihai-Puflene-133.jpg"><img class="alignnone size-full wp-image-1773" title="Puflene Resort manager Mihai Puflene 133" src="http://www.travellermagazin.ro/arhiva/wp-content/uploads/2013/01/Puflene-Resort-manager-Mihai-Puflene-133.jpg" alt="" width="2048" height="1536" /></a>
</strong></p>
<p align="justify">La Murighiol, în Delta Dunării (judeţul Tulcea), a intrat în circuitul turistic „Puflene Resort”, un complex turistic de 4 stele, care oferă însă servicii superioare acestei clasificări. El a fost edificat de omul de afaceri Mihai Puflene, proprietar şi al altor structuri de primire. Investiţia se întinde pe 7,5 hectare şi are o suprafaţă construită de 12.000 de metri pătraţi. Prin finalizarea ei au intrat în circuit 300 de locuri de cazare, în hotel şi 16 vile, un restaurant, bar, Trattoria şi zonă Barbeque, 5 săli de conferinţă, o sală multifuncţională pentru biliard, tenis de masă, un centru Spa (cu salon de înfrumuseţare, saună, masaj, jacuzzi, dar şi cu o salină unicat), o sală de fitness, piscine interioară (olimpică) şi exterioară, terenuri de tenis, fotbal, baschet, volei, prevăzute cu instalaţie noctură etc. „Complexul pe care l-am construit redimensionează oferta turistică din Delta Dunării.
<a href="http://www.travellermagazin.ro/arhiva/wp-content/uploads/2013/01/Puflene-Resort-112.jpg"><img class="alignnone size-full wp-image-1774" title="Puflene Resort 112" src="http://www.travellermagazin.ro/arhiva/wp-content/uploads/2013/01/Puflene-Resort-112.jpg" alt="" width="2048" height="1536" /></a>

Am dorit să-l specializăm de la început în oferirea de servicii pentru vizitatorii aflaţi în vacanţe sau în zile libere la sfârşit de săptămână, care vin la noi pentru recreere şi relaxare, distracţie şi divertisment, întâlniri şi conferinţe de afaceri. Serviciile noastre sunt destinate în special turiştilor care doresc să evadeze din spaţiul cotidian, să descopere natura Deltei Dunării, să practice sporturi precum înotul şi pescuitul -, dar şi companiilor interesate să organizeze team-building-uri, seminari de pregătire, întâlniri ale echipelor de afaceri ori sportive. Cum aici ne situăm într-un un nod turistic, de la Puflene Resort avem posibilitatea de a oferi turiştilor plimbări cu ambarcaţiunile în diverse locuri mirifice ale Deltei, printre care se numără Sfântu Gheorghe, lacurile Uzlina ori Razelm. După primele două luni de operare putem spune că am constatat un grad ridicat de satisfacţie în rândul clienţilor noştri. Atât individuali cât şi corporate. Au apărut şi primii turişti străini. Este foarte clar că ne adresăm unei clientele exigente care va căuta şi aprecia ca atare serviciile de clasă înaltă”- ne-a declarat Mihai Puflene.
<a href="http://www.travellermagazin.ro/arhiva/wp-content/uploads/2013/01/Puflene-Resort-113.jpg"><img class="alignnone size-full wp-image-1775" title="Puflene Resort 113" src="http://www.travellermagazin.ro/arhiva/wp-content/uploads/2013/01/Puflene-Resort-113.jpg" alt="" width="2048" height="1536" /></a></p>
<p align="justify"><strong>BUZIAŞ va avea un... Phoenix de 4 stele
<a href="http://www.travellermagazin.ro/arhiva/wp-content/uploads/2013/01/Buzias-Hotel-Phoenix-exterior.jpg"><img class="alignnone size-full wp-image-1776" title="Buzias Hotel Phoenix  exterior" src="http://www.travellermagazin.ro/arhiva/wp-content/uploads/2013/01/Buzias-Hotel-Phoenix-exterior.jpg" alt="" width="677" height="489" /></a>
</strong></p>
<p align="justify">În urmă cu şapte ani puţini au crezut că acest proiect va sta în picioare. Că va rezista. Este vorba de infotrip-ul intern, pe tematică balneară, organizat ediţii la rând, în postură de „solist”, de către agenţia Accent Travel &amp; Events, pentru partenerii de business şi revânzătorii săi. Pe atunci bătaia peştelui era la outgoing.
<a href="http://www.travellermagazin.ro/arhiva/wp-content/uploads/2013/01/Buzias-Hotel-phoenix-conference-hall.jpg"><img class="alignnone size-full wp-image-1777" title="Buzias Hotel phoenix conference hall" src="http://www.travellermagazin.ro/arhiva/wp-content/uploads/2013/01/Buzias-Hotel-phoenix-conference-hall.jpg" alt="" width="4752" height="3168" /></a></p>
<p align="justify">Cum români au început să se mai uite şi după atracţiile interne, agenţiile de turism au devenit mai interesate de acest segment care s-a dovedit a fi din ce în ce mai vandabil. Lucian Boronea, liderul echipei Accent a crezut în proiect. Faptul că el este viabil este marcat şi de aderenţa la grup a unor editori şi jurnalişti de travel, printre care şi revista Traveller Magazin, iar la ediţia recent încheiată de apariţia în ecuaţia evenimentului a încă doi parteneri grei: Transilvania Travel şi Paralela 45.</p>
<p align="justify">E ceva de văzut în staţiunile balneare? În mod sigur. Dacă auziţi pe unii bătând apa în piuă pe la televizor cum că sunt toate în paragină, daţi pe alt canal că e depăşit de realitate. Am fost martorii, şi suntem în continuare, al unei revoluţii a investiţiilor în multe din aceste staţiuni. Suntem odată cu ele şi martorii schimbării opticii şi a percepţiei în ceea ce priveşte clientela bazelor balneare. Ponderea celor vârstnici începe să scadă în favoarea celor cu vârste medii şi a tinerilor. Aceste categorii selectează un alt tip de servicii care le permite să se păstreze în formă, să se întreţină, într-un cuvânt să se menţină apţi de viaţă şi muncă. A, că am fi dorit, ca lucrurile să se întâmple mai repede şi mai vizibil, asta-i altă poveste.

Se întâmplă asta în România? Hai să vedem! Am pornit în documentare înfometaţi de noutăţi. În staţiunea Buziaş (Judeţul Timiş) am găsit una de proporţii. Până la sfârşitul anului va intra în circuitul turistic local, primul hotel de 4 stele. Unul nou, nouţ. Complexul Phoenix Conference &amp; Spa, care este amenajat pe o structură de 3 etaje, va oferi 43 de camere duble, 2 apartamente, restaurant cu specific internaţional cu o capacitate de 65 de locuri, bar, wireless. Punctele forte ale noii investiţii ce aparţine Societăţii balneare Buziaş SA, a cărui principal acţionar este Societatea de Investiţii Financiare – SIF Transilvania, sunt un mare Centru de conferinţe cu 300 de locuri, dotat instalaţii moderne şi parcare proprie, precum şi Centrul Spa (în care pot fi urmate şedinţe de hidromasaj, drenaj limfatic, masaj anticelulitic, saună, fitness, piscină acoperită). „Investiţia este o provocare pentru cei care vin să se întreţină la Buziaş. Ea a demarat în 2008. În total s-au alocat aici peste 6 milioane de euro, proveniţi din resurse proprii, credite bancare şi profitul reinvestit de către SIF Transilvania. Hotelul este amplasat la liziera parcului central şi beneficiază de o privelişte deosebită, de linişte şi aer curat. Pot spune încă de pe acum că el va contribui la diversificarea ofertei de întreţinere nu numai pe sementul cardiovascular şi de punere în formă. Segmentul care va creşte va fi fără îndoială cel al turismului de evenimente şi conferinţe” - ne-a precizat Sorin Munteanu, directorul companiei balneare.

Interlocutorul nostru n-a scăpat ocazia de a ne prezenta şi celelalte schimbări. Hotelul Parc, în urmă cu câţiva ani de zile un complex obosit, activează azi la un nivel de 3 stele. Un alt hotel, dedicat în întregime celor care vin la tratament prin CNPAS, este Timiş, cu un confort satisfăcător la nivelul de 2 stele. Baza de tratament e strălucitoare ca un patinoar, iar pacienţii se bucură se serviciile unei echipe tinere care se individualizează în peisajul medical balnear. Directorul medical Cristian Bodescu nu scapă ocazia de a sublinia că toate echipamentele sunt moderne şi performante dar şi de a ne reaminti câteva repere istorice care individualizează staţiunea. Prima atestare documentară a locului datează din 1805. În 1811 a fost consemnat primul sezon balnear. În 1819 Buziaşul a fost declarată localitate balneară iar în 1903 se făceau cure externe pentru bolile cardiovasculare. Prin anii ‘70- ’80, veneau la tratament, pe serie, circa 2-3.000. Acum vin de ordinul sutelor. Iar sejururile s-au redus. Optimismul vine dinspre turismul de business şi conferinţe, care se desfăşoară deja în noua sală de evenimente. Astfel se încearcă a se instaura ideea că în turismul balnear nu există sezon şi extrasezon. Lucru perfect adevărat. Din 2005 se lucrează la promovarea acestei noi imagini. Un sprijin important îl constituie şi Ştrandul Termal despre ale cărui calităţi naturale se mai spune că „poţi intra cu paharul de vin în mână şi când ieşi şpriţul e făcut!”.
<a href="http://www.travellermagazin.ro/arhiva/wp-content/uploads/2013/01/Buzias-hotel-parc.jpg"><img class="alignnone size-full wp-image-1778" title="Buzias hotel parc" src="http://www.travellermagazin.ro/arhiva/wp-content/uploads/2013/01/Buzias-hotel-parc.jpg" alt="" width="2000" height="3008" /></a>
Apoi mai trebuie să spunem că la Buziaş se află singura mofetă din Vestul României. Se bucură de mare căutare nu numai din partea celor cu afecţiuni cardiace ci şi din a celor care sunt în căutarea Viagrei naturale româneşti. S-a dus vorba că se găseşte şi aici. Bref! Punctele forte ale staţiunii sunt: apa minerală (poate nu ştiaţi că zăcământul de apă carbogazoasă este unic în Europa), mofeta, respectiv bioclimatul specific. Doctorul Bodescu nu a scăpat ocazia să ne vorbească despre rostul Arteriograph-ului, unul dintre cele două aparate care se află în zona Banatului, foarte exact şi util, în analiza vârstei reale a organismului şi arterelor noastre. Important, doar ni se vorbeşte în „Buziaş – staţiunea inimi tale!”.
<a href="http://www.travellermagazin.ro/arhiva/wp-content/uploads/2013/01/Buzias-Director-Sorin-Munteanu.jpg"><img class="alignnone size-full wp-image-1779" title="Buzias Director Sorin Munteanu" src="http://www.travellermagazin.ro/arhiva/wp-content/uploads/2013/01/Buzias-Director-Sorin-Munteanu.jpg" alt="" width="2048" height="1536" /></a></p>
<p align="justify"><strong>TOP MANAGEMENT
Alte două schimbări de gardă</strong></p>
<p align="justify">La Hotelul InterContinental din Bucureşti a apărut un nou general manager, în persoana lui Ştefan Frank, care l-a înlocuit pe Marten Schoenrock. Frank are o experienţă vastă în industria ospitalităţii şi 21 de ani de experienţă în lanţul InterContinental Hotels Group. A activat ca Resident Manager la InterContinental Frankfurt, conducând hotelul şi din punct de vedere operational.

De asemenea, de luna trecută Le Boutique Hotel Moxa a făcut o achiziţie importantă. Noul său manager este Graţiela Bădicu. După o experienţă de peste 15 ani acumulată în hoteluri de brand internaţional de 4 şi 5 stele din Bucureşti (Sofitel, Centre Ville Aparthotel ori Howard Johnson Grand Plaza), ea s-a hotărât să îşi asume o nouă provocare încărcată cu alte valori.</p>
<p align="justify"><strong>PROIECTE ÎN MIŞCARE
Volumetric schimbă macazul</strong></p>
<p align="justify">Spaniolii de la compania Volumetric, controlată de familia catalană Sans-Domenech, au anunţat că îşi vor reorienta investiţiile rezidenţiale. Ca urmare ei au oprit un proiect programat la Piteşti după ce un lanţ hotelier internaţional s-a arătat interesat de construcţia unui hotel de patru stele. Surse din piaţă spun că ar fi vorba de un DoubleTree by Marriott. Ibericii au în proprietate un teren în suprafaţă de 4.000 de metri pătraţi lângă Parcul Găvana din Piteşti, pe care intenţionau să construiască un ansamblu rezidenţial cu 110 apartamente. “Discuţiile sunt pentru un parteneriat de dezvoltare urmat de un contract de administrare din partea operatorului hotelier” - a anunţat Dan Fleşariu, directorul general al Volumetric România.</p>
<p align="justify"><strong>Courtyard mai aşteaptă</strong></p>
<p align="justify">Fostul fotbalist Gica Popescu a declarat că lucrările de construcţie la hotelul de 4 stele Courtyard by Marriott, programate iniţial să înceapă în luna iulie, au fost amânate până în primăvara lui 2013. Motivul îl reprezintă finanţarea. Deocamdată nu a fost semnat un contract pentru un credit bancar, care ar fi trebuit să asigure jumătate din investiţie. Popescu a mai precizat că sunt în curs de derulare negocieri cu trei instituţii bancare.
Courtyard Marriott Bucharest Hotel va fi amplasat în sectorul 1, pe un teren din apropierea vechii clădiri a Primăriei. El va beneficia de o bună poziţionare faţă de centrul oraşului şi va fi operat pe baza unui contract de management direct, anunţat de oficialii companiei Trend Hospitality. Investiţia e cotată la circa 20 de milioane de euro. Hotelul va activa la categoria de 4 stele şi va pune la dispoziţie 146 de camere, 4 săli de conferinţă, bar, spa şi spaţii comerciale.</p>
<p align="justify"><strong>DISTINCŢII
Iosefin – premiu de la Booked.net</strong></p>
<p align="justify">Echipa ApartHotel Iosefin Residence Timişoara, a primit o nouă recunoaştere internaţională. Ea a fost oferită cu ocazia decernării Hotel Awards 2012 Booked.net. Nicu Ţone, managerul complexului ne-a declarat că acesta a fost desemnat drept “Romania Hotel Awards 2012 Best Family”. Distincţia confirmă calitatea serviciilor prestate de acest hotel şi se alătură nominalizărilor din ultimii doi ani, printre care “Very Clean Hotel by Venere.com the world” (2011),”Rising star manager al anului într-un hotel (2012) etc.</p>
<p align="justify"><strong>DIFICULTĂŢI
Unita n-o duce prea bine</strong></p>
<p align="justify">Josef Goschy, proprietarul Unita Turism, încearcă fără succes de câţiva ani să vândă 10 din cele 25 de hoteluri pe care le deţine în ţară. Până acum nu au apărut ofertanţi interesaţi. Acum omul de afaceri român îşi pune speranţele în vânzarea pe piaţa internaţională, gândindu-se la China, Rusia ori Ţările arabe. Un exemplu al eşecului în tranzacţii îl reprezintă Complexul Amfiteatru-Belvedere-Panoramic din staţiunea Neptun-Olimp, pentru care s-a cerut iniţial 60 de milioane de euro. Cândva fanion al litoralului românesc şi al staţiunii Neptun, el a fost declasificat la 2 stele, iar o parte a construcţiei se află în paragină. Goschy a declarat că de pe urma acestor vânzări speră să obţină resurse financiare pentru a renova complexele pe care le va păstra în portofoliu. Firma Unita Turism are în operare 25 de hoteluri cu peste 3.500 de camere.</p>
<p align="justify"><strong>ANGELA SIMION, ION BADEA &amp; MARIAN CONSTANTINESCU</strong></p>