<strong>LITORAL - Ce culoare are bronzul promovării !</strong>

De mai mulți ani, haotic ori organizat, litoralului românesc este din ce în ce mai agresiv promovat pentru turiștii autohtoni. Mesajele s-au diversificat. Cîndva se vorbea numai despre soare și nisip. <strong>Acum turiștii cer agrement </strong>cât mai divers și evenimente. Semnalul l-a dat Mamaia cu bonusul de imagine numit Radu Mazăre, devenit cel mai exploatat vector al televiziunilor.
[gallery link="file" columns="4" orderby="post_date"]
O lume a turismul se apropie de obștescul sfârșit în timp ce alta se naște. Cum arată această nouă lume? Împreună cu ANAT și cu mai bine de 600 de agenți de turism, am căutat să descoperim o parte din ea. Ocazia a fost oferită de un infotrip coordonat de Federația Asociațiilor de Promovare Turistică ce a avut ca scop promovarea destinațiilor românești. Au fost frecventate peste 200 de locații - declara Lucia Morariu, președintele ANAT. Pentru promovare s-a mizat și pe contribuția mass-media, inclusiv a celei de travel.
<strong>
EFORIE NORD: Stele și Spa-uri</strong>
Chiar dacă sunteți suprinși noi am început cu această stațiune. Cu o investiție de peste 16 milioane de euro fostul complex ”Steaua de Mare”, trecut prin mâna a mai mulți proprietari, e de nerecunoscut. În sensul cel mai bun al cuvântului. Omul de afaceri Nicolae Bucovală, care mai deține și alte hoteluri pe litoral, a tăcut și a făcut, astfel că două din cele trei hoteluri legate de o baza de tratament, parțial modernizată tot de acesta, arată ca nou construite. Finisaje excelente, un mobilier economic care valorifică spațiile relativ reduse ale camerelor. Așa au fost ele construite în ultimul sfert al secolului trecut. Clădirea care adăpostea sediul fostei societăți comerciale este o altă supriză. Parterul a făcut loc unui restaurant de zi, confortabil, iar la etajul 1 au fost amenajat câteva apartamente de lux. Prețurile sunt însă accesibile. Unul dintre hoteluri are amenajată la ultimul etaj un bar acoperit și deschis de unde puteți admira o panoramă inedită a stațiunii. Bucovală spune că până la sfârșitul anului va intra în circuit și cel de-al treilea hotel, iar sistemul all-inclusiv va fi practicat la scara largă. Mai are încă probleme cu administrarea plajei, dar există mai multe proiecte care îl fac optimist.

Altă noutate vine dinspre complexul Mirage. El a intrat în circuit în acest sezon și se exprimă printr-o investiție de 6,8 milioane de euro. De la 3 stele a urcat la 4 ca urmare a unei co-finanțări europene. Cum se văd banii investiți în ospitalitate? A apărut un nou centru de sănătate care a convins o serie de tour-operatori străini din Rusia, Germania, Franța, Luxemburg, Belgia, Olanda, Italia să semneze noi contracte. A început, de asemenea, revitalizarea colaborării cu toate marile agenții de turism de pe piața internă. <strong>Apariția Mirage MedSPA</strong> a generat 31 de noi locuri de muncă, dintre care 22 pe segmentul medical specializat în balneologie, kinetoterapie, gimnastică medicală și 9 pentru personalul mediu calificat. El pune la dispoziția oaspeților săi 40 de cabinete de tratament individuale, săli de kinetoterapie și fitness moderne, saună finlandeză, saună umedă, dușuri ciclonice, fântână de gheață, o piscină cu apă sărată, cascade cervicale, masaje cu jet de aer, toate dispuse pe o suprafata de 2.700 metri pătrați. Mirage MedSPA remodelează dimensiunea ofertei balneare poziționându-se în prezent drept cel mai mare centru de tratament balnear privat de pe litoralul romanesc - sunt de părere investitorii. <strong>Hotelul Mirage aparține companiei Briza Mării Negre SRL ce deține și alte proprietăți în Eforie Nord printre care Restaurantul Imperial, Cherhanaua La Stuf, Clubul Yacht.</strong>

<strong>MAMAIA: Printre biberoane și foițe de aur</strong>

Prima oprire o să vi se pară atipică. Am vrut să vedem cu a evoluat complexul Mercur-Minerva care se promovează încă de anul trecut ca spațiu de vacanțe estivale pentru familiile cu copii mici. Se practică pachete de genul ”săptămâna bebe” ori ”bebe all inclusive”, dar nu lipsesc nici cele cu demipensiune. Plaja administrată de hotel, este amenajată pe culori, roșu marcând spațiul pentru clienții hotelului, zona albastră fiind pentru cei ce locuiesc în spații de cazare învecinate. Fiind un hotel pentru copii ne-am interesat de facilități. Ofertele pentru familiile cu bebeluși sunt all inclusive, de la pătuțuri suplimentare, cărucioare, sterilizatoare pentru biberoane etc. Marius Usturoiu, directorul general al companiei care administrează hotelul, a apreciat că ”în acest sezon gradul de ocupare este foarte bun. El se datorează în mare parte campaniilor de înscrieri timpurii care au obișnuit clientela să cumpere în avans și la prețuri atractive, vacanțele de pe litoralul românesc. Asta ne permite să funcționăm un sezon mai mare, adică din mai-iunie până în septembrie, chiar octombrie”.
Și hotelul Iaki, care aparține companiei Hagi Sport SRL, este purtător de noutăți în stațiunea Mamaia. În urma unui contract susținut de o finanțare europeană el și-a dezvoltat infrastructura pentru creșterea calității serviciilor. Obiectivul principal l-a constituit modernizarea și reamenajarea centrului de tratament și relaxare (centrul SPA). Merită să testați aceste servicii - de la masajul de relaxare, anticelulitic, relaxarea cu pietre vulcanice, wine panda, reflexoterapia, terapia cu duș vichy etc. Așa, ca o idee, aici se practică mai multe ritualuri de tratament dintre care am selectat Pepites d'Oro, ce are la baza foițele de aur. Ele, susțin specialiștii, au o influență benefică asupra corpului, restabilind echilibrul între mai multe organe interne.

<strong>NEPTUN - Cocorul s-a dus la Eden</strong>

În încheiere încă o noutate. Ea aparține companiei Cocor Spa care a anunțat că a semnat un contract de management cu operatorul Eden Spa pentru hotelul din stațiunea Neptun. A fost o decizie de externalizare iar pentru dezvoltarea acestei strategii sânt în derulare investiții de circa 500.000 de euro. Noul concept propus de Eden Spa se axează pe spa medical &amp; wellness, o zonă mai puțin exploatată în România. Conceptul Cocor Spa a fost lansat în 2009 în urma unei investiții care s-a ridicat la acea vreme la aproximativ 6 milioane de euro.
La final Lucian Boronea, proprietarul Agenției de turism Accent Travel &amp; Events, cel mai important investitor privat în promovarea turismului intern, este de părere că infotripurile au început să-și arate efectele. ”Dacă în urmă cu doar câțiva ani de zile acțiunile noastre erau privite cu o oarecare reținere, acum colegii noștri de travel au ajuns să se convingă că o destinație promovată bine și la timp, poate deveni o oportunitate pentru un business profitabil”.

<strong>MARIAN &amp; DOINA CONSTANTINESCU</strong>
<p align="justify"></p>