<strong>BUCHAREST CITY TOUR - tarife neschimbate
<a href="http://www.travellermagazin.ro/arhiva/wp-content/uploads/2015/09/Ev-City-Bus.jpg"><img class="alignnone size-full wp-image-4007" src="http://www.travellermagazin.ro/arhiva/wp-content/uploads/2015/09/Ev-City-Bus.jpg" alt="Ev City Bus" width="1024" height="678" /></a></strong>
Tarifele la linia turistică 'Bucharest City Tour' administrată de către Regia Autonomă de Transport București (RATB) au rămas la același nivel ca anul trecut: respectiv 25 lei/card, pentru adulți, și 10 lei/card, pentru copiii cu vârste între 7 și 14 ani. Copiii cu vârsta de până la 7 ani, însoțiți de adulți, beneficiază de transport gratuit. Cardul de călătorie este valabil 24 de ore de la prima validare și se poate procura din autobuzele turistice.
Cu o lungime de 15,4 kilometri, linia turistică este operată cu 4 autobuze supraetajate cu 77 de locuri, care circula zilnic în intervalul orar 10,00 - 21,00. Ea este la dispoziția turiștilor români ori străini de la jumătatea lunii mai. Traseul cuprinde 14 stații. El include Piața Presei, Muzeul Satului, Arcul de Triumf, Piața Victoriei, Palatul Parlamentului, Piața Unirii, Piața Romană, Piața Victoriei etc. El poate fi parcurs în circa 50 de minute - informează RATB. Turiștii au la dispoziție ghiduri audio în limbile română, engleză, franceză și italiană, hărți și pliante cu informații despre obiectivele turistice de pe traseu, precum și sistem internet wireless gratuit. Pentru 2015, compania estimează că 'Bucharest City Tour' va oferi servicii pentru peste 50.000 de turiști, cu circa 4.000 mai mulți decât anul trecut.
ALEX BARBU

<strong>„DISCOVER THE ROUTES OF LIFE” - nou brand turistic
<a href="http://www.travellermagazin.ro/arhiva/wp-content/uploads/2015/09/Ev-Brand-Moldova.jpg"><img class="alignnone size-full wp-image-4009" src="http://www.travellermagazin.ro/arhiva/wp-content/uploads/2015/09/Ev-Brand-Moldova.jpg" alt="Ev Brand Moldova" width="1024" height="737" /></a>
</strong>

În 2013, Lonely Planet a prezentat Republica Moldova drept nr. 1 cea mai neexplorată destinație din Europa. Pornind de la această constatare Agenția Turismului a Republicii Moldova, în parteneriat cu asociațiile de profil, cu asistența internațională oferită de USAID a elaborat Programul de promovare a produselor turistice. El include „Brandul Național al Industriei Turismului” ce are ca slogan central „Discover the routes of life”. Imaginea acestuia este Pomul Vieții, simbol complex al culturii acestei țări, ce reprezintă valorile și specificul turismului: ospitalitatea, naturalețea, sinceritatea și autenticitatea, istoria, vinul, gastronomia și tradițiile modovenești. Republica Moldova este vizitată anual de aproximativ 2 milioane de străini. Se așteaptă ca numărul lor crească semnificativ după asocierea Republicii Moldova la Uniunea Europeană.

<strong>BOGDAN GHEORGHIȚĂ - Provocarea  „#PrinMehedinți”
<a href="http://www.travellermagazin.ro/arhiva/wp-content/uploads/2015/09/Expo-Mehedinti.jpg"><img class="alignnone size-full wp-image-4010" src="http://www.travellermagazin.ro/arhiva/wp-content/uploads/2015/09/Expo-Mehedinti.jpg" alt="Expo Mehedinti" width="1024" height="683" /></a>
</strong>

Un fotograf al noului val românesc, Victor Bogdan Gheorghiţă, a prezentat la Grand Hotel Continental o parte din proiectul fotografic “#PrinMehedinti” sub forma unei expoziții ce urmează să fie itinerante. Victor este absolvent al Facultății de Imagine de Film şi Televiziune din cadrul Universității Media. În opinia tânărului artist acest spațiu beneficiază un potențial uriaș încă neexploatat. “#PrinMehedinți” își propune să tragă un semnal de alarmă cu privire la zonele cu un potențial considerabil care se confruntă cu lipsa de viziune a autorităților. Îmi doresc să fi reuşit să surprind cu adevărat oamenii şi locurile, să fixez o parte din profunzimea ideilor și poveștilor pline de energie și autenticitate” - declara la vernisaj Victor Bogdan Gheorghiță.

‘’Vreau să vă atrag atenția asupra esenței acestui demers. Am avut norocul de a mă plimba prin multe locuri din această frumoasă țară, iar Mehedințiul este unul ce-ți rămâne întipărit pe retină. De la chipul lui Decebal cioplit în stâncă până la Ponoare, până la pălinca de smochine, am redescoperit moștenirea acestui neam. Nu înțeleg de ce aceste obiective nu au fost promovate, în condițiile în care Mehedinți este o zonă atât de bogată în atracții turistice” - sublinia producătorul Cristian Tabără, unul dintre invitații evenimentului.

<strong>VASILE COSTRUȘ</strong>

<strong>EUROMONITOR: Cele mai vizitate orașe din lume
<a href="http://www.travellermagazin.ro/arhiva/wp-content/uploads/2015/09/Ev-orase-top1.jpg"><img class="alignnone size-full wp-image-4011" src="http://www.travellermagazin.ro/arhiva/wp-content/uploads/2015/09/Ev-orase-top1.jpg" alt="Ev orase top1" width="1024" height="707" /></a>
</strong>

Surprinzător, sau poate că nu! În Top 20 cele mai vizitate orașe din lume, domină destinațiile asiatice și nu cele europene. Potrivit unui Raport al Euromonitor International primele trei orașe din lume au atras peste 65 de milioane de vizitatori, iar 11 dintre acestea se află pe continentul asiatic. Iată cum se prezintă clasamentul:1. Hong Kong: 25,5 milioane vizitatori; 2. Singapore: 22,4 milioane vizitatori; 3. Bangkok: 17,4 milioane vizitatori; 4. Londra: 16,7 milioane vizitatori; 5. Paris: 15,2 milioane vizitatori;6. Macau: 14,2 milioane vizitatori; 7. New York City: 11,8 milioane vizitatori;8. Shenzhen (China): 11,7 milioane vizitatori; 9. Kuala Lumpur (Malaysia): 11,18 milioane vizitatori;10. Antalya: 11,12 milioane vizitatori.
Pe următoarele 10 locuri s-au clasat Istanbul: 10,48 milioane vizitatori; Dubai: 10,45 milioane vizitatori; Seul: 8,61 milioane vizitatori; Roma: 8,60 milioane vizitatori; Phuket (Thailanda): 8 milioane vizitatori; Guangzhou (China): 7,6 milioane vizitatori; Mecca (Arabia Saudita): 7,5 milioane vizitatori; Pattaya (Thailanda): 6,9 milioane vizitatori; Taipei (Taiwan): 6,6 milioane vizitatori; Miami (SUA): 6,3 milioane vizitatori.

<strong>BRĂȚARA DE VACANȚĂ</strong>

Radio Vacanţa împreună cu partenerii săi a lansat cea de VI-a ediție a campaniei „Copiii nu se pierd, ajung la Radio Vacanţa – Brăţara de Vacanţă”. Anul acesta, vor fi oferite 20.000 de brăţări din Supertek 1, material asemănător hârtiei cerate, rezistent la apă, pe care se vor trece câteva elemente de identificare pentru a face uşoară găsirea copilului dacă se pierde pe plajă. Brăţara va fi personalizată cu numele copilului, un număr de telefon al părinţilor şi numărul de telefon al Radio Vacanţa. Brăţările vor fi distribuite  pe plajă şi prin intermediul farmaciilor Vivat dar şi în unităţile hoteliere care îşi vor dori acest produs, la recepţie. De asemenea, vor fi tipărite şi distribuite 25.000 de hărți cu staţiunile de pe litoral, dar şi cu traseele turistice din Dobrogea prin intermediul proiectului I-tour.ro. Campania „Copiii nu se pierd, ajung la Radio Vacanţa” se desfăşoară în perioada 1 iunie - 1 septembrie. Noutatea acestui sezon este că Brățara de Vacanță va ajunge și în Delta Dunării.

<strong>FERDINAND I S-A REÎNTORS LA COTROCENI
<a href="http://www.travellermagazin.ro/arhiva/wp-content/uploads/2015/09/Regele-Ferdinand-I.jpg"><img class="alignnone size-full wp-image-4012" src="http://www.travellermagazin.ro/arhiva/wp-content/uploads/2015/09/Regele-Ferdinand-I.jpg" alt="Regele Ferdinand I" width="486" height="768" /></a>
</strong>

Un Colocviu și o Expoziție dedicate împlinirii a 150 de ani de la nașterea Regelui Ferdinand I au fost organizate și găzduite de specialiștii Muzeului Naţional Cotroceni la sfârșitul lunii mai. Colocviul Naţional de Istorie, manifestare culturală de tradiţie, a ajuns la cea de-a XVII-a ediţie și a atras experți din muzee, biblioteci şi instituţii universitare de învăţământ din Bucureşti, din ţară, precum şi invitaţi din Republica Moldova. De asemenea publicul a putut vizita Expoziția „Un bun român“ - regele Ferdinand I , realizată în colaborare cu: Biblioteca Academiei Române, Muzeul Militar Naţional „Regele Ferdinand I“, Muzeul Naţional Peleş, Muzeul Naţional de Istorie a României, Muzeul Naţional Bran. Printre obiectele prezentate au fost mantia de la încoronare, vestonul de mareşal cu eghileţi de la Regimentul de Escortă Regală, model 1924, sabia de ofiţer de marină, inelul de la nunta de argint, caseta şi „Ordinul jartierei“ oferite regelui, cu ocazia vizitei la Londra din 1924 etc. Traveller Magazin a fost unul dintre principalii Parteneri Media ai evenimentului.

<strong>RÂURI ȘI ORAȘE SMART</strong>

La jumătatea lunii iunie pe podul pietonal de la Universitatea Politehnică a fost lansat UrbanFest – primul festival de dezvoltare urbană al Reprezentanței Comisiei Europene, organizat sub patronajul Comisariatului european pentru politici regionale. UrbanFest și-a desfășurat programul sub tematica "BlueGreen - Râuri în orașe smart". Festivalul și-a propus să pună pe agenda publică rolul râurilor în metropolele moderne, ca factor de regenerare urbană.

<strong>ALBA IULIA TRAGE TARE PE ONLINE
<a href="http://www.travellermagazin.ro/arhiva/wp-content/uploads/2015/09/AlbaIulia.jpg"><img class="alignnone size-full wp-image-4013" src="http://www.travellermagazin.ro/arhiva/wp-content/uploads/2015/09/AlbaIulia.jpg" alt="AlbaIulia" width="1024" height="637" /></a></strong>
După primul brand turistic de oraș din România, lansat în 2010, și primul manual profesional de brand, lansat anul acesta, Alba Iulia promovează acum și primul kit turistic “welcome pack”. Este vorba despre un set complet de materiale informative care va întâmpina turiștii interesați să includă orașul pe harta destinațiilor preferate. În ultimele trei luni au fost lansate: blogul oficial de turism al orașului în limba română, ; aplicația de mobil “Visit Alba Iulia”, disponibilă pe telefoane și tablete Android și iOS, un instrument util pentru identificarea punctelor de interes dar și de orientare prin GPS, respectiv primul ghid turistic al orașului, în versiunile engleză și română. „Decizia de a investi în instrumente de promovare online și offline se datorează numărului în creștere al celor care aleg să viziteze Alba Iulia. Am avut turiști din Uniunea Europeană dar și din China, Thailanda, Nigeria, Arabia Saudită etc. Am convingerea că suntem pe drumul cel bun” - a declarat primarul Mircea Hava.

<strong>CEL MAI VIZITAT MUZEU DIN BUCUREȘTI</strong>

... a fost în 2014 ”Grigore Antipa”. Potrivit „Barometrului de Consum Cultural 2014. Cultura, între global și local”, Muzeul Național de Istorie Naturală – a fost ales de 59% dintre respondenți. El este urmat de Muzeul Național al Țăranului Român și Muzeul Național de Istorie a României. Potrivit datelor, 20% dintre respondenți au făcut cel puțin o vizită la muzeu în ultimul an. Barometrul evidențiază că 56% nu desfășoară niciodată astfel de activități,  9% au mers o singură dată la un muzeu sau la o casă memorială în ultimul an, 7% au mers de două ori și doar... 4% de mai multe ori.