<strong>2015 – Industria hotelieră visează cu ochii deschişi</strong>

Un investitor româno-turc pune presiune pe litoralul românesc. Anul viitor două concepte turistice promovate în coasta staţiunii Olimp, vor schimba faţa ofertelor estivale. Va începe concurenţa adevărata. Şi asta e bine.

<a href="http://www.travellermagazin.ro/arhiva/wp-content/uploads/2015/01/3D-Plan.jpg"><img class="alignnone size-full wp-image-3423" src="http://www.travellermagazin.ro/arhiva/wp-content/uploads/2015/01/3D-Plan.jpg" alt="3D Plan" width="1024" height="583" /></a>
<strong>BLAXY PREMIUM RESORT - Un concept all inclusive de 5 stele</strong>

Omul de afaceri român de origine turcă Oguz Yilmaz, va inaugura anul viitor Complexul de vacanţă de 5 stele, Blaxy Premium Resort &amp; Hotel. El se află în construcţie în localitatea 23 August (judeţul Constanţa) la un kilometru nord faţă de staţiunea Olimp, într-o zonă pitorească, înconjurat de pădure, lacul Tatlageac şi Marea Neagră.
<a href="http://www.travellermagazin.ro/arhiva/wp-content/uploads/2015/01/Blaxy-poze-macheta-2.jpg"><img class="alignnone size-full wp-image-3424" src="http://www.travellermagazin.ro/arhiva/wp-content/uploads/2015/01/Blaxy-poze-macheta-2.jpg" alt="Blaxy-poze-macheta-2" width="1024" height="683" /></a>
În prima etapă vor fi finalizate până în vara anului viitor 7 clădiri, a câte 9-10 etaje, cu peste 900 de apartamente de vacanţă, 8 piscine, amenajări peisagistice, terenurile sportive, cluburi, baruri, parcare şi plajă privată. În a doua etapă, ce se va încheia în iunie 2016, vor apărea hotelul şi Centrul de sănătate. Complexul de cazare, ce va oferi servicii tip All Inclusive, va avea circa 400 de camere.
<a href="http://www.travellermagazin.ro/arhiva/wp-content/uploads/2015/01/club.jpg"><img class="alignnone size-full wp-image-3425" src="http://www.travellermagazin.ro/arhiva/wp-content/uploads/2015/01/club.jpg" alt="club" width="1024" height="579" /></a>

El este prevăzut cu un Business center multifuncţional în care se vor organiza evenimente de circa 1.000 de invitaţi, Health Club, Spa şi piscina acoperită. În final, capacitatea de cazare săptămânală va fi de circa 3-4.000 de persoane. Un teatru de vară de tip amfiteatru, o plaja privată cu o suprafaţă de aproximativ 9.000 metri pătraţi şi o parcare privată amplasata pe un teren de 13.000 de metri pătraţi vor deservi atât complexul rezidenţial, cât şi hotelul. Investiţia totală este estimată la aproape 100 milioane de euro, iar recuperarea acesteia este estimată la 7 ani. Finanţarea – după cum a declarat Oguz Yilmaz -, este asigurată din surse proprii, credite bancare şi de către investitori.
<a href="http://www.travellermagazin.ro/arhiva/wp-content/uploads/2015/01/Condo-Piscine.jpg"><img class="alignnone size-full wp-image-3426" src="http://www.travellermagazin.ro/arhiva/wp-content/uploads/2015/01/Condo-Piscine.jpg" alt="Condo Piscine" width="1024" height="576" /></a>

Dezvoltatorul a mai anunţat lansarea în premieră în România a conceptului de "proprietatea periodică", prin care un proprietar va avea acces la concedii pe viaţă într-o casă de vacanţă care îi va aparţine în fiecare an, timp de cel puţin o săptămână având posibilitatea de a o închiria, vinde sau lăsa moştenire. Complexul va avea doua tipuri de unităţi care sunt deja ofertate pentru cumpărare: Condo simplu, cu suprafaţă de 32 metri pătraţi (capacitate 2 adulţi şi 2 copii) şi Condo Dublu - 64 metri pătraţi (capacitate 4 adulţi şi 2 copii).
<a href="http://www.travellermagazin.ro/arhiva/wp-content/uploads/2015/01/Kids-club-engl.jpg"><img class="alignnone size-full wp-image-3427" src="http://www.travellermagazin.ro/arhiva/wp-content/uploads/2015/01/Kids-club-engl.jpg" alt="Kids club engl" width="1024" height="579" /></a>
“Blaxy Premium Resort &amp; Hotel şi-a propus să devină resortul cu cea mai rapidă dezvoltare de pe<a title="kitoralul romanesc oferte" href="http://www.camitravel.com/" target="_blank"> litoralul românesc</a>. Complexul se vrea a fi cea mai bună opţiune de vacanţă pentru români dar şi pentru turiştii nordici, pe segmentul de vârsta a 3-a, datorită numărului mare de seniori care sunt aşteptaţi să îşi petreacă vacanţele aici. Totul se construieşte la standarde internaţionale. Vorbim despre un concept dar mai ales despre o comunitate care va creşte în jurul investiţiei de la Blaxy. Membrii săi vor avea acces la o gamă impresionantă de servicii şi facilităţi, precum: piscine de lux; club spa &amp; sport; restaurant &amp; baruri şi cluburi; facilităţi pentru copii; servicii generale şi medicale; atracţii turistice din proximitate; de o plajă de tip Blue Flag situată în faţa resortului.
<a href="http://www.travellermagazin.ro/arhiva/wp-content/uploads/2015/01/kids-club-ground-level.jpg"><img class="alignnone size-full wp-image-3428" src="http://www.travellermagazin.ro/arhiva/wp-content/uploads/2015/01/kids-club-ground-level.jpg" alt="kids club ground level" width="1024" height="579" /></a>
Pe o suprafaţă de 2.000 de metri pătraţi vom oferi 5 piscine pentru adulţi, 2 piscine cu tobogane pentru copii şi fântâni arteziene, accesorizate cu lumini. Ca şi plaja, zona piscinelor este prevăzută cu şezlonguri, măsuţe cu umbreluţe şi 2 baruri. Piscinele de exterior vor fi completate de un bazin semiolimpic localizat în Centrul SPA” - ne-a precizat Liliana Filip, unul dintre acţionarii companiei dezvoltatoare.

ANGELA SIMION &amp; VASILE COSTRUŞ