E clar. România are toate șansele să iasă în lumea turistică  și cu altceva decât cu Dracula. Prințul când sîngeros când romantic, când o bucățică din Vlad Țepeș, când din Vlad Dracul,

[caption id="attachment_3965" align="alignleft" width="450"]<a href="http://www.travellermagazin.ro/arhiva/wp-content/uploads/2015/09/Marian-Constantinescu2015-sept1.jpg"><img class="size-full wp-image-3965" src="http://www.travellermagazin.ro/arhiva/wp-content/uploads/2015/09/Marian-Constantinescu2015-sept1.jpg" alt="Marian Constantinescu" width="450" height="600" /></a> Marian Constantinescu[/caption]

ând din ceata Dragonilor, când din cîmpiile cu oameni trași în țeapă, e încă în serviciu dar începe să aibă concurență. De unde vine? Din partea unor femei inteligente, și frumoase pe deasupra, care s-au gândit cu ani în urmă să pună la lucru magia tradițiilor - ia românească.  Andreea Tănăsescu împreună cu alte femei pline de inițiativă a pus în mișcare inițiativa - La Blouse romaine - o comunitate online - care a urcat în lumea reală pentru a promova unul dintre cele mai consistente simboluri românești. Foarte atractivă pentru creatorii de artă - fie ei stiliști, designeri, pictori, etnologi, folcloriști, toți la un loc au devenit activiști ai frumosului modern și util.

”Izvorul” a fost Henri Matisse care s-a inspirat din prietenia cu Theodor Pallady. La fel de adevărat e că Regina Maria a fost militanta cea mai de preț a acestor creații care au ajuns și pe linia frontului dar și în marile saloane regale. Yves Saint Laurent ori Tom Ford, designerul francez Philippe Guilet și câți alții, au urcat pe podiumuri ia românească stilizată. Mari vedete de la Holywood - Emma Stone, Jennifer Garner, Kate Moss, Halle Berry, Kourtney Kardashian şi multe alte celebrităţi (nu lipsește fermecătoarea Sophia Loren) au fost cucerite de farmecul bluzei româneşti. Ia nu se poate demoda pentru că ea nu a apărut ca o modă, ci exprimă tradiția, e un brand colectiv, e unul comunitar și reprezintă filonul românesc sublinia una dintre frumusețile autohtone.

Tot vorbim de inovație în turism. Iată, promovarea iei românești ca un brand ce iradiază din ce în ce mai mult turismul de evenimente a cerut și a obținut declararea unei Zile Universale a Iei. Fericită alegere - 24 iunie, chiar de Sărbătoarea Sînzienelor. Nu s-a întâmplat la București ci la Washingthon DC. Și a fost făcută chiar de către primarul Muriel Bowser. Mulțumiri. La ce s-a ajuns? <strong>Pe 24 iunie în 109 orașe din 48 de țări au fost derulate circa 150 de evenimente care au avut în centrul lor ia românească.<a href="http://www.travellermagazin.ro/arhiva/wp-content/uploads/2015/09/Traveller-Magazin-cover-135-136.jpg"><img class="alignright size-medium wp-image-3967" src="http://www.travellermagazin.ro/arhiva/wp-content/uploads/2015/09/Traveller-Magazin-cover-135-136-207x300.jpg" alt="Traveller Magazin cover 135-136" width="207" height="300" /></a></strong> De la Madrid până la Barcelona, din București până la Toronto și Sidney, de la Paris până la Roma, de la Holywood până la Chișinău, Huși ori Țara Oașului etc. E un succes care nu trebuie lăsat să se răcească. Pentru că Ziua Universală a iei, a frumosului durabil promovat de aceste Draculine neastâmpărate, e în fiecare zi. Și dacă tot e de Sărbătoarea de Sânziene, puneți-l la muncă și pe... Mircea Eliade.

Dracula începe să tremure datorită concurenței. Asta face bine turismului românesc. Nu-i așa Bram Stocker?