<strong>PALMA DE MALLORCA – Raiul bicicliştilor</strong>
Din circa 10 milioane de turişti cât atrage anual destinaţia de vacanţă Palma de Mallorca, capitala regiunii autonome a Insulelor Baleare, mai bine de un milion, sosesc aici pentru a face... cicloturism. Alţii estimează chiar la 2 milioane. Astfel, o mare parte din cei circa 700.000 de locuitori, aproape că nu se văd decât la... la munci turistice.
<a href="http://www.travellermagazin.ro/arhiva/wp-content/uploads/2015/01/Palma-Dan-079.jpg"><img class="alignnone size-full wp-image-3431" src="http://www.travellermagazin.ro/arhiva/wp-content/uploads/2015/01/Palma-Dan-079.jpg" alt="Palma Dan 079" width="1024" height="768" /></a>

Aici în Mallorca treburile sunt foarte serioase. O întreagă industrie turistică a fost organizată pentru a satisface pasiunile şi fuga după sănătate a acestor turişti care nu se odihnesc niciodată, decât activ. <strong>Este lesne de înţeles că nimeni nu-şi ia bicicleta sub braţ şi se urcă în avion cu ea ca să vină pe insulă. Aşa, că la locul faptei, găseşti orice tip de bicicletă îţi doreşti, de o persoană, 2, 3 şi chiar pentru o familie mai numeroasă. Fireşte, contra cost. Ai la dispoziţie abonament pentru o zi, sau pentru mai multe. Normal, ultima variantă e mai ieftină. N-aveţi nicio grijă că nici copii nu au fost uitaţi. Cum ziua bună se cunoaşte de dimineaţă, ostilităţile sportive încep cam aşa. </strong>După ce ţi-ai luat micul dejun te echipezi sub atenta îndrumare a instructorului. În faţa hotelului are loc un spectacol pe care merită să-l trăiţi! Din nişte camioane cu remorcă acoperite cu un burduf etanş sunt coborâte în câteva minute zeci de biciclete (în funcţie de numărul comunităţii sau al membrilor de familie) de diverse dimensiuni. Operaţiunea este un spectacol de culori şi disciplină. Ca şi desfăşurarea în formaţie, care urmează după aceea.

[gallery columns="4" ids="3431,3437,3432,3438,3440,3439,3436,3435,3434,3433"]

Şi de aici, încotro? <strong>În primul trebuie să ştiţi că puteţi face un tur al insulei,</strong> există numeroase variante, asta în condiţiile în care pe marginea mării sunt faleze şi drumuri special amenajate pentru ciclo-turism. Durează câteva ore. Dar cine te grăbeşte în concediu şi cine te opreşte să savurezi un fresh, o îngheţată, un ceai, o cafea, iar mai târziu să iei masa într-unul dintre sutele de restaurante-terase care încadrează obiectivele turistice. Din centru până spre marginile insulei Palma de Mallorca are multe lucruri memorabile de oferit. Ele se regăsesc în ghiduri, distribuite deseori gratuit în recepţiile hotelurilor ori în Centrele de Informare Turistică. Am văzut şi vă recomandăm: O tură de aventură în Parque Nacional din Archipielago de Cabrera. Natură, cetate, păsări şi vietăţi rarisime, printre care şi cormorani, pescăruşi. Farul care tronează deasupra stâncilor. Faruri, amenajate pentru deliciul turiştilor mai găsiţi şi în zona Colonia de Sant Jordi, un alt loc de popas sigur al bicicliştilor. Tot prin zonă aveţi un muzeu municipal, în care se află un acvariu demn de luat în seamă. Nu numai arhitectura ci şi frescele exterioare, amintesc de istoria locurilor prin care au trecut cartaginezii, romanii, maurii, vandalii, francezii ori englezii. Fiecare au lăsat insulei o parte din tradiţiile călătoriilor lor. Foc, sabie dar şi cultură. Cea din urmă durează.

Dacă ajungi în centru nu rata colecţiile adăpostite de Fundaţia Juan şi Pilar Miro, Miguel Barcelo ori Juan March. Palatul Regal domină portul, iar cetatea deşi e maură sadea, are extensii gotice adăugate ulterior. Vis a vis se află Catedrala La Seu, iar Parc de la Mar te întîmpină cu lacuri şi grădini. Pentru români, vis a vis de zona marina-port, unde sunt înţesate yachturi de milioane de euro, e interesant de observat o construcţie în formă de castel, care reprezintă reşedinţa familiei Iosif Constantin Drăgan. Ce să vă mai spunem? Merită să daţi la pedale şi până la Valldemossa, o mănăstire celebră şi prin faptul că în perioada 1838-1839, aici au locuit şi trăit o poveste de dragoste franţuzoaica George Sand şi Frederich Chopin. Concerte de pian din oră în oră. Ce gusturi aveau oamenii ăştia! Dar ca să v-o spunem pe a bună, nouă ne-a plăcut cel mai mult la Porto Cristo. O peşteră care a meritat toţi banii, chiar şi mai mulţi decât am dat pentru intrare. Nu este semnalată în prea multe ghiduri, dar ea face parte din noul curent al turismului mallorcan. Peştera e în apropiere de Manacor şi este staţie turistică obligatorie pentru circuite. În interiorul ei aveţi ocazia să vă plimbaţi cu barca şi să urmăriţi proiectate pe pereţii lacului, holograme însoţite de muzica din concertele lui Mozart (Magical Mozart). La fel de magic este spectacolul cu Jules Verne în rol de personaj principal, şi invenţiile lui prezentate pe pereţii peşterii cu aceleaşi efecte holografice (Fantastic Dreams).

Acesta a şi fost distins în 2006, cu Premiul 1 de către Consiliul Internaţional al Muzeelor (AVICOM). Peştera a fost descoperită în 1905 de către marele speolog şi pioner al turismului Don Pedro Caldentay. Făceţi-vă timp. Treceţi pe acolo.<strong>
MARIAN &amp; DOINA CONSTANTINESCU</strong>