<strong>Cale ferată în preferințele grecilor
</strong>Portalul grecesc „The best news” a realizat un top al celor mai frumoase trasee de cale ferată din Balcani. Din România a fost ales traseul <a href="http://www.infotravelromania.ro/ploiesti.html" target="_blank">Ploiești</a> – <a href="http://www.infotravelromania.ro/brasov.html" target="_blank">Brașov</a> care străbate Valea Prahovei. Autorii descriu că „În apropierea orașului <a href="http://www.infotravelromania.ro/sinaia.html" target="_blank">Sinaia</a>, valea se îngustează și afișează Munții Bucegi la vest, în timp ce la est pantele sunt mai blânde. În Sinaia puteți face o oprire pentru a vizita Palatul Peleș sau pentru a lua telecabina către Bucegi. Continuând cu trenul spre Bușteni, puteți admira stâncile falnice și Caraimanul la vest. Orășelul Bușteni este punct de plecare pentru numeroase trasee, inclusiv spre <a href="http://www.infotravelromania.ro/predeal.html" target="_blank">Predeal</a> (stațiunea situată la o altitudine de peste 1000 metri), iar apoi ruta coboară spre Brașov. Această linie feroviară este traversată zilnic de 24 de trenuri rapide.”

<strong>CHICAGO - IPW va genera 4,7 miliarde de dolari
<a href="http://www.travellermagazin.ro/arhiva/wp-content/uploads/2014/05/Chicago.jpg"><img class="alignnone size-full wp-image-2866" title="Chicago" src="http://www.travellermagazin.ro/arhiva/wp-content/uploads/2014/05/Chicago.jpg" alt="" width="683" height="1024" /></a></strong>
A 46-a ediție a International Pow Wow (IPW), se va desfășura în acest an, în premieră în orașul Chicago. Sub cupola Centrului de congrese se vor întâlni, între 5 și 9 aprilie, peste<strong> 2.200 de firme</strong> care cumpără ori vând Statele Unite turistice prin zeci de mii de pachete turistice ce includ cazări în sute de mii de hoteluri. La acest Târg, cel mai mare din lumea specialiștilor B2B, vor fi prezente peste 70 de țări. Reprezentanții lor vor derula circa 90.000 de întâlniri directe, iar cei care au fost cel puțin odată la un Pow Wow-ul american știu câte kilograme se slăbește pe zi. Nu e glumă, e de muncă. După cum declara Roger Dow, președintele US Travel Association, ”de la aceste întîlniri se așteaptă generarea unor afaceri estimate la circa 4,7 miliarde de dolari”.
Frișca de pe tortul business-ului turistic o reprezintă cei circa 500 de editori și jurnaliști de travel internaționali care sunt invitați la Chicago. Un record comparabil, dacă nu greșim, cu cel înregistrat la ediția IPW de la New York. De altfel ziariștii de travel au, timp de o zi, propriul lor târg, Media Marketplace, în care fac și desfac programe și produse de promovare de PR și Comunicare. Echipa Traveller Magazin participă pentru al 16-lea an consecutiv la International Pow Wow din SUA. Ea se află alături de două agenții de turism veterane, cotate pe piața americană - Olimpic Internațional, respectiv World Travel, dar și de un nou venit Karpaten Turism. Din programul pentru media am aflat că vedeta acestui an va continua să fie campania internațională ”Brand USA” lansată în 2012. Anul trecut ea a abordat 11 noi piețe de la care americanii așteaptă milioane de noi turiști. Despre noutățile prezentate, în corespondențele viitoare.

<strong>SÎNZIANA CONSTANTINESCU</strong>

<strong>Mare târg european în Piaţa Sfatului</strong>
Începutul lunii mai aduce la <a href="http://www.infotravelromania.ro/brasov.html" target="_blank">Braşov</a>, cu ocazia zilei Europei, Festivalul Regiunilor Europene. Cele trei zile de târg contemporan (9-11 mai) vor anima vechea piaţă a centrului istoric, zisă astăzi a Sfatului, cu un festival axat pe tradiţii şi multiculturalitate. La standurile din zona dedicată turismului vizitatorii vor găsi informaţii despre atracţiile şi specificul fiecărei ţări participante la festival. În zona culinară se vor întâlni cu delicatese din toate cele 28 ţări ale Uniunii Europene: de la brânzeturi maturate, cârnaţi şi plăcinte savuroase până la vinuri ori alte băuturi îmbietoare.
Orchestra Filarmonicii Braşov va întreţine atmosfera de sărbătoare pe scena din Piaţa Sfatului, în timp ce balerinii Operei din Braşov vor prezenta momente coregrafice clasice dar şi dansuri tradiţionale din diverse ţări. Un alt spaţiu deschis publicului, pentru discuţii libere şi prezentări, va fi Cafe D’ Europe. Aici s-ar putea să vă întâlniți chiar cu ambasadorii Austriei, Germaniei ori Elveţiei, care şi-au anunţat deja vizita la Braşov.
<strong>Hotelul de gheață de la Bâlea e în grațiile Fodor's
<a href="http://www.travellermagazin.ro/arhiva/wp-content/uploads/2014/05/Hotel-Gheata-1.jpg"><img class="alignnone size-full wp-image-2864" title="Hotel Gheata 1" src="http://www.travellermagazin.ro/arhiva/wp-content/uploads/2014/05/Hotel-Gheata-1.jpg" alt="" width="497" height="371" /></a></strong>
Ghidul de călătorii Fodor`s a realizat un Top 10 al celor mai frumoase locuri de cazare sculptate în gheață din toata lumea. În cadrul acestuia, pe locul al treilea se clasează Hotelul de Gheață de la Bâlea Lac.
Editorii publicației descriu laudativ hotelul din munții Făgăraș. ”Adăpostit într-o vale înconjurată de munți, ridicat în apropierea unui lac glaciar, Hotelul de Gheață este probabil cea mai în vogă destinație de acest gen. Oaspeții se pot caza în camerele hotelului sau pot opta pentru unul din igluu-rile din apropiere. După ce se încălzesc în apropierea unui foc de tabără, vizitatorii se pot delecta cu diverse feluri de mâncăruri tradiționale la restaurantul Cabanei Balea Lac. Pe primele două locuri ale clasamentului realizat de Fodor`s se situează Kakslauttanen (Finlanda) respectiv Snow Village, Montreal (Canada).

<strong>Traveo.ro - noi oportunități pentru călătorii
<a href="http://www.travellermagazin.ro/arhiva/wp-content/uploads/2014/05/Ev-Traveo.jpg"><img class="alignnone size-full wp-image-2867" title="Ev Traveo" src="http://www.travellermagazin.ro/arhiva/wp-content/uploads/2014/05/Ev-Traveo.jpg" alt="" width="1024" height="576" /></a></strong>
<strong>Lucian Boronea, liderul companiei Accent Travel &amp; Events</strong> a anunțat lansarea platformei de booking turistic Traveo.ro. Ea oferă utilizatorilor soluția completă pentru orice călătorie - avion, hotel, pachete tematice sau city break-uri. Trei dintre inovațiile pe care le aduce Traveo.ro pe piața românească sunt funcționalitățile Get Away, Weekend Search și Activity Search. Astfel, Traveo oferă utilizatorilor săi o mai mare flexibilitate și libertate în a găsi cele mai bune soluții pentru călătoriile lor.
<a href="http://www.travellermagazin.ro/arhiva/wp-content/uploads/2014/05/Ev.-traveo2.jpg"><img class="alignnone size-full wp-image-2868" title="Ev. traveo2" src="http://www.travellermagazin.ro/arhiva/wp-content/uploads/2014/05/Ev.-traveo2.jpg" alt="" width="1024" height="768" /></a>
Prin sistemul Get Away utilizatorul își poate defini un buget, o zonă și o perioadă în care dorește să călătorească și primește mai multe oferte din care își poate alege aranjamentul cel mai potrivit. De asemenea, noi pe piața din România sunt și căutarea după activități specifice, care permite utilizatorului să găsească pachete potrivite cu hobby-urile sale (de exemplu sporturi de iarnă, shopping sau pescuit) și căutarea doar după perioada de weekend, utilă celor care vor să evadeze într-un city break la final de săptămână. Traveo.ro are la bază o variantă personalizată a platformei TRIP, un software puternic, inovator, cu arhitectură modulară, o platformă multitasking care permite conectarea la cei mai importanți furnizori internaționali de servicii de turism. Traveo.ro se lansează cu 14 dintre cei mai mari furnizori, printre care Amadeus, Gulliver Travel Associates sau Expedia. Sistemul accesează peste 170.000 de hoteluri și peste 450 de linii aeriene.
Începând cu 2012, Accent Travel &amp; Events (conform cifrei de afaceri se situează în topul primelor cinci agenții de turism din România și e lider pe zona de turism intern), a schimbat întreaga arhitectură tehnologică a agenției și a implementat un nou sistem de rezervări. Toate schimbările au permis o trecere firească spre zona de online - a declara Loredana Stanciu, un al lider al Accent Travel &amp; Events, implicat în dezvoltarea noului produs. Investiția anunțată de directorul Lucian Boronea, în cadrul unei întâlniri cu presa, se ridică la circa 500.000 de euro, atât în dezvoltare software, implementarea soluțiilor de inventar și rezervări, design, cât și în licențe ale furnizorilor, call center sau marketing. El se așteaptă ca Traveo.ro să genereze după un an o cifră de afaceri de circa 3 milioane de euro.

<strong>M. CONSTANTINESCU</strong>
<strong>VASILE COSTRUȘ</strong>

<strong>
Aniversare cu spectacol gastronomic
<a href="http://www.travellermagazin.ro/arhiva/wp-content/uploads/2014/05/Ev-tunisia-bucatar.jpg"><img class="alignnone size-full wp-image-2865" title="Ev  tunisia bucatar" src="http://www.travellermagazin.ro/arhiva/wp-content/uploads/2014/05/Ev-tunisia-bucatar.jpg" alt="" width="576" height="1024" /></a>
</strong>La Phoenicia Grand Hotel din București s-au derulat un eveniment ce a marcat împlinirea a 50 de ani de relații diplomatice între Tunisia și România. El a fost organizat de către <strong>Ambasada Republicii Tunisiene la București și Oficiul Național pentru Turism Tunisian (ONTT)</strong> în colaborare cu agenția de turism <strong>Kartago Tours</strong>. Elementele care au personalizat această manifestare au fost: dineul gastronomic cu specific tunisian, creat special de bucătarul șef Ben Zaida Haykel, prin firma sa Elhafla, parada modei și programul de dansuri tradiționale.
<div></div>