<strong>Constanța înregistrează încă o premieră</strong>

Unul dintre cele 10 vase de croazieră, de 5 stele, ale companiei Celebrity Cruises a ancorat de două ori în acest sezon la Constanța. Ea a sosit pentru prima oară în acest an în România. Nava nu avea inclus în programul său portul românesc, dar modificarea a fost determinată de situația geopolitică din zonă.

[gallery columns="5" ids="3354,3353,3355,3356,3357"]

Celebrity Constellation este un vas premium și e una dintre cele mai mari nave croazieră care pot ajunge în Portul Constanța din cauza restricțiilor în Strâmtoarea Bosfor. ”Fort Lauderdale-Miami (Statele Unite), Amsterdam (Olanda), Istanbul (Turcia) și Barcelona (Spania) sunt cele patru porturi de unde pleacă Celebrity Constellation. Croaziera care oprește la Constanța străbate ruta Istanbul, Burgas, Varna, Constanța, Trabzon, Sinop, Miykonos, Atena, Efes, Istanbul, legând destinații din patru țări - Turcia, Bulgaria, România și Grecia” - ne-a precizat Constanța Zurini, Chief of Sales &amp; Marketing Departament. Celebrity Constellation are o capacitate de 2.170 de pasageri.

Pe cele 11 etaje se află, în afară de spațiile de cazare (cu dimensiuni între 16 și 133 de metri pătrați), galeriile comerciale și cazinoul, 12 restaurante, cafenele, cinematograf, piscină, jacuzzi, saună, sală de fitness, magazin Apple și un teatru cu 880 de locuri. Celebrity Cruises se adresează unor clienți dinamici, cu vârste cuprinse între 30 și 55 de ani, dornici de experiențe unice, memorabile, aflat mereu în căutarea unor servicii de înaltă calitate. Printre facilitățile oferite se numără Centru Spa AquaClass, Persian Garden, Cellar Masters, dotat cu sistemul Enomatic etc.

"Am lansat acest produs în 2001. Nu numai piața a crescut în fiecare an ci și percepția consumatorului. La început croazierele erau considerate vacanțe de lux. Azi observăm că piața prețurilor s-a diversificat și a devenit destul de accesibilă și turiștilor noștri. <strong>Vă pot spune, că anual merg în croazieră între 15.000 și 20.000 de români.</strong> O mare parte din ei folosesc serviciile companiei pe care o conduc. Această industrie se va dezvolta și în continuare pentru că are un potențial enorm. Spre exemplu românii vor avea posibilitatea să-și petreacă anul viitor vacanțele pe două dintre cele mai mari nave de croazieră din lume - Anthem of the Sea, respectiv Allure of the Sea -, care vor circula în Europa” - a declarat Nicolae Demetriade, președintele World Travel, care reprezintă în România Azamara Club Cruises, Celebrity Cruises și Royal Caribbean International.<strong>
C. MARIAN </strong>