Am parcurs în ultimii ani, fel de fel de articole cu topuri prezentând cele mai frumoase destinații turistice din lume, pe care trebuie să le vizitezi. Ca profesoară de turism m-am gândit să vă stârnesc interesul cu un Top 10 național. A fost o selecție dificilă. Pentru că eu cred că România deține cel puțin 100 de locuri ce merită vizitate într-o viață.

<strong>   1 – București – capitala vieții, culorilor și istoriei</strong>

În 2015 capitala a împlinit 556 de ani de la prima atestare documentară. Bucureștiul, a trecut prin schimbări majore de imagine, de la un secol la altul.  Am început cu București, ca fiind primul loc pe care trebuie să îl vezi, pentru că reunește locuri pentru toate gusturile. Bucharest City Tour - este un proiect care are succes și oferă posibilitatea turiștilor să vadă într-un tur cu autocarul, cele mai interesante locuri din oraș. Printre ele - Muzeul Național al Satului "Dimitrie Gusti" - unul dintre cele mai mari muzee etnografice situate în aer liber din Europa; Muzeul de Istorie Naturală "Grigore Antipa" – arată dinamica vieții pe pământ; Ateneul Român - simbolul culturii nationale; Palatul Regal – Muzeul Național de Arta al țării noastre;  Palatul CEC - una dintre primele instituții bancare ale României; Palatul Parlamentului – un edificiu grandios, cea mai mare clădire administrativă din lume etc.

<strong>     2 – Sibiul – citadela culturii
<a href="http://www.travellermagazin.ro/arhiva/wp-content/uploads/2016/03/Rom-Sibiu12.jpg"><img class="alignnone size-full wp-image-4363" src="http://www.travellermagazin.ro/arhiva/wp-content/uploads/2016/03/Rom-Sibiu12.jpg" alt="Rom Sibiu12" width="1024" height="768" /></a>
</strong>

E în inimia Transilvaniei. El al nostru. Și ne bucură. Poate nu știați: Sibiul a urcat pe locul 8 în topul celor mai frumoase locuri din Europa și este cunoscut datorită frumuseţilor naturale dar și a istoriei sale plină de diversitate culturală. În 2007, Sibiul a fost Capitală europeană a culturii, iar până în 2020, va ramâne singurul oraș românesc ce s-a bucurat de o asemenea nominalizare și recunoaștere.

<strong> 3 - Munții Carpați</strong>

Lanțul muntos  ocupă un loc important în preferințele turistilor români sau străini. Munții Carpați formează un arc ce acoperă 31% din suprafața României. Carpații înseamnă sute de kilometri de frumusețe naturală, nealterată încă de civilizație, peisaje de vis și o abundență de floră și faună. Traseele montane  unice (Transfăgărășan și Transalpina), vârfurile înalte bune pentru escaladat, peșterile subterane, defileele spectaculoase și lacurile vulcanice, speciile de animale și plante pe cale de dispariție, sunt câteva dintre atracțiile care pun în mișcare milioane de turiști în fiecare an.

<strong>   4 – Litoralul Mării Negre</strong>

Vara, e destinația numărul 1. De la luxoasa Mamaia, până la Vama Veche preferată de tinerii dornici de distracție, toate cele 15 stațiuni de pe litoral, oferă diferitelor segmente de turiști, tipul de vacanță dorit, în funcție de bugetul alocat.

<strong>5 - Delta Dunării
<a href="http://www.travellermagazin.ro/arhiva/wp-content/uploads/2016/03/Rom-Delta-100.jpg"><img class="alignnone size-full wp-image-4360" src="http://www.travellermagazin.ro/arhiva/wp-content/uploads/2016/03/Rom-Delta-100.jpg" alt="Rom Delta 100" width="1024" height="768" /></a>
</strong>

O destinație de vacanță ireală, protejată prin lege datorită unicității ei și a speciilor de vietăți și plante pe cale de dispariție care trăiesc acolo. Delta Dunării, Rezervația biosferei, este singura deltă fluvială intactă din Europa și singura deltă declarată rezervație a biosferei din lume. Delta formată de Dunăre este un adevărat muzeu viu al biodiversității, o destinație turistică repetabilă în sezoane diferite dar și la vârste diferite.

<strong>  6 - Castelul  Contelui Dracula – Bran</strong>

Sute de povești de dragoste sau de groază, prezentate în cărțile sau filmele cu vampiri, fac călătorii din toată lumea să ”prizeze” chiar și în secolul XXI -, legenda lui Vlad Țepeș, cu nume de cod... Dracula. Legenda rămâne totuși, legendă. Și, poate, e mai bine așa!  Castelul lui Dracula, trebuie vizitat și cercetat. Invitația rămâne valabilă încă din anul 1897, când când a fost lansată de scriitorul irlandez  Bram Stoker. El e alchimistul care l-a transformat pe voievodul nostru în Dracula, un  personaj ce a supt sângele din... trupurile  miturilor populare.

<strong>7 – Vulcanii noroioși și Focurile vii
<a href="http://www.travellermagazin.ro/arhiva/wp-content/uploads/2016/03/Rom-Vulcani-noroiosi.jpg"><img class="alignnone size-full wp-image-4365" src="http://www.travellermagazin.ro/arhiva/wp-content/uploads/2016/03/Rom-Vulcani-noroiosi.jpg" alt="Rom Vulcani noroiosi" width="1024" height="768" /></a>
</strong>

În Buzău întâlnim două fenomene naturale. Ele au la bază emanațiile de gaze și oferă un spectacol pe care trebuie să-l vedeți.Vulcanii noroioși, se află în comuna Berca. Prin respirația lor scot la suprafată apă și argilă. În contact cu aerul, caldura și vântul de afară se solidifică formând un con similar cu al unui vulcan, formează un peisaj selenar, ireal. Tot în Buzău, în comuna Lopătari, există un fenomen similar, dar totuși diferit ca și spectacol, Focurile vii. Fenomenul are la bază aceleași emanații de gaze naturale. Ele sunt aprinse de soare sau fulgere, iar flăcările lor care ard continuu, oferă un spectacol  inedit.

<strong>8 – Trovanții  – Pietrele vii
<a href="http://www.travellermagazin.ro/arhiva/wp-content/uploads/2016/03/Rom-trovanti-021.jpg"><img class="alignnone size-full wp-image-4364" src="http://www.travellermagazin.ro/arhiva/wp-content/uploads/2016/03/Rom-trovanti-021.jpg" alt="Rom trovanti 021" width="1024" height="768" /></a>
</strong>

Dacă tot sunteți în Buzău, nu ratați pietrele care cresc – Trovanții din Ulmet. Trovanții, sunt pietre vii care se hrănesc cu nisip și se dezvoltă după formula perlelor, datorită apelor calcaroase, care le spală și le cimentează în timp. Interesante și datorită formelor ele sugerează o lume extraterestră, plină de scenarii imaginare.

<strong>     9 – Peștera Urșilor
<a href="http://www.travellermagazin.ro/arhiva/wp-content/uploads/2016/03/Rom-muntii-apuseni-3.jpg"><img class="alignnone size-full wp-image-4361" src="http://www.travellermagazin.ro/arhiva/wp-content/uploads/2016/03/Rom-muntii-apuseni-3.jpg" alt="Rom muntii apuseni 3" width="1024" height="548" /></a>
</strong>

Este cea mai cunoscută și cea mai vizitată peșteră din  Munţii Apuseni. Se află în comuna Pietroasa, la o altitudine de 482 de metri (judeţul Bihor). Interiorul ei se distinge de ale altor peșteri prin diversitatea formaţiunilor de stalactite şi stalagmite, ca şi prin cantitatea impresionantă de urme şi fosile ale ursului de cavernă.

<strong>  10 – Cascada Bigăr</strong>

Am optat să închei TOP 10, cu unul dintre noii veniți. Vă recomand să vizitați spectaculoasa cascadă Bigăr care a reușit să devină renumită și în afara granițelor țării. Din cele 8 cascade menționate în topul celor de la The World Geography, cascada care uimește prin spectacolul oferit de firele de apă ce se revarsă peste stânca acoperită de mușchi, a reușit să urce pe primul loc al topului. Este, în mod sigur, cea mai frumoasă cădere de apă din țara noastră. Până când va fi descoperită alta și mai fascinantă.

<strong>Prof. EUGENIA DORINA RĂDOI</strong>