<strong>BĂILE HERCULANE - în căutarea a 1860 de ani</strong>

Ați citit ori ați auzit de mii de ori această frază: Turismul este o prioritate națională! Prezentul nu confirmă acea dorință care s-ar fi dorit să devină o strategie. Recent, importând o parte din slogan, s-a lansat ideea cum că turismul balnear ar fi prioritatea numărul 1, în strategia turismului României.
<a href="http://www.travellermagazin.ro/arhiva/wp-content/uploads/2013/09/Herculane-balnear-1.jpg"><img class="alignnone size-full wp-image-2337" title="Herculane balnear 1" src="http://www.travellermagazin.ro/arhiva/wp-content/uploads/2013/09/Herculane-balnear-1.jpg" alt="" width="1024" height="768" /></a> Pe această rută de promovare a pornit optimistă Maria Grapini, care se ocupă, ca ministru delegat și de dezvoltarea turismului. Pentru a vedea și a aprofunda situația reală din țară domnia sa a plecat în mai multe vizite de documentare prin stațiunile balneare românești. Cea care ia atras atenția cel mai mult - e și normal datorită potențialului istoric fabulos pe care-l deține -, este Băile Herculane. Într-o întâlnire cu administrația locală, condusă de primarul Nicușor Vasilescu, ministru Grapini s-a lansat în afirmații de genul: ”Doresc ca Băile Herculane să cunoască în următorii patru ani, un trend crescător, rapid și sustenabil din punct de vedere al atragerii de turiști. Ținta mea este ca stațiunea să revină în forță pe harta europeană a turismului! ” În viziunea domniei sale prioritare sunt proiectele de reabilitare a drumurilor, a izvoarelor termale, atragerea de investitori şi promovare prin valorificarea legendelor locale. În legătură cu ultimul aspect, Maria Grapini a menționat că a iniţiat o acţiune, împreună cu preşedinţii consiliilor judeţene şi cu primarii reşedinţelor de judeţ de inventariere a tot ceea ce poate fi valorificat din punct de vedere turistic. Un semnal concret a primit din partea scriitorului Dorin Bălteanu care a sugerat că una dintre cărțile sale „Herculane – arc peste timp”, ar putea fi un punct de documentare pentru elaborarea noilor proiecte de promovare a staţiunii de pe Valea Cernei.
<a href="http://www.travellermagazin.ro/arhiva/wp-content/uploads/2013/09/Herculane-Elevi.jpg"><img class="alignnone size-full wp-image-2338" title="Herculane Elevi" src="http://www.travellermagazin.ro/arhiva/wp-content/uploads/2013/09/Herculane-Elevi.jpg" alt="" width="1024" height="768" /></a> Primarul Nicuşor Vasilescu, ne-a declarat în același context că Băile Herculane vor aniversa în acest an 1860 de ani de la prima atestare, fiind una dintre cele mai vechi stașiuni balneare ale lumii. De aceea e nevoie de o susținere mai concentrată pentru refacerea acesteia. ”Cele mai urgente probleme sunt cele legate de infrastructură, continuarea lucrărilor de reabilitare a drumurilor, finalizarea celor de la Vila Elisabeta, a cinematografului şi, bineînţeles celelalte proiecte cuprinse în Planul Integrat de Dezvoltare Urbană elaborat de echipa de experţi a Programului Naţiunilor Unite de Dezvoltare (PNUD)”.
<a href="http://www.travellermagazin.ro/arhiva/wp-content/uploads/2013/09/Herculane-germani.jpg"><img class="alignnone size-full wp-image-2339" title="Herculane germani" src="http://www.travellermagazin.ro/arhiva/wp-content/uploads/2013/09/Herculane-germani.jpg" alt="" width="1024" height="683" /></a>

<strong>Vino să vezi !</strong>

De promovarea directă a potențialului balnear românesc este preocupată și doamna Susanne Kastner, Preşedinta Comisiei de Apărare şi a Grupului de prietenie româno - germană din Parlamentul Germaniei. Totodată este şi Preşedinta fundaţiei Rumaenien – Soforthilfe e.V. activă în zona Banatului, calitate în care a efectuat la Herculane o vizita împreună cu un grup de 43 de invitați din Germania. Susanne Kastner este o adevărată prietenă a României. Domnia sa luptă pentru demontarea clişeelor şi a imaginii negative pe care mai persistă în rândul germanilor despre România. Iar acest lucru, este convinsă, nu poate fi realizat decât prin vizite la faţa locului cu cât mai mulţi germani, specialiști în turism ori formatori de opinie. Doamna Kastner a apreciat investițiile care au transformat radical hotelurile Diana și Afrodita, ce oferă servicii turistice la nivelul celor practicate în Uniunea Europeană.
<a href="http://www.travellermagazin.ro/arhiva/wp-content/uploads/2013/09/Herculane-Grapini2.jpg"><img class="alignnone size-full wp-image-2340" title="Herculane Grapini2" src="http://www.travellermagazin.ro/arhiva/wp-content/uploads/2013/09/Herculane-Grapini2.jpg" alt="" width="1024" height="683" /></a>

<strong>Evenimentele pot face diferența</strong>

Da, este o tendință normală. Când deții echipamente hoteliere de calitate, printre care și săli de conferințe cu dotări de top, poți aborda cu succes segementul de evenimente. Nu întâmpător la Hotelul Diana (administrat de dr. ing. Ionel Catrinoiu), profesorul Alexandru Mironov şi astronomul Cătălin Beldea de la revista Ştiinţă şi Tehnică au captivat elevi şi profesori de la Liceul Hercules din Băile Herculane şi de la liceele din judeţ, turişti şi localnici. Aici a fost organizat un program de observare astronomică şi realizare de astrofotografii cu cerul înstelat deasupra munților din împrejurimi. Proiectul, ce aparține lui Dorin Bălteanu, a atras atenția prin unicitatea și potențialul său nu numai hotelierilor ci și Inspectoratul Şcolar Judeţean Caraş Severin.
<a href="http://www.travellermagazin.ro/arhiva/wp-content/uploads/2013/09/Herculane-observator.jpg"><img class="alignnone size-full wp-image-2341" title="Herculane observator" src="http://www.travellermagazin.ro/arhiva/wp-content/uploads/2013/09/Herculane-observator.jpg" alt="" width="576" height="768" /></a>

Alexandru Mironov a expus în binecunoscutul stil captivant proiectul Millenium prin care oamenii de ştiinţă încearcă să răspundă unor provocări ale civilizaţiei umane aflate într-un moment de răscruce în acest mileniu al treilea. Extinderea ariei de locuire urbană la nivel oceanic şi cosmic precum şi proiecte pentru folosirea de noi resurse energetice - sunt câteva din proiectele mileniului următor când e posibil ca omul să ajungă să facă turism în aşezările umane din spaţiul cosmic. Luna şi Marte sunt primele avanposturi ce se doresc a fi „colonizate”. Cătălin Beldea, singurul român premiat de NASA cu distincţia „NASA Astronomy Picture of the Day”, pentru astrofotografia realizată în cadrul expediţiei „Eclipsa de la miezul nopţii, eclipsă în Laponia” (desfăşurată în Finlanda între 30 mai şi 3 iunie 2012), a povestit celor prezenţi, peripeţiile lui ECLIPSER I. Experimentul, unicul din lume reuşit, a constat din lansarea unui balon din nord-estul Australiei la 25 de kilometri pentru realizarea de fotografii şi filme a eclipsei totale de Soare din 14 noiembrie 2012. După vizionarea spectaculosului film a urmat un atractiv program de observări şi fotografii astrale, o premieră la Băile Herculane. El s-a desfăşurat în două părţi, cel de observare a Soarelui şi a petelor solare, respectiv cel nocturn, cu observarea Lunii cu craterele sale şi locul de aselenizare a echipajului Apollo 11 şi observarea planetei Saturn cu inelele sale şi cu patru din sateliţii săi. Hotelului Diana a fost o gazdă pe măsură. Numeroși turiști s-au bucurat de imaginile descoperite la punctul de observare cu ajutorul echipamentelor performante puse la dispoziţie de organizatori.
<a href="http://www.travellermagazin.ro/arhiva/wp-content/uploads/2013/09/HerculaneMironov-si-Catalin-Beldea.jpg"><img class="alignnone size-full wp-image-2342" title="HerculaneMironov si Catalin Beldea" src="http://www.travellermagazin.ro/arhiva/wp-content/uploads/2013/09/HerculaneMironov-si-Catalin-Beldea.jpg" alt="" width="576" height="768" /></a>

<strong>DORIN BĂLTEANU</strong>