Federaţia Română de Snooker şi EBSA – Asociaţia Europeană de Biliard şi Snooker vor organiza, la Complexul Hotelier Caro din Bucureşti, Campionatul European de Snooker – Juniori (Under 21) şi Seniori Echipe – categoria amatori. Evenimentul va fi susţinut între 18 şi 29 martie 2014, în parteneriat cu Innovation Travel.

<a href="http://www.travellermagazin.ro/arhiva/wp-content/uploads/2014/03/1-Snoker-martie-003.jpg"><img class="alignleft size-full wp-image-2764" title="1 Snoker martie 003" src="http://www.travellermagazin.ro/arhiva/wp-content/uploads/2014/03/1-Snoker-martie-003.jpg" alt="" width="2048" height="1536" /></a>

Campionatul de Juniori are loc între 18 şi 23 martie, iar cel de Seniori (bărbaţi, femei şi master) între 23 şi 29 martie. Ambele categorii vor reuni peste 250 de participanţi din peste 20 de ţări (Marea Britanie, Irlanda, Franţa, Belgia, Olanda, Serbia, Bulgaria, Ucraina, Rusia, Belarus etc.). Alături de aceştia, în Bucureşti se vor afla şi 26 de arbitri internaţionali de snooker. De asemenea, participanţii juniori vor fi însoţiţi de părinţi sau rude. Pe 23 martie, Innovation Travel va organiza o Gală Naţională dedicată Snooker-ului, la care vor fi invitate, pe lângă participanţi şi organizatori, personalităţi din lumea culturii, sportului, turismului, politicii şi reprezentanţi ai mass-media. Campionatul va fi deschis publicului. Pe toată durata lui intrarea va fi liberă, fiind estimaţi minim 500 vizitatori/zi. Va fi asigurată transmisie live 24h/24 în toată Europa pe site-ul oficial al Federaţiei Europene de Snooker -<strong><a href="http://www.ebsa.tv/" target="_parent">www.ebsa.tv</a></strong>
<a href="http://www.travellermagazin.ro/arhiva/wp-content/uploads/2014/03/Conf-Snoker-martie-011.jpg"><img class="alignleft size-full wp-image-2765" title="Conf Snoker martie 011" src="http://www.travellermagazin.ro/arhiva/wp-content/uploads/2014/03/Conf-Snoker-martie-011.jpg" alt="" width="2048" height="1536" /></a>
“Este al treilea campionat european de snooker organizat în România, precedentele având loc în 2006, la Constanţa, respectiv în 2010, în Bucureşti. De data aceasta vorbim de o premieră, fiind două campionate în acelaşi timp: juniori, respectiv seniori echipe. Este o dovadă de potenţialitate şi indică o încredere pe care ne-o acordă asociaţia europeană de profil. Rezultatele noastre, obţinute în special începând cu 2007, anul înfiinţării Federaţiei Române de Snooker, alături de evaluările la care am fost supuşi de către organizaţia europeană, denotă faptul că suntem validaţi din punct de vedere al potenţialului la standardele europene de a organiza un astfel de eveniment. Hotelul Caro reprezintă, în opinia mea, un loc în rezonanţă cu principiul snooker-ului, care este un joc elitist, nu de masă” - a precizat Francisc Tobă, preşedintele Federaţiei Române de Snooker.

&nbsp;

Asociaţia Europeană de Biliard şi Snooker (EBSA) a fost înfiinţată în urmă cu peste 30 de ani, iar în prezent are 42 de ţări europene membre. Începând cu 1988, EBSA organizează primul turneu european de snooker dedicat amatorilor. “Snooker-ul a început să se dezvolte mult în România, mai ales în ultimii 7 ani, de când există asociaţia de profil. Această organizaţie a reuşit să deschidă şi o Academie de Snooker în Bucureşti, ceea ce este un lucru excepţional. România găzduieşte în premieră un campionat european dedicat juniorilor, categorie care se dezvoltă în ţara voastră. Zona estică atrage din ce în ce mai mulţi turişti, atât datorită pozionării, cât şi a dezvoltării economice. De asemenea, Bucureştiul este un oraş care trezeşte din ce în ce mai mult interesul vizitatorilor” - , a declarat Maxime Cassis, preşedintele Asociaţiei Europene de Biliard şi Snooker (EBSA).
<a href="http://www.travellermagazin.ro/arhiva/wp-content/uploads/2014/03/Snooker-general.jpg"><img class="alignleft size-full wp-image-2766" title="Snooker general" src="http://www.travellermagazin.ro/arhiva/wp-content/uploads/2014/03/Snooker-general.jpg" alt="" width="530" height="400" /></a>
Snooker-ul îşi are originea în biliardul englezesc, apărut în urmă cu peste 300 de ani. El este un sport apărut în urmă cu circa 150 de ani în actuala formă, foarte popular în special în țările vorbitoare de limba engleză (Regatul Unit, Irlanda, Canada, Australia, India și Africa de Sud), un interes crescând manifestându-se și în Estul și Sud-estul Asiei, respectiv în Europa Centrală şi de Est. Traveller Magazin este unul dintre PARTENERII  MEDIA ai evenimentului.

<strong>ALEX BARBU</strong>
<div><strong>
</strong></div>