<strong>Din 25 martie Băneasa devine aeroport de business</strong>

<a href="http://www.travellermagazin.ro/arhiva/wp-content/uploads/2012/03/Aeroport-baneasa-014.jpg"><img class="alignleft size-medium wp-image-1093" title="Aeroport baneasa 014" src="http://www.travellermagazin.ro/arhiva/wp-content/uploads/2012/03/Aeroport-baneasa-014-300x225.jpg" alt="" width="300" height="225" /></a>Aeroportul “Aurel Vlaicu” de la Băneasa, a doua poartă aeriană a României va deveni, după 25 martie 2012 o bază exclusiv dedicată zborurilor de business. Ca urmare toate cursele low-cost vor fi mutate pe Aeroportul Internaţional Henri Coandă – Otopeni. Acest moment corespunde şi cu mărirea tarifelor de operare care intră în vigoare cu sezonul de vară astfel că “operarea pe Aeroportul din Băneasa va deveni mai scumpă decât pe Otopeni”, a declarat Tudor Jidav, directorul general al Companiei Naţionale Aeroporturi Bucureşti (CNAB). Pentru a răspunde noului tip de activităţi şi de clientelă pe aeroportul Băneasa s-a finalizat o investiţie în valoare de 2,5 milioane de euro, pentru amenajarea terminalului de business. Noul terminal, care este prevăzut cu două porţi de îmbarcare, prezintă o capacitate de 30.000 de pasageri pe an. “Celelalte două terminale ale Aeroportului Băneasa urmează să fie şi ele modernizate, iar licitaţia pentru studiile de fezabilitate a fost organizată în decembrie 2011” – au precizat reprezentanţii CNAB.

<strong>Lufthansa are un nou director general în România</strong>

Belgianul Patrick Artiel este noul manager pentru România şi Moldova al operatorul aerian <a href="http://www.travellermagazin.ro/arhiva/wp-content/uploads/2012/03/Lufthansa-3.jpg"><img class="alignright size-medium wp-image-1094" title="Lufthansa 3" src="http://www.travellermagazin.ro/arhiva/wp-content/uploads/2012/03/Lufthansa-3-300x230.jpg" alt="" width="300" height="230" /></a>Lufthansa. El l-a înlocuit luna trecut pe germanul Stefan Versemann, care a ocupat această poziţie în ultimii patru ani. Patrick vine din Olanda unde a fost director general al grupului Lufthansa pe o perioadă de aproape doi ani. El a mai deţinut funcţii de conducere pentru Lufthansa şi Swiss în Olanda, respectiv pentru Swiss în Belgia.

După cum a anunţat biroul din România, Lufthansa a atins o cotă de piaţă de 23% iar din vara acestui an va asigura din Bucureşti, Timişoara, Cluj-Napoca şi Sibiu, conexiuni prin 110 zboruri săptămânale. Cele mai utilizate rute sunt către Munchen şi Frankfurt. Air Vallee pune Florenţa în… braţele Bucureştiului

<a href="http://www.travellermagazin.ro/arhiva/wp-content/uploads/2012/03/AirVallee-1.jpg"><img class="alignright size-medium wp-image-1097" title="OLYMPUS DIGITAL CAMERA" src="http://www.travellermagazin.ro/arhiva/wp-content/uploads/2012/03/AirVallee-1-300x225.jpg" alt="" width="300" height="225" /></a>Compania italiană “low fares” Air Vallee care operează şi de pe aeroportul Otopeni din Bucureşti, a anunţat că începând cu 25 martie va introduce o nouă rută în programul său de zbor. De la această dată vor avea loc 3 curse pe săptămână către Florenţa în zilele de marţi, joi şi duminică. Biletele au fost puse în vânzare de pe data de 13 ianuarie cu tarife începând de la 29 de euro per segment, cu taxe incluse. Preţul include şi un bagaj de cală de până la 20 de kilograme. Davide Strinna, contry manager al companiei, ne-a declarat că: “Decizia noastră vine în întâmpinarea solicitărilor. Florenţa este o destinaţie căutată de turiştii români dar şi de comunitatea românească din Toscana. Orarul de zbor permite şi călătorii de weekend de tip “city break”. Această rută era una dintre marile absenţe pe lista curselor ce pleacă din capitala României către Italia, iar noi am decis să o rezolvăm.” Zborurile vor fi operate cu aeronave Fokker 100.

<strong>2012 va fi un an bun pentru Blue Air</strong>

<a href="http://www.travellermagazin.ro/arhiva/wp-content/uploads/2012/03/Blue-025.jpg"><img class="alignleft size-medium wp-image-1095" title="Blue 025" src="http://www.travellermagazin.ro/arhiva/wp-content/uploads/2012/03/Blue-025-300x135.jpg" alt="" width="300" height="135" /></a>Trei dintre liderii Blue Air, o companie aviatică cu capital integral românesc - Sherif Ussama, director general, Adrian Ionaşcu, director adjunct şi Cristian Buciu, director operaţional -, au afirmat că acest an se conturează ca unul favorabil creşterii afacerilor. Mutarea pe aeroportul internaţional „Henri Coandă” de la Otopeni, a bazei operaţionale a Blue Air presupune costuri serioase dar în mod singur taxele de aeroport vor fi modice în comparaţie cu cele care vor intra în vigoare din 25 martie 2012 la Băneasa, odată cu lansarea orarului de vară, când va avea loc acest... transfer.

“Dorim să îmbunătăţim serviciile oferite pasagerilor noştri. Vom mări capacitatea flotei cu înca o aeronavă tip Boeing 737-400, destinată operării noilor rute şi frecvenţe. Anul acesta vom aduce încă 3 aeronave, numărul acestora urmând să ajungă la 10. Pasagerii ce au achiziţionat bilete pentru călătorii începând cu 25 martie 2012 vor fi informaţi prin: sms, e-mail, newsletter şi anunţ pe website-ul Blue Air. La fel vom face şi pentru toate agenţiile colaboratoare din ţară şi străinătate” - declara Sherif Ussama, în cadrul unei conferinţe de presă. Cum arată planurile de dezvoltare? În 2012 au fost introduse noi destinaţii de zbor cum ar fi Veneţia cu plecare din Bucureşti (zboruri diponibile începând cu 25 martie) şi din Bacău (zboruri diponibile începând cu 2 iunie).

Acestora li se alătură în programul de vară şi destinaţii cu plecare din Bucureşti către Barcelona, Madrid, Stuttgart, Bologna, Milano(Bergamo), Lisabona, Roma şi retur; respectiv din Bacău către Bruxelles, Dublin, Londra şi retur; din Sibiu către Stuttgart şi retur - a anunţat Adrian Ionaşcu. Acesta a mai subliniat că Blue Air este una dintre puţinele companii aeriene care chiar dacă a avut întârzieri în această perioadă cu condiţii climaterice dificile, “nu a anulat nicio cursă”.

Pe de altă parte Cristian Buciu a arătat că este normal ca Băneasa să se transforme într-un City Aeroport, dedicat în principal zborurilor de business. Referindu-se la aeroportul din Bacău el a mai spus că “Bacăul este o un suport important în dezvoltarea companiei noastre. Avem aici 3 aeronave cu care susţinem 36 de zboruri săptămânale. Gradul de ocupare a fost de circa 95%, un aspect foarte bun pentru afaceri”. În ceea ce priveşte construcţia aeroportului de la Adunaţii Copăceni, “proiectul este gata iar lucrările vor începe în anul 2013” a mai adăugat directorul general Sherif Ussama. Turkish – 25 de ani în Singapore

Cengiz Inceosman, general manager şi Shahron Shahar, Regional Marketing Manager la Turkish Airlines, în Singapore, au marcat la Bucureşti, împlinirea a 25 de ani de zbor pe această destinaţie.

Cei doi au subliniat contribuţia companiei turceşti la dezvoltarea acestei rute foarte frecventată de turişti. Ei au prezentat Aeroportul Changi şi oraşul Singapore, ofertele culturale şi tradiţiile locale. Changi este unul dintre cele mai premiate porţi aeriene din lume nu numai pentru performanţele economice ci şi pentru conceptul arhitectural şi funcţionalitatea unică a acestui oraş în oraş, plin de spaţii naturale care se îmbină cu cele mai inovatoare tehnologii. El deţine, printre altele, peste 300 de magazine şi restaurante, conectează peste 200 de destinaţii, asigură peste 5.000 de sosiri şi plecări săptămânale, operate de către 80 de companii aeriene.

La rândul său Narcisa Creţu, Regional Marketing Manager al Turkish Airlines în România a înmânat premiile acordate prin tragere la sorţi, unor travel agenţi prezenţi la eveniment. Cel mai valoros (2 bilete la Business Class către Singapore, plus cazare pentru 3 zile), a revenit Constanţei Zurrini de la World Travel.

<strong>Carpatair – dai click şi zbori</strong> <a href="http://www.travellermagazin.ro/arhiva/wp-content/uploads/2012/03/Carpatair-program-Fly-01.jpg"><img class="alignright size-medium wp-image-1096" title="Carpatair program Fly-01" src="http://www.travellermagazin.ro/arhiva/wp-content/uploads/2012/03/Carpatair-program-Fly-01-300x98.jpg" alt="" width="300" height="98" /></a>

Carpatair, compania aeriana full-service cu hub la Timişoara, a lansat în cadrul platformei sale de e-commerce un modul nou ce permite pasagerilor să îşi gestioneze autonom rezervările făcute online pe website-ul companiei. El facilitează pe lângă accesul pasagerilor la informaţiile din rezervări şi posibilitatea de a-şi modifica singuri datele de călătorie sau itinerariul. Schimbările pot fi efectuate în timp real prin intermediul unei interfeţe prietenoase.

Serviciu poate sa fie accesat cu uşurinţă şi de agenţii de turism care au făcut rezervări online. „Dacă până acum orice modificare se realiza exclusiv prin intermediul Call–Center-ului, prin lansarea My Bookings Manager oferim clienţilor o mai mare independenţă şi economie de timp. Pasagerilor care îşi modifică datele de călătorie sau itinerariul li se va emite automat un alt bilet de avion fără a fi percepute taxe suplimentare în afara celor aferente modificărilor” – a precizat Paula Ardelean, Vice-Preşedinte al diviziei de marketing &amp; vânzări a Carpatair.

<strong>MARIAN CONSTANTINESCU</strong>