<strong>BRAŞOV– Recitaluri, Vinuri şi Ciocolată
</strong>

[gallery columns="4" ids="3456,3457,3458,3459,3460,3461,3462,3463"]

La cea de-a II-a ediţie a celui mai important târg de vinuri din Ardeal: “<strong>Transylvania Wine Fair</strong>” (TWF) au venit la întâlnire peste 35 de expozanţi. Producători, importatori şi distribuitori de vinuri, dintre care menţionăm: Alira, Avincis, Budureasca, Casa de Vinuri Cotnari, Crama Oprişor, Cricova, Domeniile Franco-Române, Domeniile Ostrov, Vlădoi, Darie, Vinca, Giustiwine, Jidvei, Vinuri de Macin, Villa Vinea, Vincon, Nelsand, Produse Moldoveneşti etc. De asemenea, alături de ei au fost reviste si bloguri de specialitate, de referinţă: Vinul.Ro, Traveller Magazin (unul dintre importanţii Parteneri Media ai manifestării), Tour.Ist etc.

Toţi s-au reunit între 7 şi 9 noiembrie la Braşov, în locaţia Braşov Business Park, în organizarea Kron-Tour Expo Fair &amp; Exhibitions. TWF a avut un Partener Oficial – Selgros Cash &amp; Carry dar şi alţi promotori printre care Cotnari şi Izvorul Minunilor. Pe linie profesională evenimentul a fost susţinut de către Asociaţia Somelierilor Români (ASR) şi Organizaţia Somelierilor Români 2011 (OSR), respectiv Primăria Braşov, care au dat consistenţă tuturor evenimentelor conexe derulate pe perioada Târgului. Pe lângă vinuri şi alte produse conexe de excepţie, vizitatorii s-au putut delecta papilele gustative cu cele mai distinse brânzeturi şi mezeluri oferite de nume binecunoscute în industria alimentară: Delaco şi Reinert, care sustin acest eveniment pentru a doua oara consecutiv, tot în calitate de Parteneri. Printre vedete s-au numărat şi ciocolata belgiană, mierea naturală apreciată chiar şi de Prinţul Charles, uleiuri presate la rece şi produse artizanale, ţigările de foi produse în ediţie... de colecţie.

Pe segmentul profesional au fost apreciate atât de specialişti cât şi de către cunoscători Seminarul de degustare a vinurilor; Gala vinurilor de excelenţă Vinul.Ro 2014 (care a avut în concurs peste 300 de mărci de vinuri); Caravana Somelierilor, o noutate exclusivă apărută la această ediţie, care a contribuit la creşterea imaginii manifestării. Ca şi recitalurile gastronomice şi demonstraţiile de artă culinară ale Chefilor: Cezar Munteanu, Giovanni Piselli, Cornelia Chişoi, dacă nu ştiaţi, prima Lady Chef a României, care au explicat de ce şi cum poate face casa bună vinul cu mâncarea. Aceştia au avut în spate mărcile Selgros, ale hotelurilor Aro Palace, Alpin şi ale restaurantului Prato. Trupa COCO şi-a lansat, nu întâmplător, primul disc „Învingător”, lucru inedit, la un târg de vinuri. Pe de o parte ea îşi are rădăcinile în Braşov, iar printre sponsori se numără companiile Vinul.Ro şi Kron-Lufthansa City Center. De o bună frecventare s-a bucurat şi tombola Târgului, unde au... curs premii pe parcursul tuturor celor trei zile.
Evaluările noastre.

Pe partea educaţională, manifestarea a crescut ca participare şi adresabilitate. Asta va atrage din ce în ce mai mulţi tineri, lucru care va fi, şi benefic, şi profitabil, pentru participanţi. În ce direcţie se va dezvolta – târg de vânzări sau de prezentare, sau ambele într-un singur pachet de evenimente? Răspunsul îl vor da la următoarele ediţii organizatorii şi participanţii. Interesul lor comun ramâne intact – cel de a dezvolta cel mai mare târg profesionist de vinuri din Transilvania. <strong>Sincer vorbind, ca să-l parafrazăm pe Sorin Dencescu, liderul Kron-Tour Expo -, poate să o facă şi are şi cu cine. Adică parteneri serioşi.</strong>

<strong>DOINA &amp; MARIAN CONSTANTINESCU</strong>