EDITORIAL NR.81 (NOIEMBRIE - DECEMBRIE 2010)

[caption id="attachment_43" align="alignleft" width="261" caption="Marian Constantinescu"]<a href="http://www.travellermagazin.ro/arhiva/wp-content/uploads/2011/03/marian_contantinescu2011.jpg"><img class="size-full wp-image-43" title="marian_contantinescu2011" src="http://www.travellermagazin.ro/arhiva/wp-content/uploads/2011/03/marian_contantinescu2011.jpg" alt="Marian Constantinescu" width="261" height="387" /></a>[/caption]

De când nu v-aţi mai uitat la stele ?

Că tot se apropie sfârşitul de an, cu sau fără zăpadă. Toate vin la timpul lor ca şi întrebarea mea. De când nu v-aţi mai uitat la stele? Ce are asta cu turismul? Ştiu, unii dintre dumneavoatră au călătorit mai puţin în acest an. Alţii au făcut sacrificii până au strâns bani pentru o vacanţă cu buget moderat. Cu toate acestea eu cred că atitudinea turistului român s-a limpezit şi a crescut în demnitate şi verticalitate. E o observaţie. Mă încântă să constat că numeroşi români ştiu la detaliu ce vor de la o călătorie. Şi să cântărească un produs de mai multe ori până să-l cumpere. S-au tras ţepe de notorietate în acest an. Şi, în majoritatea cazurilor, vina a fost deplasată spre agenţiile de turism. Adevărul e undeva pe la mijloc, pentru că şi turiştii s-au calicit să cumpere ceva foarte ieftin. Ieftin au vrut, ieftin au avut. Au vrut <a href="http://www.infotravelromania.ro" target="_blank">chilipiruri de vacanţă</a>. Sună frumos, dar e păgubos. Ca orice comerciant travel agenţi autohtoni au speculat aceste dorinţe. Aşa se întâmplă şi în lume. Vinovat nu e cel care vinde, fraier e cel care cumpără fiind aburit de un preţ mai mic cu 50-100 de euro. Bref, recomand călătorilor autohtoni să cumpere pachete de calitate, chiar dacă ele sunt sensibil mai scumpe.

Ca o paranteză. Am parcurs în aceste zile un studiu realizat de institutele naţionale de statistică din Europa de Est. Potrivit analizei angajaţii din turismul românesc, din hoteluri şi restaurante, au primit, de ce nu mă miră?, în luna septembrie cele mai mici salarii nete din estul Europei – echivalentul a 180 de euro. Informaţia ar fi una banală, pe plan intern, dacă nu am avea termeni de comparaţie. Bulgarii au ridicat 215 euro, în Ungaria salariul similar a fost de 470, iar în Polonia de aproximativ 600 de euro. Şocant nu?

Cu toate acestea există motive de optimism, chiar dacă aţi putea crede că am luat-o razna. România creşte turistic pe plan intern. Mulţi dintre dumneavoastră nu au descoperit încă noile atracţii, complexe hoteliere şi servicii. Dar acest lucru se va întâmpla cu siguranţă atunci când curiozitate va fi dublată şi de o putere de cumpărare mai mare. Deci merită să ne ridicăm capul şi să privim la stele. La cele de pe cer sau din bradul împodobit de sărbătoare. Şi pentru noi este o sărbătoare că ne citiţi, lună de lună, de aproape 15 ani. Povestea merge mai departe. Lumină înaltă în case şi suflete! An Nou Prosper, vă urăm!
<strong>MARIAN CONSTANTINESCU</strong>