<strong>Eduard Jakab este somelierul anului</strong>

<a href="http://www.travellermagazin.ro/arhiva/wp-content/uploads/2012/04/Somelier-095.jpg"><img class="alignleft size-medium wp-image-1129" title="Somelier 095" src="http://www.travellermagazin.ro/arhiva/wp-content/uploads/2012/04/Somelier-095-225x300.jpg" alt="" width="225" height="300" /></a>Pare simplu, dar nu e! A recomanda, a testa, a prezenta o băutură, înseamnă a cunoaşte. Cunoaşterea este o investiţie. Iar somelierul modern pare a fi magicianul care scoate dintr-un pahar rezultatul acestei investiţii. Nu este chiar aşa de uşor să ajungi în vârful topului. S-a văzut la concursul  marcat de cea de-a XII-a ediţie a Trofeului Someleriei 2012. Semifinalele s-au consumat la Pivniţele Rhein 1892 Azuga, unde s-au întâlnit 20 de somelieri veniţi cu mari speranţe din toată ţara. Dintre aceştia doar trei au ajuns în finală şi s-au întrecut pentru ocuparea locului I ori pentru adjudecarea Trofeului, care din acest an poartă numele celui care a fost John E. Halewood – fondatorul grupului Halewood Romania. Halewood a fost şi proprietarul cele mai mari case independente producătoare de vinuri şi băuturi alcoolice din Marea Britanie – Halewood International.

Decizia a fost luată de comun acord de către organizatori şi sponsor, adică de către Asociatia Somelierilor din România (A.S.R.), organizaţie profesională afiliată la Asociaţia Someleriei Internaţionale (ASI) şi Halewood România, un grup care promovează vinurile de calitate prin companiile Cramele Halewood (care este şi Furnizorul oficial al Casei Regale a României), Halewood Romania, Domeniile Halewood şi Halewood International Premium Imports, provenite din proprietăţi, crame şi plantaţii de viţă de vie din regiunile Dealu Mare, Podişul Transilvaniei şi Murfatlar.<a href="http://www.travellermagazin.ro/arhiva/wp-content/uploads/2012/04/Somelier-067.jpg"><img class="alignright size-medium wp-image-1130" title="Somelier 067" src="http://www.travellermagazin.ro/arhiva/wp-content/uploads/2012/04/Somelier-067-225x300.jpg" alt="" width="225" height="300" /></a>

Juriul sferturilor şi semifinalei Trofeului Someleriei 2012 - John Halewood -, a fost format din  Doru Dumitrescu (liderul Asociaţiei Somelierilor din România, dublu semifinalist european, semifinalist mondial), Virgil Dumitraşcu (vicepreşedinte ASR, semifinalist mondial), Florin Ivan (secretar general, campion naţional) şi Marius Bratu (Business Development Manager Cramele Halewood, semifinalist european). Juriul finalei compus din 3 comisii, fiecare reunind câte 3 specialişti recunoscuţi în domeniu: servirea şi decantarea au fost evaluate de Toma Cornelia, Florin Voica şi Marius Bratu; degustarea vinului şi a băuturilor spirtoase a fost notată de Daniel Zottu, Dan Ghejan şi Mircea Niculescu, iar cei care au  evaluat cunoştintele despre asocieri culinare şi meniuri au fost Florin Ivan, Dan Alexandru şi Cristian Başchir.

În urma unui punctaj foarte strâns Eduard Jakab a fost desemnat cel mai bun somelier al anului în România, ocupând locul 1.  Trofeul John E. Halewood  a fost câştigat de către Mihai Vasiloiu, ocupantul pe locul 2. Poziţia a 3-a a revenit lui Adrian Dinu. De asemenea Mihaela Tyrel de POIX, fosta soţie a contelui de Guy, regretatul fondator al companiei Serve, a oferit în amintirea acestuia un premiu de suflet Magdalenei Şuleapă, care va urma un stagiu de iniţiere la Londra.
<p align="justify">După cum au precizat Mihai Chitic, directorul comercial al Cramelor Halewood şi Doru Dumitrescu, preşedintele ASR, e de remarcat faptul că “Trofeul Someleriei a fost organizat, pentru a şasea oară consecutiv, în această asociere. Ea se dovedeşte de bun augur atât pentru competiţie cât şi pentru participanţi. Desigur sunt aşteptaţi şi alţi sponsori care să contribuie la creşterea valorii premiilor şi a calităţii concursului care a devenit un eveniment profesional foarte apreciat nu numai de către reprezentanţii industriei turistice.” Cei doi lideri au convingerea că “numărul tinerilor care vor veni spre această profesie va fi din ce în ce mai mare. Aici însă patronii de hoteluri şi restaurante vor juca un rol foarte important.” Finala a fost  găzduită de hotelul Ramada Majestic din Bucureşti.</p>
<strong> </strong><strong>MARIAN CONSTANTINESCU</strong>