<a href="http://www.travellermagazin.ro/arhiva/wp-content/uploads/2013/05/Marian-Constantinescu2013.jpg"><img class="alignleft size-medium wp-image-2130" title="Marian Constantinescu2013" src="http://www.travellermagazin.ro/arhiva/wp-content/uploads/2013/05/Marian-Constantinescu2013-300x225.jpg" alt="" width="300" height="225" /></a>Turismul ca și cultura este o chestiune de seducție! Dar nu-i destul doar să vrei să seduci. Pentru asta ai nevoie să înveți să faci declarații de dragoste. Nu se poate fără? Se pare că nu! Seducția prin turism este și individuală - pare ceva mai simplă, dar nu este așa -, pentru că presupune selecție și profunzime, tenacitate și perseverență! Cea mai dificilă este seducerea colectivă a turiștilor. Aici nu mai merge cu declarații de dragoste, cu trandafiri, cu floricele pe câmpii, cu dansuri populare, cu cai și balmoș, cu ii, vampiri ori castele, cu mititei, cu trăsuri, cu calușari și ouă încondeiate. Cu pelicani și Dunăre, cu palincă și zăpadă, cu lacrimi ale lui Ovidiu, daci și romani, cu sarmisegetuze, cu maramureși si vioriști, cu bucovine, maici și fetești regale ori negre! Deși, târâș, grăbiș, merge și așa!

Cu ce să seduci pe plan internațional? Cu povești majore, fascinante și durabile, convingătoare, credibile. E bună și moda culturală, interfața între ele, dar trebuie să te sprijini pe povești majore. Dracula rămâne în continuare singura, deocamdată !, poveste turistică durabilă a românilor. Culmea, nu prea avem vreun merit la scrierea ei. Culegem doar fructele! Dar nici asta nu prea știm să facem. Undeva, de aici, ar trebui început. Iar, veți spune! Da, e nevoie de un nou început. E necesar să proiectăm noi povești.

Pentru asta nu e nevoie în primul rând de bani, ci de imaginație! Seducția turistică nu se cântărește în bani! Dar ea determină cu singuranță creșterea atracției unei destinații prin construcția unui spațiu fascinant, fantastic. Într-o lume sufocată de standardizare și reguli numeroase - multe dintre ele inutile ori făcute să îngrașă armata birocraților europeni -, turismul viitorului își propune să creeze și să vândă scenarii fabuloase! Scrise frumos, vândute de oameni cu talent, ele vor fi îmbrățișate de succes. Fascinația, magia turistică, n-au vârstă așa cum fără vârstă rămâne povestea lui Romeo și Julieta! Nu e neapărat nevoie ca turismul românesc să moară de cuțit ori otravă, iar după aceea să renască și să devină celebru. Deși... nu trebuie neglijat nici acest aspect.
<a href="http://www.travellermagazin.ro/arhiva/wp-content/uploads/2013/09/Traveller-Magazin-Coperta-112-113.jpg"><img class="alignright size-medium wp-image-2279" title="Traveller Magazin Coperta 112-113" src="http://www.travellermagazin.ro/arhiva/wp-content/uploads/2013/09/Traveller-Magazin-Coperta-112-113-206x300.jpg" alt="" width="206" height="300" /></a>

Avem nevoie povești seducătoare. Dar și de propagarea lor la nivel național ori internațional. Promovarea turistică? Oficialii români se află în fața unui diamant pe care ar dori să-l șlefuiască. Nu știu cum să o facă. Chemați bijutierii!!!!