<strong>“FRAIERII” NU VOR SĂ ATERIZEZE ÎN TRANZACŢIILE HOTELIERE !</strong>

Continuă în toată România parada ofertelor de  vânzare. Campion la testat preţuri este Litoralul românesc unde  proprietarii cer sume pe care nu le vor primi niciodată. Principiul e  acelaşi - fraier nu e cel care cere ci cel care ar... cumpăra.  Deocamdată fraierii se lasă aşteptaţi. În acelaşi timp site-uri şi  organizaţii internaţionale apreciază calitatea serviciilor oferite de  unele hoteluri din ţara noastră.

<strong>BRANDURI ÎN MIŞCARE</strong>

<strong><a href="../../foto/84/industrie_hoteliera/Hotel%20Iosefin%20director%20Nicu%20Tone.jpg" target="_blank"><img style="border: 0pt none;" src="http://www.travellermagazin.ro/foto/84/industrie_hoteliera/mici/Hotel-Iosefin-director-Nicu-Tone.jpg" border="0" alt="" width="200" height="236" align="left" /></a></strong><strong>Iosefin Residence – apreciere internaţională</strong>

Inaugurat cu mai bine de un an în urmă  ApartHotelul Iosefin Residence din Timişoara se bucură deja de  recunoaştere internaţională. Cea mai recentă a fost comunicată  managementului de către Expedia-Venere.com, membru al Expedia Inc.  Company. După cum subliniază Matteo Cellini liderul Venere.com  “ApartHotel Iosefin Residence a fost recunoscut ca un hotel foarte curat de  către  călătorii  Venere.com  din toată lumea. Distincţia şi insigna  (marca) aferentă – Very Clean Hotel - a fost decernată pe baza  aprecierilor şi al feedback-ului turiştilor care s-au bucurat de  serviciile acestui hotel. Am selectat Hoteluri de top evaluate la  diferite categorii (locaţie, business, tip sejur, organizare etc). În  continuare insigna va fi postată pe site, pliante şi alte suporturi de  promovare şi va însoţi imaginea locaţiei la diverse evenimente”.

<a href="../../foto/84/industrie_hoteliera/Hotel%20Josefin%20Timisoara.jpg" target="_blank"><img style="border: 0pt none;" src="http://www.travellermagazin.ro/foto/84/industrie_hoteliera/mici/Hotel-Josefin-Timisoara.jpg" border="0" alt="" width="200" height="120" align="right" /></a>Nicu  Ţone, managerul ApartHotel Iosefin Residence  declară că această  recunoaştere confirmă munca unei echipe tinere şi dinamice. “Aprecierea  reflectă   devotamentul nostru faţă de clienţi, oameni de afaceri,  oameni de cultură, personalităţi politice şi ale show-bizului  internaţional care au vizitat Timişoara. Recunoaşterea ne încântă şi mai  mult deoarece survine la puţin timp după ce am inaugurat în cadrul  complexului Centrul multifuncţional “Iosefin”. Acesta oferă segmentului  de business  dar şi organizatorilor de evenimente numeroase posibilităţi  de exprimare. Punem la dispoziţie mai multe săli de conferinţe, cea mai  mare fiind de circa 100 de locuri (Room Conference), dar şi alte spaţii  de dimensiuni mai mici, între 15 şi 30 de persoane, ideale pentru  seminarii, întâlniri de afaceri private, şedinţe de consiliu, prezentări  de produse etc. Toate sunt echipate modern cu  mobilier  multifuncţional, internet, video proiector, ecran, flipchart etc. Mai aş  adăuga ca în ultimele şase luni gradul nostru mediu de ocupare a fost  70%”.

<strong>Radisson Blu a fost desemnat Hotelul Anului</strong>

<a href="../../foto/84/industrie_hoteliera/Hotel%20Radisson%20SAS.jpg" target="_blank"><img style="border: 0pt none;" src="http://www.travellermagazin.ro/foto/84/industrie_hoteliera/mici/Hotel-Radisson-SAS.jpg" border="0" alt="" width="200" height="150" align="left" /></a>Cel  mai mare hotel de 5 stele din România (718 camere) şi în acelaşi timp  cel mai mare Radisson din regiune, complexul Radisson Blu din Bucureşti,  a fost desemnat Hotelul Anului la nivel mondial, în cadrul grupului  hotelier american Carlson. Distincţia a fost decernată managementului  hotelului la conferinţa globală anuală organizată la Washington de  compania Carlson. Titlul de Hotel al Anului răsplăteşte la nivel mondial  performanţele remarcabile ale managementului şi personalului, gradul de  satisfacţie al clienţilor, nivelul veniturilor obţinute dar şi pe cel  al performanţelor economice. De aceeaşi recunoaştere mondială s-a  bucurat şi hotelul Country Inn&amp;Suites By Carlson din Chanhassen  (Minnesota). Grupul Carlson este unul dintre liderii industriei  ospitalităţii operând peste  1.070 de hoteluri în circa 80 de ţări, sub  brandurile Radisson, Country Inns &amp; Suites by Carlson, Park Inn şi  Park Plaza.

<strong>INVESTIŢII</strong>
<strong>
Europa Royale va plusa cu 92 de camere</strong>

În prima jumătate a acestui an se anunţă intrarea pe piaţă în  zona Pieţii Unirii din Bucureşti a unui hotel amplasat pe locul unei  clădiri istorice. Europa Royale, va veni pe segmentul hotelier de 4  stele cu 92 de camere. Acestora li se alătură săli de conferinţe, un  restaurant, bar, o zonă comercială iar la subsol e posibil să  funcţioneze un cazinou. Lucrările de reabilitare a clădirii sunt aproape  de finalizare iar investiţia se ridică – conform declaraţiei lui  Karolis Paliulis, deputy director al Europa Group Investment,  proprietarul unităţii, la 11,5 milioane de euro. El a mai spus că deşi  deschiderea hotelului a fost programată pentru anul trecut, datorită  unor probleme de finanţare s-a planificat inaugurarea pentru luna  februarie a acestui an, termen  care a fost reprogramat. Paliulis nu  exclude nici varianta vânzării hotelului, dar asta depinde de mai multe  condiţii.
Compania lituaniană a intrat pe piaţa locală ca dezvoltator  imobiliar printre proiecte rezidenţiale numărându-se Brilliant  Condominium şi City Center Residence. Pe segmentul hotelier,  investitorii lituanieni ar putea opera un hotel şi la  Timişoara, într-o  clădirea istorică - ce a fost cumpărată cu circa 10 milioane de euro -,  în care a funcţionat fosta Şcoală de cadeţi. Compania este interesată  de extinderea pe piaţa locală şi în zona de know-how hotelier. Grupul a  acumulat o experienţă semnificativă în industria ospitalităţii în care  operează 10 unităţi hoteliere amplasate în Ţările Baltice.

<strong>TRANZACŢII</strong>

<strong></strong><strong>S-ar vinde, dar e criză şi de cumpărători</strong>

<a href="../../foto/84/industrie_hoteliera/Hotel%20litoral%20_tranzactii.jpg" target="_blank"><img style="border: 0pt none;" src="http://www.travellermagazin.ro/foto/84/industrie_hoteliera/mici/Hotel-litoral-_tranzactii.jpg" border="0" alt="" width="200" height="150" align="left" /></a>Anunţurile  de vânzare în industrie continuă indiferent de sezon. Unele preţuri par  astronomice în comparaţie cu interesul unor eventuali cumpărători.  De  aceea după mai multe runde de anunţuri, pe care experţii le consideră a  fi lansate pentru testarea pieţii, preţurile au scăzut. Cu toate acestea  tranzacţiile se dezgheaţă destul de greu. Iată o parte din cele peste  40 de oferte existente pe Litoral. Hotelul Scandinavia, clasificat la 5  stele (3 etaje, 28 de camere şi apartamente, restaurant, club de noapte  şi sală de conferinţe), din staţiunea Mamaia, deţinut de Rafo Oneşti, a  fost scos iniţial la licitaţie pentru neplata unor datorii contra sumei  de 8 milioane de lei. După mai multe runde preţul acestuia a scăzut cu  60%. La sfârşitul lunii februarie a apărut un cumpărător interesat. SC  Dan-Mar General Construct SRL, şi-a adjudecat Scandinavia la suma de  3.242.365 de lei plus Tva. Noul proprietar, reprezentat de asociatul  unic Rodica Jiboc, mai deţine şi hotelul Hermes din Eforie Nord.

De asemenea Ministerul Dezvoltării Regionale şi Turismului a  scos la vânzare contra sumei de 3,7 milioane de euro, hotelul Mamaia (5  stele), din staţiunea Mamaia. Deocamdată nu a atras cumpărători.  Totodată, MDTR a mai încercat să vândă şi active pe care le deţine la SC  Litoral şi SC Neptun-Olimp, pe care ar fi putut încasa minim 2,6  milioane de  euro.<a href="../../foto/84/industrie_hoteliera/Hotel%20Litoral_tranzactii3.jpg" target="_blank"><img style="border: 0pt none;" src="http://www.travellermagazin.ro/foto/84/industrie_hoteliera/mici/Hotel-Litoral_tranzactii3.jpg" border="0" alt="" width="200" height="150" align="right" /></a>

Printre cele mai ieftine spaţii de cazare scoase la vânzare pe  litoralul românesc, se numără o unitate cu 12 camere din Năvodari, cu un  preţ de pornire de 270.000 de euro. La polul opus se află hotelul  Riviera din staţiunea Mamaia (3 stele,  preţ de pornire aproximativ  21-22 milioane de euro). La Eforie Nord este scos la vânzare complexul  Dunărea (3 stele). Şi în staţiunea Venus este pus în vânzare hotelul  Sunquest. Printre unităţile aflate în aceeaşi situaţie în staţiunea  Neptun, se numără hotelul Dacia (clasificat la 2 stele, preţ de pornire  de 1,9 milioane de euro), hotelul Ovidiu (care şi-a ajustat preţul de la  2,1 milioane la 1,9 milioane de euro). Dar cele  mai multe hoteluri ce  fac obiectul unor tranzacţii sunt amplasate în staţiunile Mamaia şi  Eforie Sud.

Conform specialiştilor imobiliari anul trecut numărul unităţilor  hoteliere scoase la vânzare a crescut cu aproximativ 60%. Cele mai  multe proprietăţi sunt situate în judeţele Prahova (52 de hoteluri şi  pensiuni) şi Braşov. La Buşteni, este scos la vânzare, contra sumei de  5,5 milioane de euro, hotelul Silva deţinut de Carpatours.  La polul  opus se află judeţul Vâlcea, unde sunt la vânzare doar 7 proprietăţi.  Majoritatea  proprietăţilor sunt de dimensiuni mici (hoteluri şi  pensiuni), nu sunt poziţionate foarte bine zonal, dar nici din punct de  vedere managerial. Sorin Ionescu, Managing Partner Fivestar Hospitality  apreciază că “exista persoane care analizează opţiunea de a ieşi din  această afacere. În următoarea perioada vom asista la o corecţie  negativă a preţurilor. O revigorare s-ar putea observa abia din vara  acestui an.”

<strong>PLANURI REVIZUITE</strong>

<strong>Radu Enache şi-a restructurat priorităţile</strong>

<a href="../../foto/84/industrie_hoteliera/Hotel%20Continental.jpg" target="_blank"><img style="border: 0pt none;" src="http://www.travellermagazin.ro/foto/84/industrie_hoteliera/mici/Hotel-Continental.jpg" border="0" alt="" width="200" height="133" align="left" /></a>Proprietarul  lanţului hotelier românesc Continental Hotels,  Radu Enache a declarat  că şi-a revizuit planul de extindere pe următorii 3 ani. Dacă iniţial în  perioada 2011-2014 urmau să fie inaugurate 9 hoteluri, conform noii  evaluări numărul acestora s-a redus la 5. Cu toate acestea Enache a mai  precizat că în 2011  deşi nu vor avea loc deschideri de noi hoteluri sub  brandurile pe care le deţine lanţul pe care-l conduce, vom asista la  lansarea unor noi proiecte tangente cu industria ospitalităţii.

<strong>ANGELA SIMION &amp; ALEX BARBU</strong>