<strong>Iubeste florile? Du-o la Keukenhof!</strong>

Unii cred ca e cea mai frumoasa gradina de primavara din lume, altii ca e o atractie supraevaluata, prea comerciala. Locul însa înveseleste garantat sufletul oricarei femei. Te rupe de cotidian si te împinge înainte pe valuri de lalele, zambile si narcise. Sa ne lasam purtati deci de culoare prin<strong> gradinile Keukenhof, de lânga Amsterdam</strong>. Din parcarea pentru câteva sute de autocare grupuri de turisti merg spre intrarea în tarâmul absolut al lalelelor. Terasele si razele de soare te îmbie la o cafea, muzica orgii mecanice de la intrare îti aminteste de anii '20. Florile, pe care le ghicesti dupa prima linie de copaci ai parcului, trimit unde suave de parfum si te îndeamna mai departe.
[gallery link="file" columns="4" orderby="post_date"]

În secolul al XV-lea gradinile apartineau contesei Jacqueline de Bavaria si furnizau vegetalele necesare în bucatarie, Keukenhof însemnând de fapt gradina bucatariei. Parcul a fost proiectat de o familie de arhitecti peisagisti din Haarlem în 1850 iar aproapre 100 de ani mai târziu producatorii olandezi de bulbi au hotarât aici deschiderea primei expozitii florale. De atunci gradina a primit peste 60 milioane de vizitatori.

<strong>O ”pictura” cu 6 milioane de bulbi</strong>
In fiecare an aranjarea gradinilor este dedicata unei tari. 2012 a fost anul Poloniei – „Inima Europei” iar Marea Britanie – „Tarâmul Marilor Gradini” a atras vizitatorii anul trecut. Sezonul 2014 este al Olandei: Regina Beatrix a abdicat în favoarea fiului ei iar gradinile în sine aniverseaza 65 de ani de la deschidere. Pentru covorul tematic anual s-au folosit 60,000 de bulbi de flori iar tabloul creat de zecile de nuante ale petalelor face trimitere la o alta aniversare istorica: 400 de ani de la construirea canalelor Amsterdamului. Magia parcului se dezvaluie treptat si ramâi surprins la fiecare cotitura a aleilor. Zambilele formeaza panglici de culoare care împodobesc iarba ce are acel verde crud al primaverii. Talere uriase de narcise albe, galbene, portocaliu-aurii, se întind pe micile dealuri din apropierea lacului. Banutei, toporasi, flori pitice, stau, asezate ca din întâmplare, printre pietrele ornamentale care canalizeaza apa fântânilor arteziene. Sunt 6 milioane de bulbi în tot parcul iar în luna aprilie toate florile se arata în splendoare.

<strong>Van Gogh, într-o baie cu lalele</strong>
E un loc în care oamenii zâmbesc florilor, vietii. Înalte pâna la sold lalelele te ating cu petalele lor ca para focului când adie vântul. Vezi unele mai scurte, suculente si cu foile transparente, altele cu tija subtire si luciu discret ori margini franjurate. Petale cu structuri diferite, alte si alte nuante si forme care te încânta si te fac sa tot exclami! Te cuprinde încet dorinta sa te arunci într-o mare de lalele. Dar mergi mai departe catre „Bucuria îngerilor” - spumoasa ca o rochita alba de botez, ori admiri un „Van Gogh” - sortiment fragil de o nuanta vânata, întunecata. Faci sute de poze, niciuna asemanatoare cu alta caci ai de surprins cam 15.000 de feluri de flori!
Pe lacul din parc se plimba, silentioase, 12 lebede. Fântânile, podetele si zecile de sculpturi presarate ici si colo te atrag catre colturile mai linistite ale gradinii dupa ce ai fost ametit deja de vizita în cele patru pavilioane de expozitii dedicate, evident, florilor. Crinii si orhideele sunt printii si reginele spatiilor interioare iar producatorii locali participa anual la expozitii pentru a câstiga trofeul celui mai reusit sortiment.

<strong>O gradina de 25%</strong>
Gradinile Keukenhof sunt deschise anul acesta din 20 martie pâna în 19 mai. Intrarea costa 15 euro iar o linie speciala de autobuz uneste aeroportul din Amsterdam cu Lisse, distanta fiind de doar 30 kilometri. Ai nevoie de cel putin patru ore pentru o vizita iar o zi petrecuta aici trece foarte repede. Parcul se întinde pe 32 de hectare. În interior sunt câteva restaurante, magazine de suveniruri dar si de bulbi, si contra unei sume aditionale poti vizita o moara veche de vreo suta de ani.

Te poti plimba cu barca pe canalele dimprejurul câmpurilor de flori, cu bicicleta, sau pe jos, pe 15 kilometri de drumuri amenajate special. O curiozitate este mica gradina istorica în care puteti admira varietati rare de lalele si diverse alte plante. Ea este organizata dupa modelul celei create de Carolus Clusius, cel care a adus primele lalele în Olanda în 1592. Daca mai toate florile din parc sunt înalte, cu petale mari si atrag vizual, sortimentele de aici, cele originale, sunt mici, delicate si par chiar neatractive prin comparatie.

<strong>Keukenhof, una dintre cele mai vizitate gradini ale Europei, este deschisa doua luni pe an pentru iubitorii de frumos. E un altfel de muzeu, un palat al culorilor delicate si al parfumurilor discrete si, trecând la partea practica a subiectului, asigura 25% din veniturile realizate din turism ale Olandei. Da, ati citit bine!</strong>

<strong>Sînziana Constantinescu</strong>