<div align="justify"><strong><span style="font-size: medium;">REDESCOPERA ROMANIA </span><span style="font-size: medium;"> NR.93-94 (DECEMBRIE 2011- IANUARIE 2012) </span></strong></div>
<p align="justify"><strong><a href="http://www.travellermagazin.ro/arhiva/wp-content/uploads/2012/01/Aventura-030.jpg"><img class="alignleft size-medium wp-image-941" title="Aventura 030" src="http://www.travellermagazin.ro/arhiva/wp-content/uploads/2012/01/Aventura-030-300x225.jpg" alt="" width="300" height="225" /></a>O tură de aventură printre... trifoi şi tigăi</strong></p>
<p align="justify">Nu mai e nicio îndoială. Din ce în ce mai mulţi turişti români, individuali ori companii, devin „dependenţi” de turismul de aventură. Nu e obligatoriu să fie tineri. Categoria care aleargă după asemenea programe are următoarea tipologie: dinamici, căutători de pachete alternative turismului clasic, consumatori de experienţe noi. Frumoasă dependenţă.</p>
<p align="justify"><strong>@ PIONIERI ÎN JUNGLA MONTANĂ</strong>. La una dintre aventuri am participat şi noi <a href="http://www.travellermagazin.ro/arhiva/wp-content/uploads/2012/01/Aventura-099.jpg"><img class="alignright size-medium wp-image-942" title="Aventura 099" src="http://www.travellermagazin.ro/arhiva/wp-content/uploads/2012/01/Aventura-099-300x225.jpg" alt="" width="300" height="225" /></a>într-un program organizat în zona Azuga de către firma Global Events Production, prin subsidiara sa specializată JW Escapade. Am pornit din Azuga cu o caravană de maşini echipate special pentru a intra în inima unei naturi neatinse, plină de capcane şi de drumuri pe care nu a mai trecut cineva înainte noastră. Unul dintre echipaje este condus chiar de Petruţ Pătrăşcoiu, directorul general al grupului de travel amintit, camaradul nostru de suspans şi de schimbat viteze în pantă, la vale sau la deal. Peisajul, mirific pentru necunoscători, furnizează suficiente capcane pentru cei dornici să trăiască la maxim o experienţă în care stomacul ţi se urcă în gât, adrenalina creşte peste nivelul la care te aşteptai iar partenerii de drum se dovedesc a fi prieteni de... suferinţă. Nu e vorba de o suferinţă medicală ci turistică. După câţiva kilometri ne întâlnim cu un copac prăbuşit chiar pe mijlocul drumului. Aventura îşi arată colţii. Acum  descoperim ce înseamnă să fim o echipă. Punem mână de la mână şi cu forţă şi opinteli reuşim să îndepărtăm obstacolul. N-a fost nimic programat. Evenimentul este trecut la obiective realizate din mers. Jeepul Wrangler ne poartă pe Valea Azugii, drum dumnezeiesc, măturat de razele soarelui de iarnă. Urcăm spre Cabana Trifoiului, apoi <a href="http://www.travellermagazin.ro/arhiva/wp-content/uploads/2012/01/Aventura-161.jpg"><img class="alignleft size-medium wp-image-943" title="Aventura 161" src="http://www.travellermagazin.ro/arhiva/wp-content/uploads/2012/01/Aventura-161-225x300.jpg" alt="" width="225" height="300" /></a>spre Vârful Tigăile, la peste 1500 de metri. Ajungem la Cabana Susai, cândva un loc de tabere sportive şi popas al montaniarzilor. Azi lucrurile s-au schimbat. Un investitor român a făcut ca acest obiectiv să-şi schimbe faţa. S-au băgat bani şi se vede. Cabana Susai arată ca un hotel confortabil, dublat de facilităţi pe care nu le bănuieşti în vârf de munte. Restaurant şi terase primitoare, complex de agrement cu piscină şi jacuzzi. Un singur lucru a rămas neschimbat. Anunţul de la uşa de intrare. El semnalează să nu vă îndepărtaţi de hotel noaptea pentru că e posibil să vă întâlniţi cu familii de urşi, plecate şi ele probabil într-un program turistic eco. Dacă o faceţi e pe riscul dumneavoastră. De aici timp de câteva ore tăiem crestele munţilor care ne furnizează panorame fabuloase, inedite.</p>
<p align="justify"><strong>@ NICIO SURPRIZĂ NU VINE SINGURĂ</strong>. Când nu mai aveam vreo speranţă şi ne <a href="http://www.travellermagazin.ro/arhiva/wp-content/uploads/2012/01/Aventura-177.jpg"><img class="alignright size-medium wp-image-944" title="Aventura 177" src="http://www.travellermagazin.ro/arhiva/wp-content/uploads/2012/01/Aventura-177-300x225.jpg" alt="" width="300" height="225" /></a>gândeam la reîntoarcere, într-o poiană în care am avut senzaţia că putem să atingem cerul cu mâna, cade ca din întâmplare o altă supriză. Un cort special amenajat şi un grătar pe care sfârâiau la greu friptane, mititei, cărnăciori. Alături s-a potrivit o tocăniţă de cartofi şi murături pe cinste. Pentru vegetarieni, dar cine a rezistat tentaţiilor, legumele la grătar, s-au dovedit la fel de gustoase. Despre lăsarea la lichide – adică ţuică, vodcă şi vin fiert – se întelege cum au stat lucrurile. Toate au fost preparate de personalul firmei JW Escapade, care are sediul operaţional chiar in Azuga. Nu sunt maeştri bucătari galonaţi dar ceea ce fac, fac bine şi cu respectul faţă de dorinţele turistului captivat de aventură, dispus să trăiască în vârf de munte şi o supriză gastronomică tradiţională. În fapt este vorba de o caravană care porneşte înainte turiştilor, campează, şi asigură la cerere toate produsele preparate ca la mama acasă. Să nu vă imaginaţi că rămâne mizerie în urma acestor oameni, adevăraţi <a href="http://www.travellermagazin.ro/arhiva/wp-content/uploads/2012/01/Aventura-314.jpg"><img class="alignright size-medium wp-image-945" title="Aventura 314" src="http://www.travellermagazin.ro/arhiva/wp-content/uploads/2012/01/Aventura-314-300x225.jpg" alt="" width="300" height="225" /></a>profesionişti ai muntelui. Totul se strânge după plecarea turiştilor spre bază, adică la Azuga, iar poiana respectivă rămâne curată ca la începutul lumii. Din natură am venit şi în natură ne vom întoarce. Pare să fie prima regulă a celor care fac turism de aventură – dacă respecţi natura şi ea te respectă pe tine.</p>
<p align="justify"><strong>@ STAŢI, ÎNCĂ N-AŢI SCĂPAT</strong>. Totul s-a terminat cu bine. Când credeam că am scăpat cu viaţă am fost chemaţi la o partidă de vopsit. Nu, să nu  credeţi că e vorba de cosmetică. Pur şi simplu, am fost chemaţi, cu mic cu mare la Escapade Fun Park, zona de aventură amenajată între pârtia de la Azuga şi hotelul de cinci stele Lux Garden. Un hotel rafinat pe care merită să-l testaţi. Merită să vă încumetaţi într-o partidă de paintball în care, oricâte deprinderi aţi avea, nu veţi scăpa cu... faţa curată. Şi la propriu şi la figurat. Şi această aventură are toate datele să satisfacă turiştii doritori de războaie imaginare. Cum majoritatea tinerilor n-au pus mâna pe o puşcă în viaţa lor, partidele colorate de vânătoare, sunt precedate de un instructaj sever şi serios. Asta ca să fie clar. Când tragi sau vin spre tine cam 100 de bile colorate, pe post de gloanţe, trebuie să şti cum să le faci faţă. Am luat-o şi noi în plin, dar alţii au ieşit şi mai pictaţi. Dacă asta e o satisfacţie. O parte din însoţitori au fost mai prudenţi. S-au apucat  de tras cu arcul dar nici acolo nu le-a fost mai uşor. Încă o tură de aventură demnă de trăit.</p>
<p align="justify"><strong><a href="http://www.travellermagazin.ro/arhiva/wp-content/uploads/2012/01/Aventura-3361.jpg"><img class="alignleft size-medium wp-image-947" title="Aventura 336" src="http://www.travellermagazin.ro/arhiva/wp-content/uploads/2012/01/Aventura-3361-300x225.jpg" alt="" width="300" height="225" /></a>@ POATE FI ACESTA UN BUSINESS DE TURISM?</strong> În mod sigur da – este de părere  managerul Pătruţ Pătrăşcoiu. „Timp de ani de zile ne-am ocupat prin Global Events Production, de programe şi pachete turistice clasice. Am dezvoltat foarte mult segmentul de evenimente şi, în urma unor studii de piaţă, am constatat că relaţia travel agent-hotelier, este încă departe de a se baza pe respect şi seriozitate. În domeniu evenimentelor au aparut treptat cereri de programe tematice. Cum era de aşteptat, din zona corporate pentru început. Atunci ne-am gândit să dezvoltăm petrecerile şi programele tematice. După ce au loc conferinţe ori simpozioane oamenii doresc să iasă la aer liber, să trăiască şi experienţe memorabile. Turismul de aventură le procura asemenea satisfacţii. Firma pe care o conduc furnizează toată logistica necesară cu care ne deplasăm pe toată Valea Prahovei, la Poiana Braşov, în vecinătăţile Bucureştiului, oriunde doreşte clientul şi este posibil să derulăm şi programe tematice. Petrecerile au denumiri diverse care corespund cu tematicile aferente. De la Western Party, Vampire Party, French Cabaret până la Medieval Party, Blue Deep Party sau Brazilian Fiesta”.
Deseori pachetele turistice oferite includ o masă la Cramele Halewood de la Azuga unde poţi trăi o nouă aventură, de data aceasta gastronomică printre sticle pline cu un vin ori un spumant de calitate. Nu rataţi nici această ocazie.
[gallery columns="4" orderby="rand"]

<p align="justify"><strong>DOINA &amp; MARIAN CONSTANTINESCU</strong></p>