<p align="justify"><strong>KRONWELL – WOW, WOW, WOW
<a href="http://www.travellermagazin.ro/arhiva/wp-content/uploads/2013/05/Daniel-Popescu-Hotel-Kronwell-049.jpg"><img class="alignnone size-full wp-image-2001" title="Daniel Popescu Hotel Kronwell 049" src="http://www.travellermagazin.ro/arhiva/wp-content/uploads/2013/05/Daniel-Popescu-Hotel-Kronwell-049.jpg" alt="" width="576" height="768" /></a>
</strong></p>
<p align="justify">După ce a fost importat de la americani de revistele mondene termenul începe să se impună şi în industria hotelieră. Aici el desemnează surpriza clientului în faţa experienţelor incredibile şi rafinate, pe care le trăiesc în noile complexe care se poziţionează pe piaţă. Kronwell este cel mai tânăr membru al acestei comunităţi de afaceri. Pre-openingul făcut în prezenţa unor lideri ai administraţiei braşovene, proiectanţilor (Bogart) şi constructorilor, al travel agenţilor, hotelierilor dar şi al presei de specialitate, a smuls cel puţin trei WOW.
<a href="http://www.travellermagazin.ro/arhiva/wp-content/uploads/2013/05/Kronwell-Brasov-060.jpg"><img class="alignnone size-full wp-image-2002" title="Kronwell Brasov 060" src="http://www.travellermagazin.ro/arhiva/wp-content/uploads/2013/05/Kronwell-Brasov-060.jpg" alt="" width="1024" height="768" /></a>
Primul, pentru designul pe care l-a promovat pe piaţă, o lucrare plină de rafinament, ce poziţionează hotelul pe segmentul de business confortabil. Al doilea aspect îl constituie tehnologiile încorporate în dotarea camerelor care dau posibilitatea turiştilor de a-şi combina experienţele în funcţie de… dorinţe. De la un pahar de şampanie servit în baie până la o testare de vinuri în compania facebook-ului ori a corespondenţelor de email. În fine, al treilea WOW ar reveni  conceptului „Life in Styile”, care se impune prin culori armonioase şi simplitatea sofisticată, ce vibrează în fiecare detaliu. Confortul şi creativitatea definesc fiecare dintre cele 81 de camere. Pentru manifestări şi întâlniri de afaceri vă stă la dispoziţie Sala Kronwell Ballroom cu o capacitate de 275 de persoane şi alte spaţii multifuncţionale. Toate permit personalizarea evenimentului într-un cadru exclusivist. Reprezentantul Bogart a anunţat, la inaugurarea oficială, că valoarea per metru pătrat construit s-a ridicat la circa 1.000 de euro ceea ce reprezintă un deal foarte bun. Investiţia totală se va ridica la circa 14,5 milioane de euro, asta dacă luăm în calcul şi complexul de welness şi Spa care se află în stadiu de organizare şi modelare. Serviciile de pe acest segment sunt reunite în conceptul Belaqva Beauty Elements (zeci de proceduri cu terapii începând de la cele aromo şi cromo până la saună, fitness, yoga, hidromasaj, cabine saline etc). În sala de Fitness cu o dimensiune de 300 de metri pătraţi sunt oferite servicii online, conexiune internet permanentă, astfel că oaspeţii hotelului se pot informa şi coresponda permanent.
<a href="http://www.travellermagazin.ro/arhiva/wp-content/uploads/2013/05/Kronwell-Brasov-110.jpg"><img class="alignnone size-full wp-image-2003" title="Kronwell Brasov 110" src="http://www.travellermagazin.ro/arhiva/wp-content/uploads/2013/05/Kronwell-Brasov-110.jpg" alt="" width="1024" height="768" /></a>
Ce alte puncte forte are acest hotel? Ioana Dobrescu, (în urmă cu un an unul dintre liderii ANAT) este directorul de PR a complexului. Domnia sa ne-a declarat că „Atunci când am creat hotelul, filosofia noastră a fost clară. Să oferim o experienţă unică în care confortul reprezintă doar o… invitaţie de deschidere. Să oferim mai mult decât se aşteaptă clientul. O experienţă nouă, o provocare de neuitat. Avem numeroase facilităţi de business. Aş putea spune că sloganul, pe care încă nu l-am definitivat, ar putea suna cam aşa: „Produs integrat cu servicii personalizate” Sau invers. Prin apariţia hotelului au fost create peste 100 de locuri de muncă iar media de vârstă a celor care oferă serviciile în interiorul său este de circa 30 de ani. Deci avem o echipă tânără, flexibilă, bine antrenată în spiritul conceptului promovat. În ceea ce priveşte structura consumatorilor în mod evident ţinta noastră sunt grupurile active şi dinamice, cei care vin să îmbine segmentele de leisure şi business, dar şi turiştii individuali aflaţi în căutarea unor noi provocări hoteliere.
<a href="http://www.travellermagazin.ro/arhiva/wp-content/uploads/2013/05/Kronwell-Brasov-128.jpg"><img class="alignnone size-full wp-image-2004" title="Kronwell Brasov 128" src="http://www.travellermagazin.ro/arhiva/wp-content/uploads/2013/05/Kronwell-Brasov-128.jpg" alt="" width="576" height="768" /></a>
Procesul nostru de branding a durat mai bine de 3 luni. Denumirea de Kronwell exprimă numele Kronstadt ori Korona, aşa cum era cunoscut în vechime Braşovul, iar în partea a doua ideea de ospitalitate Welcome şi Welness. Mai amintesc că lucrăm foarte bine cu travel agenţi locali şi naţionali, prin care oferim clienţilor noştri experienţe exterioare de la şcolile de schi, turism activ de aventură, turism pentru copii şi familii pentru weekend, numeroase alte programe combinate.”
<a href="http://www.travellermagazin.ro/arhiva/wp-content/uploads/2013/05/Kronwell-Brasov-160.jpg"><img class="alignnone size-full wp-image-2005" title="Kronwell Brasov 160" src="http://www.travellermagazin.ro/arhiva/wp-content/uploads/2013/05/Kronwell-Brasov-160.jpg" alt="" width="1024" height="768" /></a>
Daniel Popescu, proprietarul Kronwell ne-a declarat că: „Acest hotel nu este o staţie finală. E doar un început. Vom merge cu acest concept şi în alte oraşe. Când? În funcţie de succesul pe care îl vom avea la Braşov îl vom dezvolta poate sub forma unui lanţ independent. Cine ştie!”
<a href="http://www.travellermagazin.ro/arhiva/wp-content/uploads/2013/05/Kronwell-Brasov-1751.jpg"><img class="alignnone size-full wp-image-2007" title="Kronwell Brasov 175" src="http://www.travellermagazin.ro/arhiva/wp-content/uploads/2013/05/Kronwell-Brasov-1751.jpg" alt="" width="1024" height="768" /></a>
Hotelul Kronwell poate fi considerat un hotel de 5 stele luxury. Este amplasat chiar în apropierea Gării centrale a <a href="http://www.infotravelromania.ro/brasov.html" target="_blank">Braşovului</a>. Vi se pare puţin cam „excentric”? Şi asta face parte din invitaţia de a trăi o nouă experienţă turistică. De frecventat neapărat.</p>
<p align="justify"><strong>ANGELA SIMION &amp; M.CONSTANTINESCU </strong></p>